
Отьмекке урьмет 
(Риваєт) 


Энвернинъ къартбабасы багьчеван зкен. Ады Ахтем агъа 
экен. Къартбабагъа торуны уйлелик емек кетире. Терекнинъ 
тюбюнде ешиль отлар устюне орьтюни яйьш, AXTeM агъа софра 
азырлай. Ахтем къартбаба отьмекни кескенде, отьмек уфагъы 
ерге тюше. Къартбаба оны отлар арасында тапып оламай. 

— Огьлум, меним козьлерим яхшы корьмей, бу ерге отьмек 
уфагьь тюшти, — дей къартбаба торунына. 

Энвер отларны ачып бакъа ве отьмек уфагъыны тапа. Къарт- 
бабасына бакъа да: 

— Бу къадар кучюк отьмек уфагъыны къыдырмакъ керекми? 

— Керек огълум, — дей къартбаба. 

— Я о пек уфакъ да... 

— Догъру. Уфакъ олса да отьмекни урьмет этмек керек, оны 
таптап юрмек гунахтыр. 

Къартбабанен торун уйлелик емекни ашагъан сонъ, къартба- 
ба бойле бир масал айта. 

Бир заманларда къой бакъып юрген бир чобан къойларыны 
суваткъа — дагъдаки Къадым-чокъракъ башына айдап келе. 
Сюрю сув ичип тойгъан сонъ, чобан оларны талдагъа айдай 
ве уйлелик ашамагъа ниетлене. Чантасындан отьмек, пенир, 
сарымсакъ, татлы согъан ве туз чыкъара. Отьмекни сарымсакъ- 
лап, чокъракъ сувунда джибитип ашагъанда, отьмек уфачыгъы 
ерге тюше. Чобан оны ярым кунь къыдыра, лякин тапып оламай. 
Къаранлыкъланып башлай. Чобан: «Энди ярын къыдырырым, 
джемаат малыны эвге алып къайтмакъ керек», — дей ве элин- 
деки ыргъакълы таягъыны отьмек уфагъы тюшкен ерге саплай, 

къойларны айдап эвге къайта. Экинджи куню кене шу отьмек 
уфачыгъыны тапмакъ ниетинен къойларны махсус шу чокъракъ 
тарафкъа айдай. Келип бакъса, таягъы сап-сары алтынгъа чеви- 
рильген. Чобан барып таягъыны ала ве къувангъанындан ой- 
намагъа башлай. Акъшам кене къойларыны эвге айдай. Онынъ 
элиндеки таягъыны корьген кой джемааты шаша. 

Арадан бир къач кунь кечкен сонъ, чобаннынъ озь эви, 
азбары пейда ола. Эвленмекнинъ пешине тюше, къыз сайлап 
башлай... 

Буны корьген бай къомшусы: 

— Бу олмайджакъ чобан бу къадар барлыкъны къайдан ал- 
гъан экен. Даа меним къойларыма бир хиянетлик япмагъай- 
ды, — деп онынъ эвине келе ве барлыкънынъ къайдан кельге- 
нини сораштыра. 

Чобан ич сакъынмайып, олып кечкенлернинъ эписини айта. 

Огъланнынъ икяесини динълеген бай: 

— Олян, о, учь куньлик къатты отьмекни алып баргъан экен. 
Мен керек олса, бир фурун тазе отьмек пиширип алып барырым. 
Эльбет, отьмек чокъ олгъан ерде онынъ уфакъларын да тюше 
биле. Демек, не къадар отьмек уфагъы чокъ тюшсе, о къадар да 
алтын олмакъ мумкюн, — дей бай озь-озюне. 

Саба эрте отьмеклерни чувалгъа толдурып, чобан айткъан 
чокъракъ янына бара. Сув четинде отурып, яхшы ашап тоя, 
отьмек уфакълары корьмеген адам киби, ерге тюшюре ве бас- 
къалап кече. Сонъра алтын чокъ олсун, деп бир къач къалын 
ве узун сырыкъ кетирип, шу отьмек уфакълары тюшкен ерге 
саплап, эвге къайта. 

Шу гедже козюни юммай сабаны беклей. Ниает, саба олып, 
кунеш догъа. Бай алель-аджеле дагъгъа, Къадым-чокъракъ 
тарафкъа ёл ала. 

Чокъракъкъа якъынлашкъанда, бакъса, тюневин ерге сокъып 
кеткен сырыкълары даа зияде къалынлашкъан ве пытакълан- 
гъанлар. Буны корьген бай: 

— Олян, амма да чокъ алтыным оладжакъ, ана энди байлар- 
нынъ байы олурым! — деп къуванып сырыкъларнынъ янына 
бара. Олар бирден джанланып, байны яхшы этип чубукълама- 
гъа башлайлар. Ойле чубукълайлар ки, эр ери шише, урбалары 
чул-чубур ола. Неге огърагъаныны анъламагъан бей, ахылдап- 
охылдап къача... 

Ачкозь бай пайыны ала ве отьмекни, отьмек уфагъыны биле 
урьмет этмек керек олгъаныны анълай. 

Халдар Къозыбаев хастаханеге насыл тюшкенини бильмей. 
Тюневин акъшам тайяренинъ мердивенинден энер экен, бе- 
денинде насылдыр зайыфлыкъ сезгени хатиринде. Внуково- 
да ёлджулар залына киргени ве кучюк пенджеречик артында 
отургъан сепкели бет къадынгъа билетини косьтергени де 
акъылында. 

«Ригагъамы? — деп сорады къадын ве юзюнде тебессюм 
йылтырады. — Кечиктинъиз! Энди ярын келирсинъиз?». 

Кассирша билетнинъ четинде чибин баджакълары киби ин- 
дже арифлер иле язылы сёзлерге къуру кемирчектен ибаретузун 
буруныны таяды. Бу иороглифлерни козьден кечирген сонъ: 

«Ярын. Саба саат ондан къыркъ кечкенде!» — деди. 

«Ярын». Бу Къозыбаев ичюн эльверишли дегиль эди. Демек, 
шеэрге кетмек керек, анда геджелемек, саба исе... 

Кассирша, гуя ёлджунынъ фикирлерини окъугъан киби, ме- 
селени анълатты: сиз транзит ёлджусынъыз... аэропорт муса- 
фирханесинде геджелей билесинъиз. Ма, тутунъыз! — Къадын 
онъа дёрт коше кучюк кягъытчыкъ узатты. — Геджелемек ичюн 
мусааде... — деп иза этти. — Бу ерчикте, якъында. Багъча- 
чыкънынЪ артында. 

Тышарыда февраль рузгяры улумакьта эди. Къарны къа- 
къыштырып ала, авада айландыра — уюрильдире, сонъра кети- 
рип юзюнъе яндыра. 

Транзит ёлджу мусафирханени къыдырып тапты. Невбетчи 
къадын оны экинджи къаткъа алып чыкъты. Ода ичиндеки лам- 
падны якъмай, бош койка тапып беререк, кери къайты. 

Бу Къозыбаевнинъ хатиринде. Невбетчи къадыннынъ ондан: 


— Сизни не вакъыт уянтмакъ керек? — деп сорагъаны да 
эсинде. 

— Раатсыз олманъыз, мен озюм... — деп джевап берди муэн- 
дис онъа. 


Сонъ, къадын чай кетирди. Транзит ёлджу къаранлыкъ ичин- 
де чайны бир дамла къалмагъандже ичти. 

Бутюн булар Къозыбаевнинъ хатиринде. 

Амма учюнджи хирургия болюгининъ юз отузынджы пала- 
тасына насыл келип тюшти? Оны бильмей. 

Хастаханенинъ исе озюнинъ хусусий къанунлары бар. 
Къабулханеде олдынъмы, якъасына учькоше штамп басылы 
кольмек, узун, кок халат кийдинъми, эким хасталыгъынънынъ 
тарихыны язып къойдымы, шу маальден итибарен санъа, шах- 
сиеттен махрум «хаста» ады бериле. Сен экимлер, эмширелер 
ве даялар ордусы ихтиярына тюшесинъ. Истесенъ озюнъде, 
хызмет эткен еринъде, Фенлер академиясынынъ президенти ол, 
бунда онынъ эмиети ёкъ. Бу джеэттен бизим транзит ёлджу да 
мустесналыкъ тешкиль этмеди. 

О, юзюни пенджереге чевирди, къуршун ренкли коктен 
тюшмекте олгъан къар япалакъларыны сейир этти. Сонъ на- 
зары пенджере янындаки койкагъа тюшти. Андан онъа ири, 
къара козьлер бакъмакъта эдилер. Кишининъ къаверенки че- 
ресинде, ичлери акъ козьлери ачыкъ фаркъ этильмекте эди. Ба- 
шында къара, къыскъа, сыкъ ве къувурчыкъ сачлар. Бу эки адам 
тёшек ичинде къыбырданмай яттылар. Бу ниаетсиз сукюнет 
Къозыбаев ичюн гъает зиетли корюнди. О, къомшусына ар- 
къасыны чевирди. 

Ниает, сукюнет худжур аэнк иле айтылгъан сёзлернен бозулды. 

— Къардаш... къайсы улькеденсинъиз? 

Къозыбаев сескенди. Давуш текрарланды. 

— Къардаш! 

Сёзлер кимге аит экенлигини бильмеген Къозыбаев аркъасы 
устюне чевирильди, козьлерининъ къыйыгъындан къомшусы- 

на бакъты. Койка узеринде, кенъ вуджудлы яш отурмакъта 
эди. Сагъ аягъы огге узангъан, сол аягъы янбашы астында 
къатлангъан, эллери исе кокюси устюнде къачлы. Юзю бакъыр 
ренкте. 

— Менден сорайсызмы? — Къозыбаев тёшек ичинде омуз- 
ларыны бираз юкъары котерип, онъа элесленип бакъты. 

— Кимсинъиз? — деп сорады къомшу рус сёзлерини зор-зо- 
руна такъыштырып. — Неден хастасынъыз? 

— Бильмейим. Ич бир шей бильмейим... — деп джевап бер- 
ди Къозыбаев. 

Босагъа устюнде эмшире пейда олды. 

— Профессор! — деди къыз ве ишарет пармагъыны тёпеге 
котерди. — Тынч ятынъыз! 

Эмшире хасталарны тенбие этип битирир-битирмез ар- 
къасында чот сакъаллы адам корюнди. Йыллар онынъ белини 
баягъы буккен, сол омузы азачыкъ ашагъы саркъкъан. Корюле 
ки, о омюрини башкъаларнынъ селяметлигине исраф эткен, 
озюнинъкини исе унуткъан. 

Профессор ве онынъ пешинден юрген доцент ве экимлер па- 
латагъа кирген сонъ, сачлары эппи чал, череси исе беяз къадын 
Къозыбаевнинъ койкасы янында токътады, хастанынъ аякъ- 
лары уджунда койкагъа асылы дёрт коше кучюк тенекеге эги- 
лип, ачыкъ-айдын сеси иле изаат бере башлады. 

— Хаста Къозыбаев. Гедже аэропорттан къыркъ ве онда бир 
дередже арарети иле кетирильди. Тахминий диагноз — абс- 
цесс... 

— Абсцесс... ненинъ? — деп сорады профессор, лякин хас- 
танынъ къурсагъы узеринде бичимсиз ири тикиш излери ве 
къызарынтыларны корип, юзюнинъ ренки денъишип кетти. 
Къарт алимнинъ теляшлы назарыны сезген къадын деръал иза- 
ат берди. 

— Екь-екь, Александр Васильевич! — деди о. — Бу эски тарих. 

— Эски? — профессор къадынгъа кедерли алда бакъты ве юк- 
сек давуш иле деди: — А! Эльбет! Беля пайна озю кельмей, — 

о, хастаны рухландырмакъ ниетинен кулюмсиреди ве тешке- 
рювге тутунды. — Арарети насыл? 

— Отуз секиз ве эки. 

— Анализлери? 

— Куннинъ сонъунда азыр оладжакъ. 

— Онъа не бересинъиз? 

— Шимдилик — пенициллин ве юрек иляджы. Рентгенолог 
кельген сонъ... 

— Набызы юз эки, — деди профессор зкимнинь сёзюни бо- 
лип ве Къозыбаевге мураджаат этти. — Къайдан кельдинъиз? 

— Ташкенттен. 

— Озюнъизде Вахидов... аджайип бир эким бар, учь бинъ 
километр ёл кечип бизге кельмек не ичюн керек олды? 

— Мен сизге кельмедим. 

Профессор тааджипленип бакъты... индемеди. Сонъра кур- 
сюни хастанынъ кроватына якъын чекип, отурды. 

— Кольмегинъизни котеринъиз! — деди онъа. — Текяран 
даа! Етер. 

Хастаны тедкъикъ вакъытында япылгъан адетий процедура 
башланды. Профессорнынъ фенендоскоптан файдалангъан 
адети ёкъ эди, къулакъларыны Къозыбаевнинъ кокюсине ве ар- 
къасына таяп, динъледи. Оксюртти, терен нефес алдыртты, ог- 
ге-арткъа эгильттирди, ниает озю аякъкъа къалкъты. 

— Рентгенге алып кетинъиз! — деди о, экимге, — эм бугунь! 

Профессор бойле эмир берген сонъ дигер хастагъа кечти. 

— Селим Регаб Бен-Газы, — эким хастанынъ муреккеп адыны 
зорлыкънен айта бильди. — Тюневин акъшам дарылфунундан 
кетирильди. Йигирми эки яшында. Алты йыл эвельси аягъын- 
дан яралангъан. Тюневин «Метрополь» янындаки къалдырым 
бою кетер экен, сюрюнип йыкъылгъан. 

— Бир дакъикъачыкъ, Зинаида Петровна, — профессор 
онынъ изаатыны больди ве Селимнинъ тизини ихтият иле 
сыкъкъалап бакъты. — Къайда яралангъан эдинъиз? — деп 
сорады о хастадан. 

Селим ири, беяз тишлерини сырыта берип, кулюмсиреди ве 
сусты. 

— Онынъ иле анълашмакъ кучь... — деди Зинаида Петров- 
на. — Русча осал лакъырды эте, сонъ ишарет пармагъыны хас- 
танынъ аягъына титреди, дигер элининъ пармакълары иле исе 
пыштав тапанджасына басувны ве къуршун атылувыны тасвир 
этип косьтерди. — Къайда? Насыл яраландынъыз? 

— А... аягъыммы? — Регабнынъ козьлери шенъленип кетти- 
лер. О, артыкъ озюни тынч ис этти ве франсызджа, арабча сёз- 
лерини къарыштырып, вакъианы анълатты. — Анда, меним Ва- 
танымда, топлардан ве автоматлардан бизге атеш ачтылар. 

Экимлер кроватьнынъ этрафында турып сусты... меракъ- 
ланып динъледилер. 

— Сизге къаршы? Топларданмы? — Александр Васильевич 
зияде тааджипленди ве, козьлюгини манълайы устюне котерип. 
Хастадан сорады: — Аягъынъыз операция олдымы? 

— Эбет, — Селим башыны къакъытты. — Алты дефа! 

— Не ерде: 

— Касабланкада. 

— Ким операция япты? 

— Франсызлар. 

— Топлардан атеш ачтылар... дейсинъиз ве операция! Анъ- 
лап оламайым. 

— Атешни фесатчылар ачтылар, — деди Региб эеджанлы да- 
вуш иле, — операцияны исе башкъалары .... Ойле франсызлар 
барлар ки, атеш ачмайлар... яралы меракешлилерге операция 
япалар. Эбет, ойлелер де бар. 


— Шубесиз, — деди профессор, онынъ иле разы олып, — 
франсызларнынъ эписи атеш ачмай, — ве сесини эксильтип, 
эким къадынгъа мураджаат этти. — Кемиги корьдигинъиз 


киби, янълыш осюп пекинген. Шимди телюкели шей ёкъ. Теэс- 
сюф ки, аягъы артыкъ тизден ичте букленмейджек. Тюзетмек 
де мумкюн олмайджакъ. Атта операция биле... 

— Ёкъ, ёкъ, — деди Зинаида Петровна. — Достлары келип- 
кеттилер, ампутация... 

— Ёкъ, джаным... ич бир тюрлю ампутация хусусында сёз 
ёкъ. Операция айтам. Тизининъ бугъумы операция этильсе... 
дейим. 

— Бир бучукъ ай эвельси Селим Регаб Москвадаки дёртюн- 
джи хастаханеде тедавий олунгъан. Анда рентген ресимлери 
бар экен. Касабланкадан кетирильген, — деди Зинаида Петров- 
на. — Ихтимал олар... 

Профессорнынъ череси айдынланды. 

— Ресимлер...? Касабланкаданмы? Тез адам ёлланъыз, алып 
кельсин! Оларны корьмек керек. 

Селим бир шейлер сёйлемек истеди, амма профессор энди 
дигер хастагъа догърулгъан эди. Меракешли оны токътатмагъа 
джесарет эталмады. 

Профессорнынъ зиярети битмек узьре эди, коридорда эмши- 
ре Лиза пейда олды. 

— Къайда эдинъиз? — деп сорады ондан Зинаида Петровна, 
мемнуниетсиз давуш иле. — Профессор зияретинде ничюн бу- 
лунмадынъыз? 

— Мен экинджи хирургияда эдим. 

— Кене экинджи хирургиямы? Эки бучукъ айдан берли эр 
кунь экинджи хирургияда чарпынып юресинъиз. Бу не вакъыт 
битеджек? 

— Энди битти. Эр шей битти! — Лиза чыдаялмады. Агълап 
йибердеди. 

— Не олды? Николай... 

— Вефат этти. Онынъ ич кимсеси ёкъ. 

— Бедбахт Николай, — деп фысылдады Зинаида Петровна, 
къызгъа ачувыны деръал унутып, башкъа шей айталмады. 

Учь сене эвельси, бу болюкте онынъ, Зинаида Петровнанынъ, 
озь къоджасы ольген маальде, о, айны сёзлерни айткъан, амма 
эвде учь ай токътамай-тынмай ферьяд эткен эди. Учь ай эвель- 

си де, шимди де онынъ кедерге ве къасеветке вакъыты олмады. 
Адам ольмемеси ичюн бутюн чарелерни корьмек керек. Амма, 
эр алда, ольсе... Ольсе, палаталар тирилер иле толулар, оларны 
олюмден къуртармалы. 

— Теляшкъа тюшменъиз, — деди къызгъа Зинаида Петров- 
на, — Барып бакъынъыз... рентгенолог кельгенми? Къозыба- 
евнинъ джигерлерини тешкермек керек. Тез олунъыз! Сизге 
язылмакъ керек. 

Лиза акъырын-акъырын лифтке догъру кетти. 

Къозыбаев койка узеринде яткъаны алда, агъыр тюшюджелер 
ичинде эди. 

— Абсцесс...? Я Рига? Трансформаторлар? 

Зинаида Петровна кирип кельди. 

— Мен мында чокъ ятакълайджагъыммы? — деп сорады он- 
дан Къозыбаев. — Меним вакъытым ёкъ. 

Эким онъа тааджипленип бакъты ве кендини туталмай, 
кулюмсиреди. 

Хаста ятмагъа вакъытынъыз ёкъ, ойлеми? Зевкълы шей! — 
ве нелердир хусусында текяран тюшюнип алгъан сонъ, иляве 
этти: — бунда даа чокъ вакъыт ятаджакъсынъызмы? Бу хусуста 
муайен фикир айтмакъ кучь. Эписини анализлер косьтереджек- 
лер. Абсцесс — муреккеп шей. 

— Ойле олса, мен трестке телеграмма бермек, муавинни ха- 
бердар этмек кереким. 

— Телефон иле эписи айтылды, — деди эким. — Раатсыз ол- 
манъыз! — бир талай сускъан сонъ, иляве этти. — (Сиз инже- 
нерсинъизми? 

— Онынъ не эмиети бар? — Къозыбаев юзюни диваргъа че- 
вирди. 

— Менимичюнич... - Зинаида Петровнабусуальнинъбираз 
ерсиздже экенлигини анълап, лафны денъиштирди. — Лиза! — 
О, коридордаки эмширеге къычырды. Къыз деръал босагъа 
устюнде пейда олды. — Рентгенолог иле анълаштынъызмы? 

— Эбет. Саат экиде. 

— Хастаны азырладынъызмы? 

— Ёкъ, даа... 

— Чабик олунъыз! Къозыбаевни рентгенге озюнъиз алып 
барынъыз! 

Зинаида Петровна палатадан чыкъкъан сонъ, Селим аякъ- 
ларыны полгъа тюшюрди, кучьлю кевдесини тик тутып, сами- 
миет иле кулюмсиреди. 

— Я мени, Лиза? 

— Сиз де. Лякин рентгенге дегиль, физиотерапиягъа. 

Лиза Селимни эвельден бираз биле эди. Баарьде Николай иле 
университетте, Будапешт эстрадасы концертинде экенде, Ни- 
колай оны Регаб Бен-Газы иле таныш эткен эди. Бугунь Лиза 
оны палатада корип, айретте къалды. 

Анда, концерт залында, Селим онъа башкъа киши олып ко- 
рюнген эди. Къою къаверенки, юньлю быджакъ, эки уджлу ве 
кучюк тююмли узун галстук. Эдинип таралгъан къыскъа къу- 
вурчыкъ сачлар. Франсыз мустемлекиджилернинъ Меракеш 
генчлигине къалдыргъан мирасы. Бундаки, хастаханедеки Се- 
лим асыл да ойле дегиль. Устюндеки мавы ёлакълы сары пижа- 
ма, аякъларында эзик папичлер. 

Селим къыз иле лакъырдыны девам эттирмек ичюн келиши- 
кли сёзлер тамалмады, кулюмсиреди. 

Къыз исе артыкъ башкъасы... Николай акъкъында тюшюн- 
мекте эди. Чюнки Лиза онынъ иле бир сачакъ астында догъгъан 
ве балалыгъыны, бутюн омюрини бир азбарда кечирген. 

Амма не япсын? Аят ойле! Обир дюньягъа кеткен адамны 
козьяшлары иле кери къайтармакъ мумкюн дегиль. Тек бир 
шей япмакъ къала: тирилер акъкъында тюшюнмек. Олар исе 
мында, палаталарда, о къадар чокълар. Ярдымгъа о къадар 
мухтаджлар. Селим? Ёкъ. О, ольмейджек. Бу бинада ойле хи- 
рурглар барлар ки, ипрангъан юрекни яш юрек иле денъишти- 
ре билелер. 

— Раатсыз олманъыз, Регаб! Сизде джиддий шей ёкъ! 

Селим тааджипленди. 

— Джиддий шей ёкъ? Тизим парча-кесек. Бу сизинъдже не? 

— Шубесиз. Дешет! Чюнки вакъытында мукъайт олмагъан- 
сынъыз! 

— Мукъайт олмагъаным? — Селим кулюмсиреди ве Къозыба- 
евге мурааджат этип, деди: — Сиз, гъалиба, дженк корьген ки- 
шисинъиз. Сёйленъиз, аскер душман атеши алтында уджюмге ке- 
тер экен, мукъайт ола билеми? Мукъайт дженк этмек мумкюнми? 
Биз мукъайтлыкъ косьтерген олсакъ, душман бизни парча-кесек 
зтмезми эди? Аягъымнынъ ярасына кельгенде... — Регаб козю- 
нинъ къыйыгъындан яралы аягъына бакъып алды, сонъ девам 
этти, — мен ич языкъсынмайым. Биз нафиле къан тёкмедик. 

— Мукъайтлыкъ, эльбетте, фена шей дегиль, — деди Къозы- 
баев. — Амма онъа ола фурсатны къачырсанъ, бир девлетни те- 
леф этмек мумкюн. 

— Биз фурсатны къачырмадыкъ. Маракеш шимди муста- 
КЪИЛЬ. 

— Я базалар? — муэндис мыскъылнен сорады. — Мустакъ- 
иль мемлекетте Америка базаларынынъ не иши бар? 

Лиза иддалаша башлагъан хасталаргъа ишарет пармагъыны 
котерди. 

— Хатиринъизде олсун... Саат экиде рентгенге ве физиоте- 
рапиягъа барыладжакъ! 

Регаб Бен-Газы башыны саллады. Къыз палатаны терк этти. 

— Арабча билесинъизми? — деп сорады Селим муэндистен, 
къыз кеткен сонъ ве онъа бир топ газета узатты. — Окъуп ба- 
къынъыз! 

Къозыбаев газеталарны алды, ястыгъыны юксек къоюп ар- 
къасына таянды. 

— «Аътахрир», «Эль джумха... 1961 сенеси март. Принц 
Хасаннынъ тахткъа минюви мунасебети иле тантана», — деп 
окъуды о ве ат устюндеки яш кишиге козь этип, кулюмсире- 
ди. — Янъы Султан... Хасан! — деп иляве этти озюнден. 

— Янъы къырал, — Селим онынъ сёзюни тюзетти. — Бизде 
шимди султанлар ёкъ. 

— Къырал? Франсызлар оны да хырсызлап, Мадагаскаргъа 
алып къачсалар? Мемлекет кене къыралсыз къалса, не япарсы- 
нъыз? 

— Сиз не дейсинъиз?! — Селим ынджынды, — Бу ал... Му- 
хаммед бешинджи иле бир дефа олды. Бир даа ола бильмез. 

Муэндиснинъ череси бирден агъарды. Башы агъырды. Ла- 
къырды оны, гъалиба, ёрултты. О, ястыкътан ашагъы джылыша- 
ракъ, кровать устюне узанып ятты. 

— Языкъ, — деди о, юмукъ козьлеринен, — Аягъынъызнынъ 
бойле экенлигине языкъ. 

— Дягъым... эбет! Лякин озюнъиз де... 

— Мен эллиге якъыным. Баягъы яшадым, корьдим. Сиз исе 
ЯШСЫНЪЫЗ. 

Палатагъа аш даркъатыджы къадын кирди, тумбочкалар ус- 
тюндеки пластмасс мешребелерге къошаф къойып, чыкъып 
кетти. Селим азачыкъ ичип бакъты, чырайы сытылды. 

— Бир фильджан къаве олса эди! Мадам! Мадам! — деп 
къычырды о, къадыннынъ артындан. Къадын эшитмеди. 

Селим тёшеги астындан мешин портфель чыкъарды, ичинден 
фотосурет алып, музндиснинь ёргъаны узерине быракъты. 

Къозыбаев не экенини бильмей, козьлерини ачты. 

— Меним танышым... Зелиха! — деди Регаб. 

Суретте франсыз модасынынъ сонъки садасыны ифа этиджи 
дюльбер къыз кулюмсиремекте эди. 

— Кино йылдызларынданмы? — деп сорады Къозыбаев. 

— Меним севгилим, — деди Селим. — Дюньяда энъ дюльбер 
КЪЫЗ. 

— Узакъ Меракештеми? 

— Эбет, — Регаб эеджанланды, давушы денъишти. — Бир 
йылдан сонъ Москвагъа дарылфунунгъа келеджек. Битирген 
сонъ озюмизде рус тили дерси береджек. 

Лиза кирди, назары деръал муэндиснинъ элиндеки суретке 
тюшти. 

— Къызынъызмы? 

— Эбет, — деди Къозыбаев, озю козьлерининъ къыйыгъын- 
дан Селимге бакъты. Селим исе тавангъа тикленип, индемей 
ЯТТЫ. 

— Къалкъынъыз! — деди къыз укюмран сес иле. — Кеттик! 

Эртеси куню Зинаида Петровна саба болюкке кельгенинен, 
юз отузынджы палатагъа кирди. 

— Рентген левхаларынъызны корьдим, — деди о Къозыбаев- 
ге. — Иш джиддий... Лякин тюзетмек мумкюн. Джигеринъиз 
хаста олгъанмы эди? 

— Хатиримде ёкъ, — деп джевап берди о ве сёзлерининъ 
догърулыгъына ишанмай, омузларыны къысып алды. 

— Аякъкъа къалкъып оласынъызмы? 

— Къалкъынъыз ве кольмегинъизни чыкъарынъыз, — деди 
эким. 

Хаста аякъларыны кроваттан ашагъы тюшюрди, зар-зору- 
на аякъкъа турды ве устюндеки кольмегини чыкъара башла- 
гъанда тентиреди. Зинаида Петровна алель-аджеле оны тутты, 
кольмегини чыкъарып, койка узерине быракъты. Хаста сыр- 
тыны онъа чевиргенде, эким худжур яра излери корип, 
айретте къалды. 

— Джебэде олдынъызмы? — деп сорады о, ве хастаны тед- 
къикъий козьден кечирди. 

Муэндис е башыны къакъытты. 

— Бу насыл яра? 

Хаста джевап бермеди. 

— Къайда эшик-тешик олдынъыз? — Зинаида Петровна ис- 
рар этти. 

Хаста кене сусты. 

— Демек, манъа джевап бермек истемейсинъиз! Ойле олса, 
профессорны чагъырайым. 

— Керекмей. 

Хаста, анълашыла, сонъки кучюни гъайып этмекте эди. 
Манълайында ири тер тамчылары асыл олдылар. Юзю когер- 
ди. Бу Зинаида Петровнанынъ дикъкъатындан четте къалмады. 

О, хастада аякъ устюнде турмакь ичюн меджал къалмагъаныны 
анълады. 

— Отурынъыз! — деди Къозыбаевге ве палатанынъ къапысы 
огюнден кечип кетеяткъан эмширени чагъырды. — Лиза, хас- 
таны тутып турынъыз. Оны тешкермек истейим, — деди къыз- 
гъа эким ве Къозыбаевнинъ кевдесини пармагъы иле такъыл- 
датып диньлемекте зкен, вакъыт-вакъыт эмширеге къыскъа 
эмирлер берип турды: — Огге эгильтинъиз! Арткъа! Сагъгъа! 
Солгъа! 

Сонъ халатынынъ джебинден фонендоскоп чыкъарып, оны 
динълей башлады. Хастагъа тилини косьтермесини риджа этти, 
агъызы ичине козь этти, елькесини ве къолтугъынынъ астыны 
тутып бакъты, тек ондан сонъ тёшекке ятмагъа рухсет этти. 
Къозыбаев юзю устюне йыкъылды. 

— Хастагъа кофеин иле укол япынъыз, — деди эким эмшире- 
ге, — ве эки юз бинъ дане пенициллин! — деп иляве этти. 

Къыз енгиль адымларнен палатадан чыкъты. Муэндис козьле- 
ри юмукъ алында, кровать устюнде узанып ятмакъта, Зинаида 
Петровна исе, гуя бир шейлерни хатырламакъ истер киби, 
тюшюнджели козьлери иле онъа бакъмакъта эди. Экимнинъ 
назары Къозыбаевнинъ къурсагъы узериндеки яра излерине 
илишти. О, хастаны ихтият иле сол къабургъагъа чевирип, ар- 
къасына козь этти. Мораргъан тамгъа корьди. Эки якълама яра. 
Эти-тени чимирдеп кетти. 

— Адамгъа бойле операция япмакъ мумкюнми? — деп кедер- 
ленди о. 

Элинде шприцы Лиза кирди. 

— Джигериндеки абсцесс... мен бойле хасталыкъ чокъ корь- 
дим. Лякин ничюн бу адамнынъки мени бу къадар эеджанлан- 
дырмакъта аджеба? Бу адамнынъ башы чокъ белялар корьгенге 
бенъзей. 

Лиза экимнинъ сёзлерине джевап бермеди. О, Селим акъ- 
къында тюшюнмекте Эди. Даа тюневин кенди ичюн энъ къый- 
метли кишини гъайып эткен бу яш, дюльбер къыз, генч мера- 

кешлининъ олип, онынъ ичюн де кедерленгенлерини истемей 
эди. Ёкъ, о буны истемей эди. Селимнинъ мында узакъ къытъ- 
адан кельгенини, о, къытъанынъ халкълары уриет ичюн дженк- 
лешмекте олдукъларыны Лиза биле эди. Анда Селим де джен- 
клешкен эди. Селим даа дженклешеджек. 

Эмшире муэндиске укол япкъан сонъ, палатадан чыкъты. Зи- 
наида Петровна еринден къыбырдамай къалды. О, хастанынъ 
башы уджунда чокъ дакъикъалар сусып, нелердир акъкъын- 
да тюшюнип, кедерленип отурды. Муэндиснинъ чересиндеки 
акъчыллыкъ яваш-яваш эксилип, эвельки ренки къайтып кель- 
ди, бундан сонъ эким терен нефес алды ве тынчланып, кори- 
доргъа чыкъты. 

Кимдир Къозыбаевнинъ ёргъанындан чекти. 

— Юкълайсызмы? 

Муэндис козьлерини аралыкъ этти, череси узеринде эгильген 
эмширени корьди. 

— Бу иляджны ичинъиз! Лякин бир нефестен! 

Къозыбаев чырайыны сытты. Козьлерини юмды, ниает, 
ичти... ичкен сонъ, бутюн вуджуды титреди. 

— Машалла! — деди змшире, оны рухландырып, сонъ со- 
рады: — Тыраш олмакъ истейсинъизми? Бербер кельди... 

— Тешеккюр! Менде бир... — хаста зор-зоруна къабур- 
гъагъа чевирилерек, тумбочка ичинде нелердир къыдыра баш- 
лады. 

Палатагъа текрар Зинаида Петровна кирди. Лизанынъ къула- 
гъына бир шейлер фысылдады, къыз къадынлар болюгине ча- 
пып кетти. 

— Бир риджам даа... — деди Къозыбаев, къыдыргъан шейи- 
ни тапкъан сонъ, амма янында артыкъ Лиза дегиль, Зинаида 
Петровна турмакъта эди. 

— Насыл риджа? — деп сорады эким. 

— Эвге хабер бермек керек эди. 

— Керек олса, берейик! Эльбетте, биринджи невбетте къо- 
рантанъызгъа бильдирмек керек эди. Бу не? Адресми? — Зина- 

ида Петровна хастанынъ элиндеки кягъытчыкъны алды, окъуп 
бакъты: — Фархад... Бу ким? 

— Огълум! 

Зинаида Петровна ишнинъ фаркъына баралмай, тааджип- 
ленди. 

— Къарынъызгъа телеграмма берсек яхшы олмазмы? 

Къозыбаевнинъ череси узеринден бир кольге юрип, кечип 
кетти. 

— Огълума хабер этинъиз, — деди о текрар. 

Зинаида Петровна айретке кельди. Бираз сусып турды. Ля- 
кин чокъ сабыр эталмады. 

— Ничюн огълунъызгъа? Къарынъызгъа дегиль? — деп со- 
ралы о. 

Хастанынъ юрегинде чокъ вакъытлардан берли къайнап, къа- 
барып тургъан ёргъунлыкъ, асабиет чытасы патлап кетти. 

— Сиз экимсинъиз, — деди о, — этрафынъыз исе хасталар 
толу. Эр бирининъ арекетиндеки инджеликлерни тафсилятлы 
бильмек истесенъиз, оларнынъ хасталыкъларыны тайин ве те- 
давий этмеге вакъытынъыз етишмез. 

Зинаида Петровна нелердир сёйлемек ичюн агъызыны ачты, 
амма Къозыбаев онъа мани олды. 

— Мен сизинъ тюшюндженъизни билем, — деди музндис. — 
Менде насылдыр эски къылыкълар бар, беллейсинъиз... мен 
сезем. Билесинъизми, доктор, Орта Асияда буюк гидроэлек- 
тростанциялар алкъа ёлу къурулмакъта. Бойле буюк ишни, сиз 
тасавур эткен, эски къылыкълар узеринде къурмакъ мумкюн де- 
гиль. Бунынъ ичюн земаневий бильги ве медениет керек, ойле 
дегильми? 

Муэндис экимге башкъа, кескин сёзлер айтувдан къачынып, 
сусты ве юзюни пенджереге чевиререк, индемей яты. Зинаида 
Петровна шашмалады, не демеге бильмей, хастагъа бакъа бер- 
ди. Хайли вакъыт кечкен сонъ Къозыбаев тынчланды ве, озю- 
нинъ къызышып айткъан сёзлерини акъламакъ ичюн, яваштан 

— Къарым олмаса, не япмакъ кереким? 

— Къарынъыз олмаса?! — Зинаида Петровна озюни текяран 
онъайтсыз ис этерек, къызарды. Къызаргъанда, череси эппи 
яшарды. 

Бир вакъытларда онынъ сачлары сыкъ ве къылабдан ренкли, 
алтын зиялы эдилер. Йыллар кечти, олар сийреклеше ве чалара 
бердилер. Ап-акъ юзюнинъ териси узерине уфакъ бурюшиклер 
асыл олдылар. Амма онынъ козьлеринде кулькю асыл олдукъта, 
яхуд утанып, къызардыкъта, яшы артыкъ къыркъны кечкени ху- 
сусында кимсе тюшюнмей эди. 

Къозыбаев онъа бакъмады ве о, себептен утангъаныны сез- 
меди. 

— Огьлум... не? Ябаний адаммы? — деди муэндис. — Догь- 
муш адамынъны хабердар этмек мумкюн дегильми? 

— Эльбетте, мумкюн. Мен зан этим... мен асыл да сизни 
дарылтмакъ истемедим. Афу этинъиз! — Зинаида Петровна 
айтмагъа ниетленген сёзлерини айтып битиралмады, башыны 
ашагъы эгильтерек, къапыгъа догърулды. 

Къозыбаев чокъ вакъыт тюшюнджелер ичинде ятты, бир къа- 
бургъадан дигер къабургъагъа чевириле берди. 

«Менден шубеленди... Не къадар буюк сезеклик! Къасап... 
адамлар арасында зуур эткен о, трофик язва иле гъайретлидже 
курешкейдинъ. Бир бильгенинъ — эллерни ве аякъларны ке- 
сип ташламакъ» — деп тюшюнди о, асабийленип... лякин озь 
тюшюнджелерининъ адалетсиз экенлигини таныды ве апан- 
сыздан бойле къызышып кеткенине яныкълады. 

Сели Регаб, сагълам аягъы устюне секириклеп, къапы яны-на 
барды, коридоргъа козь этти ве анда Зинаида Петровна ёкъ 
экенлигине къаний олгъан сонъ, кери къайтып, муэндиснинъ 
тёшегининъ кенарына отурды. 

— Эеджанланмакъ керекмей, агъа, — деди о, муэндиске 
эгилип, — Доктор сизинъ джанынъызны агъыртмакъ исте- 
меди. Билесинъизми не? Сиз тюневин меним сыныкъ аягъым 
хусусында языкъсындынъыз. Бунынъ ичюн сизге тешеккюр! 

Амма иш тек аякъта дегиль, агъа! Мен мында, клиникада, чокъ 
вакъыт гъайып этсем... онъа языкъсынам. Манъа дарыфунунда 
тез-тез рус тили курсыны битирип, умумий тасиль дерслерине 
кечмек керек. Мен исе мында ятакълай берем... керчек, бу — 
ойле иш... оны эмир иле денъиштирмек мумкюн дегиль. 


Жжжж 


Антибиотиклер муэндиске ярдым этмедилер. Онынъ ичюн 
де сыджагъы котерильди, де ушюп къалтырады, де кокюсине 
недир санчты, де оксюриктен нефеси тутулды. Хасталыгъы ар- 
тыкъ хроник шекильге кече биледжек телюке догъды. Сонъ, хи- 
рургик усул къулланмакъ керек олды... Зинаида Петровна, про- 
фессорнынъ реберлиги алтында, Къозыбаевге операция япты. 

Бойледже вакъыт кече берди. Къозыбаевге Ташкенттен огълу 
Фархад келип-кетти. Фархад бабасынынъ изинден кеткен, энер- 
гетик олып чалышмакъта, къызы исе шаркъ тиллерини огрен- 
мекте экен. 

Къозыбаевнинъ куреги астындаки оракъ шекилли яра тюзе- 
ле берди. Хаста сербест нефес ала башлады, арарети тюшти. 
О, энди коридорда чыкъып кезине, домино ойнай, лякин озю- 
нинъ энюз пекинмегенини ис этмекте. 

Баарь якъынлашмакъта эди. 

Коридорда юрип ёрулгъан муэндис бугунь акъшам койкасы 
устюнде созулды. Озю абайламай, хаялгъа далды. Хатири- 
не мирвари ешиллик ичиндеки вадилер, ниаетсиз чёллер, Яз- 
Яванда узанып кеткен электрик ёллар кельди. Амма озюнинъ 
джурьатсызлыгъыны эсине кетирип, кедерленди. Тюшюндже- 
лерини даркъатмакъ ичюн, башы уджунда кроваткъа асылы на- 
ушниклерни алып, къулакъларына такъты. Эппи вакъыт зевкъ- 
ланып, музыка динълеп ятты. 

Лякин бу не? Музыка апансыздан узюльди, Куба дикторыны- 
нъ кедерли сеси эшитильди, о озь ватандашларыны империа- 
листлер иле курешке давет этмекте. Сонъра Фидель яныкъ ве 
аджиз сеси иле: «Я Ватан, я олюм!» — деп къычырды. 

Муэндис кедерленди. Къулакъларындаки наушниклерни тез- 
тез чыкъарып, тумбочка устюне къойды, башыны ёргъан тюбю- 
не тыкъып, сусып къалды. Чокъ вакъытлар эвельси озь башына 
келип-кечкен, амма даа унутылмагъан вакъиаларны... Шар- 
къий Германия чарпышмаларыны хатырлады. Сонъ, юрегине 
къызгъын демир басылгъан киби олды, самайларындаки къан 
дамарлары солкъылдап алдылар. Бу вазиет оны эртеси куню 
сабасы да терк этмеди. Тек тресттен мектюп кельген сонъ би- 
раз тынчланды. Анда, багъчаларда, джумерт дженюп кунеши 
шавлелери алтында энди зердали чечек ачкъан, чинарлар ешер- 
генлер. Мында исе джигеринъе тельчелейиджи рузгяр эсмекте, 
ягъмур ягъмакъта. Илядж иче бермектен, тёшек ичинде ятакъ- 
лай бермектен безди. 

Янына Зинаида Петровна кельди. 

— Сиз чокъ юресинъиз, ёруласынъыз... — деди о Къозыбаев- 
ге — юрекке зияде юк бермек керекмей. Къана, сизни динълеп 
бакъайым, алынъыз насыл экен? Кольмегинъизни чыкъарынъыз! 

«Вай! — Кене шу тамгъа, кене шу чукъур!» 

— Эр кунь сизден сорайджакъ олам... — дедиЗинаида Петров- 
на, амма сеси къалтырады, сёзюни битиралмады, джурьатсыз- 
ланып сусты. 

— Не акъкъында? — муэндис элесленди. 

— О вакъытта манъа дарылдынъыз. Амма мен аля анълап ола- 
майым... Къадыным ёкъ, дединъиз. Онъа не олды? Керчек, бу 
акъта сорамакъ онъайтсыз шей. 

— Къадыным вефат этти. 

— Сизинъ къадынынъыз... вефат этими? 

— Мен Ригагъа командировкагъа кете эдим. Эбет... Ригагъа! 
Акс такъдирде акъылдан азар эдим, — Халдар Къозыбаев озь 
кедерини гизлемей. Эписини тафсилятлы суретте икяе этти. 

Зинаида Петровна дикъкъат иле динъледи. Динълеген сайын 
юзю когере берди. 

— Афу этинъиз!.. — акъырындан стулгъа отурды, козьлери- 
ни къапады. 

Палатагъа Лиза кирди. 
— Зинаида Петровна! Сизге не олды? Кейфинъиз ёкъмы? — 
О, экимге догъру чапты. 


— Екь, ёкъ! Шай... озюм! — Зинаида Петровна козьлери- 
ни зар-зоруна ачты ве джебинден кучюк кягъыт чыкъарып, 
эмширеге узатты. — Риджа этем, Александр Васильевичке 


телефон этинъиз. Ильмий совет келеджек джума акъшамына 
къалдырылгъаныны бильдиринъиз! Анда номери язылгъан. 
Лиза коридоргъа чыкъаяткъанда Зинаида Петровна хастагъа 


чевирильди. 
— Бу къайда олгъан шей? 
Халдар титреди, — деръал эли иле къурсагъы устюндеки 


яраны орьтти, экимге кийик-кийик бакъты. 

— Къайда яраландынъ, демек истейсинъизми? — деп сорады 
ондан. — Бу эски вакъиа. Хатырламагъа аджет ёкъ. 

— Операция ойле чолпа япылгъан ки, сагъ къалгъанынъыз- 
гъа тааджипленем. Бельки къуруджылыкъта насылдыр армату- 
ра устюне йыкъылгъандырсынъыз?! 

— Ёкъ, доктор... — Къозыбаев итираз этти. — Вакъиа Дрез- 
ден янларында олды. Дагъда. Оны икяе этмек ичюн чокъ ва- 
къыт керек... 

— Ашыкъасынъызмы? Вакъытынъыз ёкъмы? 

Къозыбаев кулюмсиреди. 

— Иш онда дегиль. Мен бир заманларда олып кечкен шей- 
нинъ лафыны этмеге севмейим. Лякин сиз исрар эте экенсиз... 
э! — Халдар омузларыны къысып алды. — Биз Дрезденге... 
балабан немсе шеэрине якъынлашмакъта эдик. Бельки эшит- 
кендисинъиз? — бираз тюшюнген сонъ, иляве этти: — Бельки 
корьгендирсинъиз? 

Зинаида Петровнанынъ козьлери йылтырадылар. 

— Тасавур этинъиз ки, корьдим. 

— Керчекми? — муэндис белини котерип, кроватьнынъ ар- 
къалыгъына таянды, — иште, вакъиа анда олып кечти. Myape- 
бенинъ сонъки куньлери эди. Ве мен... 


Cro эд СО 


( — | 5 у = ) Ешиль япынджалы къыз 


— Ве сиз аз къалды, эляк ола яздынъыз, ойлеми? — къадын 
онынъ сёзюни айтып битирди, — Не ерге тийген... Кореси- 
ньизми? Шашыладжакъ шей. 

— Эбет, аз къалды, оле яздым. Дос-догъру къурсагъыма... 
Балдыр тас янындаки... тогъум кемикни сындырды. Мен догъру 
юрип оламайым. Адым аткъанда, азачыкъ къакъынып алам. 
Бельки сезгендирсинъиз. Мени дюльгер къарт маджарнынъ эви- 
не кирсетип къойгъанлар. Гедже насылдыр къыз кельди, аркъасы- 
на урып, алып кетти. Эсим башыма кельген сонъ, плащ-палатка 
узеринде яткъанымны сездим. Башым устюнде тавансыз юксек 
сачакъ. Бу толадан къалангъан балабан склад бинасы эди. Склад 
да дегиль, шарап подвалы. Чюнки полдаки тешиктен ашагъы мер- 
дивен тюшмекте. Андан экши юзюм чёпреси къокъусы келе. Ог 
диварнынъ ярысы йыкъыкъ. Этрафымда бош къопкъалар, чап- 
чакълар ве тенекелер сачылып яталар. Белим бинт иле багълы. 

Къаршымда, алчакъ фычы устюнде арбий кийимли эркек оту- 
ра, эсли киши. Аякъларым уджунда ешиль япынджалы къыз. 
О, мени аркъасында алып кельген. Къач километр. Дёртми? Ал- 
тымы? 

«Насылсынъыз, капитан? — деп сорады о, менден, козльле- 
рим ачылгъан сонъ. — Сизге операция япылды. Муреккеп опе- 
рация». 

«Нафиле тырышкъансынъыз... — дедим мен. Давушым зар- 
зоруна чыкъты. — Тезден о бир дюньягъа джёнейджегим». 

«Ёкъ, сиз яшайджакъсынъыз!» — къызнынъ дедиль сесини 
зшиттим. 

Саба, яралылар иле юклю медсанбат машинасы кельди. Каби- 
надан шофёр ве санитар чыкъты, мени носилкагъа къойып, ар- 
къадан, машина ичине уйтеп йибердилер. 

Муаребе битти. Мен госпитальде чокъ вакъытлар даа къал- 
дым ве ешиль япынджалы къыз акъкъында чокъ тюшюндим. 
Яралылардан бириси оны немселерге эсир тюшип, Гамбурггъа 
ёлланылгъаныны сёйледи. Дигери исе къызнынъ Берлин боса- 
гъасында олгъан урушларда эляк олды, деп баш кестирди. 


OO). ONG) 

Бильмейим... Бир шей бильмейим. Шимди оны, 0, къызны 
азачыкъ коре бильсе эдим, дюньяларны багъышлар эдим. 

— Дешет! — Зинаида Петровнанынъ мучеси къалтырап кет- 
ти, — Къиямет... — о, башкъа бир шейлер даа сёйлемек истеди, 
амма тамагъына недир тыкъылды, тентиреп-къалтырап палата- 
дан чыкъып кетти. 

Къозыбаев экимнинъ юрегинде буюк кедер ве азап уянгъаны- 
ны сезди. Неден экенини анълап оламады. Козьлери юмукь, 
индемей ятты. 

Жжжж 


Агыр хасталыкъ, яхуд муреккеп операция кечирген адам 
экимлерни — дюньяда энъ къудретлилер, деп биле. Къозыбаев 
бугунь юз отузынджы палатаны терк этмекте экен, хатирине 
Зинаида Петровна кельди. 

«Онынъ иле сагълыкълашмакъ керек, — деп тюшюнди о, — 
Мытлакъа керек. Регаб да, ничюндир корюнмей. Къайда юре, 
белли дегиль. Коридоргъа чыкъты». 

Регаб лифт беттен кельмекте ве зияде акъсамакъта эди. 

— Али Ята ким? — деп сорады о, Къозыбаевден. — Ким о? 

— Ким дегенинъиз де не? 

— Али Ята — бутюн бир Меракеш демек, — Селим озь су- 
алине озю буюк гъурур иле джевап берди. — О меним омюрим. 
Али Ята шимди Москвада. Ярын манъа келеджек. Янъчыкь Xa- 
бер алдым. 

— Ойле исе, сизни тебриклейим, — деди муэндис. — Теэс- 
сюф ки, ярым сааттен палатамызны терк этеджегим. 

Ординатор одасынынъ къапысыны аралыкъ этип бакъты. 
Ичериде, стол башында Зинаида Петровна отурмакъта эди. 


— Киринъиз! — деди о, Къозыбаевни эслеп. — Бир шейлер 
айтмакъ истейсинъизми? 
— Сагълыкълашмакъ ичюн кельдим, — деп джевап берди 


Къозыбаев. — Мен кетем. Сизге, Зинаида Петровна, бу къадар 
къайдымны чеккенинъиз ичюн тешеккюрлер олсун! Мен сизни 
ич бир вакъыт унутмайджагъым. 

Эким иш иле мешг ъуль эди. Къозыбаев онынъ къыйметли 
вакъытыны алмакъ истемеди. Элини сыкъты ве урьмет иле аза- 
чыкъ эгильген алында, къапыгъа догърулды. 


— Сагъ олунъыз, — деди о, босагъа янында текрар токъта- 
лып, — Меним аятымны къуртардынъыз. 
— О вакъытта... — муэндис Зинаида Петровнанынъ титрек 


давушыны эшитип, элесленди. — О вакъытта мен озюме ишан- 
магъан эдим. Институттан дос-догъру джебэге... 

Халдарнынъ юзюнде кергинлик корюнди. 

— Не вакъыт? — деп сорады о. — Сиз не айтасынъыз? 

— Дрезден янларында олгъан... вакъианы. Сиз ешиль япын- 
джалы къызны корьмек истеген эдинъиз! О, къыз энди ёкъ. Ко- 
ресизми? — Эким самайларындаки сачларыны тутып косьтер- 
ди. — Энди чокъ йыллар кечти. 

— Япынджалы къыз? — Къозыбаев эсини гъайып этеяткъан 
киби айкъырып йиберди, — Дрезден янында?.. Япынджалы 
къыз? 

Зинаида Петровна ёргъун башыны акъырындан къыбырдатты. 


Аят токътамай... 
девам эте 


Дженкнинъ экинджи къышында мен Кавказ джэбесинде 
агъыр яраландым. Мени тачанкагъа къойып, Минеральные 
воды къасабасына эвакогоспитальге кетирдилер. Лякин мында 
операция олунаджакъ аскерлернинь чокълугъы, хирургларнынъ 
исе азлыгъы себебинден меним ярамны алель-аджеле багълап, 
эртеси куню санитар тренине къойып, Бакугъа ёлладылар. 


Ce зу УМО 


Шамиль АЛЯДИН СОУ) 


Эки куньден сонъра поезд Махачкалагъа келип токътады. Са- 
нитарлар, яралыларнынъ бир къысымыны, конверт бичимли 
джыллы ёргъанларгъа сарып, перронгъа чыкъара башладылар. 
Санитар трени башлыгъындан, меним де тюшюрильмемни ри- 
джа эттим, эгер мен шимди тренден тюшюрильмесем, Бакугъа 
сагъ-селямет барып етеджегиме ишанмагъанымны анълаттым. 
Сантрен башлыгъы мени де Махачкалада къалдырмаларыны 
эмир этти. Ойледже, шеэрнинъ юкъарысыда кой ходжалыгъы 
техникум бинасындаки 4056 номерли госпитальге тюштим. 

Мында устюмдеки арбий кийимни, къылычны, пистолетни 
ве саирени алып, озюмни аммамда ювундырып, экинджи къат- 
та единджи палатагъа яткъыздылар. Профессор зиярети ва- 
къытында палатамыздаки он бир яралы бакъылды, манъа — он 
экинджиге невбет кельди, эким «хасталыгъымнынъ тарихы» 
акъкъында тафсилятлы изаат берди, профессор, ярам косьте- 
рильмесини талап эткен сонъ, эмшире донымнынъ сол бала- 
гъыны макъаснен юкъарыдан ашагъадже кести. Бинтли ве къан 
лекели аягъым ачылды. Бинтни чездилер. Профессор шишик, 
къырмызы аягъымнынъ ярасыны тутып, сыкъып бакъты. Эва- 
когоспитальде деръал гипс къоюлмагъанына тааджипленди. 
О, экимге: меним аягъыма аджеле суретте не япылмакъ керек- 
лигини анълатты. Мен дёрт кунь-дёрт гедже юкълагъаным ёкъ. 
Экимлер палатадан чыкъкъан сонъ, эким ве эмшире келип, 
къасыгъымдан табаныма къадар гипс къойдылар. Ергьунлькь 
агърыны еньди, мен юкълап къалгъаным. Козьлерим ачылгъан- 
да тумбочка устюнде уйлелик емек тургъаныны корип, айретте 
къалдым. Къомшум мени тюртти. 

— Лейтенант! Ашынъ сувып къалды! — деди о. — Тур, аша! 
Озюнъ ашап оламасанъ, Розаны чагъырайыкъ. 

— Озюм!.. — дедим мен. Зар-зоруна кевдемни догърултып, 
ашандым. 

Сонъра куньлер бири-бирине бенъзеп кече бердилер. Про- 
фессор зияретлери, змширелернин» тенбиелери, ине санчув- 
лары. Бир кунь уйледен сон», палатагъа эмшире иле профессор 

кирди. Эр кеснен лакъырды этип чыкъкъан сонъ, меним янымда 
токъталды. 

— «Хасталыгъынъыз тарихы» иле таныш олдым, — деди 
о меним ана тилимде, — биз ватандашлар экенмиз. Мен ялталым. 
Фамилиям Цанов. Озюм булгъарым. Сизге бир тевсием бар. Мен 
ёкъ вакъытта аягъынъызны кесмек истеселер, къатиен разы олма- 
нъыз! Профессор озю аль этсин, денъиз! Анъладынъызмы? 

Мен Цановгъа тешеккюрлер бильдирдим. О чыкъты. Эмши- 
ре Роза Алиева къалды. Он секиз яшларында, юваш, акъыллы 
къыз. Ерли татлардан. 

— Лейтенант! — деди манъа къыз. Сеси башкъа азнкте чыкъ- 
ты, — сизинъ астынъыздаки койкада учь ай эвельси башкъа 
къырымлы киши яткъан эди. Гъаниев... 

— Гьаниев? — Насыл Гъаниев? Ады... хатиринъизде ёкъмы. 

— Ады хатиримде къалмады. Юваш, агъырмакъ киши эди. 
Башынынъ тёпесинде сачы ёкъ. Джакъында эски ярадан излер 
къалгъан. Бизге къурсакътан яраланып тюшти. Вай, ады бир 
шей эди. Учёт болюгинден сорап бильмек мумкюн. Адети узьре, 
яралы госпитальден кеткен сонъ, биз весикъаларны болюкке 
теслим этемиз. 

— Ялварам санъа, Роза! Адыны сорап биль! Сонъра манъа 
айтарсын! 

Къыз риджамны эда этмеге ишандырды. Эртеси куню онынъ 
раатлыкъ куню эди. Ишке чыкъмады. Эки куньден сонъ пейда 
OAABI. 

— Меселе шойле, — деди къыз тюшкюн алда. — Шимди 
1943 сенеси, февраль. Гъаниев мында кечкен сене декабрьде 
ятты. Учёт болюги кечкен йылнынъ малюматыны энди арбий 
архивге такъдим эткен. Лякин озюни языджым... дегени зсим- 
де. Хош черели, медений адам. 

— Сонъ, алы не олды онынъ? 

— Къарындан яралы адамлар сийрек сагъ къалалар. Бизим 
палатада дёрт кунь ятты. Сонъра оны хусусий назарет корпусы- 
на алып кеттилер. 

«Амди. Амди... башкъа кимсе олмасы мумкюн дегиль», — 
деп кедерлендим мен. Ичимде бир шейлер узюльген киби олды. 
Мен бу койка устюнде эки ай яттым. Даима Амди хусусында 
тюшюндим. Мени госпитальде Сервер Джеттере, Абибулла 
Мамин зиярет эттилер. Мен эп Амдини тюшюндим. 

Дженк битти. Совет халкъы халис душманны енъди. Амди 
Алим къайтып кельмеди. Отуз беш йыл кечкен сонъ онынъ 
такъдири хусусында шу тафсилятны бильдик. Дженкнинъ ба- 
шындао, деньизджилер бригадасындахызметэткен. 1942 сенеси 
Нальчик шеэри этрафындаки чатышмаларында башындан яра- 
ланып, Тбилиси госпиталине тюшкен. Ярасы тюзельген сонъ 
самайында терен излер къалгъан. Сонъра 337-нджи дивизи- 
янынъ 1130-нджы полкуна тюшкен. Малгабектеки урушларда 
Амди кене агъыр яралангъан, оны госпитальге алып кеткенлер. 

Роза Алиева: «Санитарлар оны хусусий назарет корпусына 
алып кеттилер», — деди. Бу — отуз беш яшындаки Амди Алим 
Гьаниевнинъ ниаети олгъан. Дженкте ольгенлернинъ эписи яш 
кишилер эди. 

Амди 1908 сенеси Къырымда Тавбадракь коюнде догъды. 
1923—1928 сенелерде Симферопольдеки докъуз йыллыкъ ну- 
мюне мектебинде окъуды. «Яш къувет», «Янъы дюнья» га- 
зеталары, «Илери» журналы идарелеринде ве Девлет нешри- 
ятында чалышты. Онынъ фаалиети ве аяты даима бизлернен, 
аркъадашларынен, сыкъы багълы эди. Терджимеийалларымыз 
бири-бирлеримизнинъкинден фаркълы дегиль. Лякин пек 
фаркъсыз да дегиль, чюнки о девирде кевделенген эдебий неси- 
льни эсасен бир акъран яш языджылар тешкиль эткенлери алда, 
оларнынъ яратыджылыкъ усулынен дикъкъатлы таныш олгъан- 
да, эписининъ бири-бирлеринден фаркълы экени ачыкъ сезиле. 
Амди Алимнинъ шиирлери эвеля мевзу, гъае итибарыле, сонъ- 
ра бедиий усталыкъ севиесининъ юксеклиги джеэтинден эде- 
биятымызда муим ер къапата. «Лена атышмалары, «Мавзолей 
огюнде», «Тревога», «Рус шахтёрнынъ йыры» ве саире — 0, 
девирлернинъ энъ муим вакъиаларындан баас этмекле, буюк бе- 

дий усталыкънен язылгъанлары ачыкъ корюльмектедир. Амди- 
нинъ базы шиирлеринде ички мысралары къаидеге зыт, тарзда, 
яни къафиелемей къалдыргъан, яхуд уйгъунсыз къафиелеген, 
кимерде бейитлерден арткъач эджалар тюртип чыкъкъан аллар 
да ола. Ама шиирлерни башындан сонъунадже дикъкъатле окъу- 
гъан киши, оларнынъ мундередже ве гъае итибарыле зенгинли- 
гине къаний ола ве эсернинъ тесиринде къала. 

Амди чокъ окъугъан, медениетимизнинъ тарихыны чокъ тед- 
къикъ эткен, лякин эсер аз язгъан шаир. О, дюнья эдебиятынен 
ве медений арекетинен даимий суретте таныш олып тургъан, 
эр шейни темелинден бильмеге гъайрет эткен ве акъикъатта 
бильген адам эди. О, джысмен сагълам, сабырлы, незакетли 
эди. Омюри бою бир адам хусусында бир менфий сёз айткъан 
ве тюшюнген шахс дегиль. Мен оны ойле, буллюр киби темиз 
киши оларакъ билем. 

Эвеллерде Къырым иле Азербайджан арасында медений му- 
насебетлер гъает семерели эди. Сёз келими, Азербайджан ша- 
ирлери Сулейман Рустем, Абдулбакъи Февзи ве дигерлернинъ 
эсерлери даимий суретте бизим матбуатымызда дердж олуныр 
эди. 1937 сенеси Москвада Азербайджан эдебияты ве санаты 
онкуньлиги олгъанда, Къырым языджылары бирлиги Амди 
Алимни ве мени шу онкуньликни корьмек ичюн Москвагъа ёл- 
лады. Экимиз, тренге отурып кеттик. «Урал» мусафирханесин- 
де ерлешкен сонъ, азербайджан онкуньлиги штабында Мырза 
Ибрагимовны тапып, макъсадымызны анълаттыкъ. Он кунь 
ичинде оладжакъ бутюн тедбирлерде корьмек ичюн бизге керек 
весикъалар берильди. Амди иле экимиз Москвада он беш кунь 
юрьдик, азербайджан санаты ве эдебияты акъшамларында бу- 
лундыкъ. Энъ сонъунда Буюк театрде «Кёр огълу» операсыны 
сейир этик. Операда о девирнинъ укюмет эркяны олды. Ленин 
мавзолейини, Третьяков галлереясыны корьдик. Языджылар 
бирлигинде ве эдебиятчылар меркезий эви ресторанында уй- 
лелик емек едик ве ичтик. Амди озю окъугъан, бильген буюк 

языджыларыны, мында джанлы корип, севинди. Амдининъ 
Москвада булунувы бу — биринджи эди. О, не корьсе, эписи- 
не тааджипленди, эр шеден зевкъланды. Къырымгъа къайтып 
кельген сонъ о, языджыларымызнынъ меджлисинде сеяатымыз 
акъкъында тафсилятлы доклад япты. Москвада экенде Амди 
тюканларда бала кийимлери сатын алды. О вакъытта Амдининъ 
ве Шефикъанынъ къызчыгъы Джульетта догъгъан я да догъа- 
джакъ эди. Кийимлер Джульетта ичюн эди. 

Шефикъа Джемалединова аджайип къадын, Амдини пек 
севе эди. Амди де озюни Шефикъасыз бир дакъкъа тасавур 
этип оламай тургъан. Экиси бири-бирлерине юксек урьмет 
иле яшадылар. Къызлары Джульетта осьти, буюди. Къоджагъа 
чыкъты. Шимди анасы, къоджасы иле Херсон областында хош- 
бахт омюр сюрмектелер. Аятны токътатмакъ мумкюн дегиль... 
О девам эте. 

Тозлу чакъыл тёшельген къышлакъ блу узакъларгъа кете ве па- 
мукъ тарлаларынен къурашкъан багъ-багъчалар ичинде гъайып 
ола. Ёл бою чанталарыны саллап, учь огълан адымлай. Ташлар- 
ны шатырдатып футбол киби тепелер. Олар якъынлашкъанда, 
ёлчетинде гурь оськен дут тереклериндеки торгъайлар суса, ке- 
чип кеткен сонъ исе — кене пытакътан-пытакъкъа уча, чивиль- 
деше эдилер. 

— Уф, — деди Селим, такъиесини чыкъарып. 

— Даа узакъ, — деп иляве этти Рашид. — Бойле юрсек, биз 
акъшамгъа да етишип барамамыз. 

— Мен болдурдым, достлар, келинъ, азачыкъ раатланайыкъ, — 
деди Салим. 

Олар дут терегининъ салкъынына кечип, арыкъ боюнда 
ешиль отчыкълар устюне отурдылар. Селим, чантасындан бир 
пите чыкъарып, учьке больди, балалар чайнай башладылар. 

Копчеклерни чыйкъылдатып, араба кечти. 

— Абибулла агъа, бизни де алтынджы бригадагъа алып кети- 
нъиз, — деп багъырышты балалар, артындан чапып. 

Арабаджы атынынъ тельбевини чекти. Балалар юксек копчек- 
лерге тырмашып, арабагъа миндилер. 

— Къана, таксини къаергедже айдайыкъ? — деди арабаджы, 
ёлджуларгъа чевирилип. 

— Алтынджы бригадагъа! 

— Алтынджы? О къадар узакъта не къыдырасынъыз я? 

— Алтынджы бригадада Суннат акъа деген адам яшай. О, 
Бер-лингедже баргъан. Гьалебе куню биз дженкчилернен 
корюшюв кечиреджекмиз. Бу меселени анълатмагъа кетемиз. 

— Сизге Берлингедже баргъан дженкчилер керекми? — деди 
арабаджы кулип. 

— Бизге эписи бир. Лякин, ким олса да дженк акъкъында 
яхшы икяе этмеге бильмели. 

Ат, узун ялыныны силькитип, тез-тез кете эди. Араба таш ча- 
къыллар устюнде секириклей, гъыджылдай, лафкъа кедер эте эди. 

Бир къач дакъкъа сусып отурдылар. Сонъ арабаджы: 

— Мен шаир дегилим, дюльбер лаф этмеге бильмейим, — 
деди. — Кунь бою субетдешим — атымдыр. Сёйлесенъ де эр 
шейни анълай. 

Бираз сускъан сонъ девам этти: 

— Мен сизинъ яшынъыздаки огъланчыкънынъ дженк маа- 
линде башындан кечиргенлерини икяе этмек истейим. О, эбет, 
фашистлерлернинъ ювасынадже, шу Берлингедже баргъаны 
ёкъ... Чюнки о заман он бир-он эки яшларында эди. Душмангъа 
къаршы автомат, я да пулемёттан атеш сачкъаны ёкъ. Бунынъ 
ичюн силясы да ёкъ, кучю да ёкъ эди. О огъланчыкъ кичкене, 
Айсерез деген койчикте яшай эди... 


П 


Арабаджы джебинден кисесини чыкъарды, сигар ясады, кес- 
кин тютюнини арды-сыра бир-эки тартты ве сонъ девам этти. 

— Куньлернинъ биринде кой кокюнде дженк гудюрдиси 
къопты. Етишкен осьмюрлер ордугъа кеттилер. Силя тутмагъа 
ярагъанлар исе дагъгъа котерильдилер. Гедже-куньдюз ер ве 
кокни сарсытып, душман кельгенде, койде тек къарт-къурт ве 
бала-чагъа къалгъан эди. Агъыр куньлер кельди, атта кунеш де 
къап-къара корюне эди. Балалар энди дагъгъа къачмай, ойнамай 
эдилер. Чюнки энди дженк оюн дегиль де, акъикъат эди. Узун 

къыш акьшамларь кимлернинъдир аягъы астында къар гъычыр- 
дай, сонъ бу адамлар, чувалларгъа отьмек ве пенир юклеп, кене 
дагъда гъайып ола эдилер. 

О сене къарлы къыш эрте кельди. Юксек къар дагъ ёлларыны 
къапатты, къаялар уджунда ель увулдады. Фашистлер партизан- 
ларгъа къаршы тинтювни вакъытынджа токътаттылар. Лякин 
партизанлар да койге ничюндир келип оламайлар... 

Куньлернинъ биринде Зейнеп къартийчик къарт чобан Мус- 
тафанынъ эвине кельди. Козьяшларыны сюрте-сюрте: 

— Сен бутюн омрюньни шу дагълар ичинде кечирдинъ, шей- 
тан бильмеген сокъакъларны сен билесинъ, — деди. — парти- 
занларгъа барсанъ да, меним огъланчыкъларым Аметнен, Селя- 
метнинь сагъ-эсен зкенлерини бильсенъ. 

— З, къартий, дагъда юрип олсам, отурыр эдимми мен мын- 
да? — деп джевапланды тапчан устюнде яткъан Мустафа акъай. 

— Фашистлер тезден къой ве эчкилеримизни тартып алад- 
жакъларыны айттылар. Десеэндибир башмалдатуттырмайджа- 
кълар? Бала-чагъа сютсюз къалгъаны къалгъан... О гъариплер 
де анда ач-чыплакъ, аллары насылдыр экен.... — Зейнеп апте 
пештималыны козьлерине басты. 

— Айванларны керчектен аладжакъ экенлерми? 

— Абибулла! — деп чагъырды къартбабай торуныны. — 
Оджакъ устюнде асылы чызмаларымны кетирчи, балам, къуру- 
гъандыр энди, бельким.... 

— Сизге юрмек мумкюн дегиль де, я, къартбабам! — деди то- 
руны чызмаларыны кетирип. 

— Не япайым, балам, муим ишим бар... 

Къарт башкъа ич бир шей айтмай кийинди, чыкъып кетти. 
О, къайткъанда, къаранлыкъ тюшкен эди. Акъшамлыкъ къа- 
пынып, четке чекильди. Абибулланынъ анасы софра-софра 
джыйыштырып башлады. Къартбабай элини торунынынъ 
омузына къойды. 

— Санъа бир шей айтмакъ истейим, — деди о, Абибулланынъ 
козюне дикъкъатнен бакъып. — Ананъ да зшитсинь. Джемаат 
санъа муим вазифе юкледи... 

— Насыл вазифе экен о, я? — деди четтен анасы. 

— Адамнынъ сёзюни больме, отур да динъле, — деди къарт- 
бабай. — Бу ишни мен озюм япмагъа борджлу эдим. Дагъны 
мен къадар кимсе бильмей. Лякин бу аякълар бармы — бу аякъ- 
лар! Абибулла меннен чокъ кезгендир, чокъ сокъакъларны биле, 
шаймы? 

Къарт торунына суаль назарыны ташлады. 

— Э, билем, къартбаба, — деп башыны саллады Абибулла. 

— Бугунь гедже койдешлеримиз азбарымызгъа къой ве зчки- 
лерини айдап келеджеклер. Танъ маалинде сен оларны «Йырла- 
гъан Aepe>re айдап кетеджексинъ. Беджерирсинъми? 

— Беджеририм. 

— Баба! Сен баланы эляк этеджек оласынъмы шу? — деди 
анасы агълап. 

— Баламы, акъаймы, ким экенини ярын анъларыкъ, — деди 
Къартбабай, къызына бакъмагъа тырышып. — Айванларны ар- 
тыкъ койде къалдырмакъ хавфлы... Ярын олмаса, о бириси кунь 
тартып алырлар. 

— Дагъдан кечильмез шимди! 


— Узакъ кетме, — деди къартбабай къызыны динълемей. — 
Дерегедже айдасанъ, етер. Акъшамгъадже эвде олмагъа бордж- 
лусынъ. 

— Яхшы. 

Ш 


Абибулланынъ эви койнинъ четинде ерлешкен эди. Танъгъа 
якъын къартбабай къораны ачты. Абибулла сюрюни дагъгъа 
тараф айдады. Къартбабасы чешит кенъешлер берип, бираз то- 
паллап озгъарды, сонъ ёл четинде токътап, артындан бакъып 
къалды. Койден баягъы узакълашкъан сонъ, Абибулла къойлар- 
ны дагъгъа бурды. 

Кой агъарып башлагъанда, мал сюрюси кичик дереден таракь- 
къа бенъзеген къаяларнынъ о бир тарафына кечкен эди. Айван- 
лар ач олды ве магърашып башладылар. Лякин бу хавфлы дегиль 
эди. Абибулла буюк бир таш устюне чёкти, къоюнындан бир 
баш согъаннен отьмек чыкъарып, бираз къапынды. Энди энъ 
эсас ёл къалды — «Йырлагъан дере». 

Уйле маалинде онъа етип барса, анда партизанлар къаршылап 
алырлар. Бем-беяз къар устюнде сюрюни тёпеликтен корьмей 
олурмы? 

— Айда! — багъырды Абибулла ве, таягъыны ойнатып, сю- 
рюни айдады. Къой ве эчкилер, къурсагъынадже къаргъа ба- 
тып, огге ынтыла эдилер. Абибулланынъ чарыкълары ичине 
къар толды, ирип, бузлай башлады. Сувукъ, аджджы ель уфюре 
эди. Сол къолда — тим-тик къара къая. Онынъ уджу булутлар 
арасында гъайып ола. Асырлар бою олгъан тар сокъачыкъ шу 
къаягъа япышкъан, ашада исе — учурым. Аджеба, къарнен тё- 
шельген бу сокъакъ хавфсызмы экен? Я барып да эшильсе? 

Абибулла кокке бакъты, сарылтым араретсиз кунеш къаялар 
артына гизленмеге азыр тура. Къой-эчкилер, бири-бирлерине 
башларыны къойып, ельнинъ увулдысына динъленелер... 

Партизанлар кельмеди. Эгер Абибулла къартбабасы айткъаны 
киби сюрюни ташлап къайтса, ким биле оларнынъ алы не ола- 
джакъ? Борюлер ашармы, ачлыкъ ве сувукътан арам олерлерми?! 
Ойле экен, гъарип айванларны койден айдагъандан не файда?! 

— Э-э-э! — деп багъырды Абибулла. 

— Э-э-э! — деп джевапланды седа. 

«Не исе, кене огге кетмек керек, эрте-кеч партизанлар илле 
расткелирлер», — деди Абибулла озь-озюне ве сюрюдеки ёл- 
баш эчкини айдады. Эчки юрмейджек олды, лякин бир-эки та- 
якъ ашагъан сонъ, алдгъа ташланды. Сюрю онынъ артындан 
юрди... 

Башы айланмамасы ичюн, Абибулла ашагъы учурымгъа 
бакъмамагъа тырыша эди. Къая исе, сюрю ве огъланчыкъны 

итеп тюшюреджек киби, эп кокюсини кере эди. Къаянынъ 
артына бурулмагъа бир къач адым къалгъанда, Абибулланынъ 
аягъы астындаки таш еринден кочьти ве... Абибулла абынды. 
О, тырнакъларынен бузлу къаянынъ кокюсине япышты. Къой 
ве эчкилер урькип, бири-биринен итеклештилер. Абибулла зор- 
нен аякъкъа турды ве юзюнен мермер къаягъа таянды. Crop Tap 
сокъакъта уюлишип тура эди. 

— Айда, айда! — деп Абибуллатаягъыны саллады, лякинушю- 
ген элинден таягъы сыптырылды, ашагъы учып кетти. Сю-рю 
еринден къыбырдамады. Аксине, арткъа къачаджакъкъа ошай 
эди. Абибулла башындан къалпагъыны чыкъарып, къойларны 
онынънен айдап башлады. Ёлбаш эчки сакъалыны къыбырда- 
тып, ильки адымыны атты. Сюрю арекетке кельди. 

Яйлагъа чыкътылар. Сюрю кене токътады. Абибулла не къа- 
дар тырышса да, сюрю еринден къыбырдамады. «Десе къаш- 
къырлар?» — деп тюшюнди Абибулла къоркъунен. Лякин шу 
ань, ёлбашчы эчки арткъа чевирильди, бир-эки секирип чапа- 
джакъ олды, лякин учурым устюнден беяз халат кийген адамлар 
котерильдилер. 

— Токъта! Сен кимсинъ? — деген давуш янъгъырады. Беяз 
халатлы адамларнынъ бойнунда автоматлары, бель къушакъ- 
ларында гранаталары асувлы эди — партизанлар... Абибулла 
козьяшларыны токътатып оламады... Партизанлар оны опла- 
дылар, сыджакъ тонгъа сардылар ве ашаттылар... 

— Сагъ ол, къардашым, — деди партизанлар группасынынъ 
командири. 

— Отрядымызгъа буюк бахшыш кетирдинъ. Анавы учурым- 
гъа атылгъан эчкиге языкъ амма, биз оны да тапып чыкъарыр- 
мыз. Кой халкъына тешеккюримизни бильдир ве чокъ селямлар 
айт... 

Эки партизан Абибулланы гедже озгъарды. Саба маалинде 
Абибулла пенджересини къакъты. Юкъусыз отургъан ананен 
къартбаба, чапып къапыны ачтылар... 

Шу сёзлернен арабаджы икяесини битирди. Араба тар ве 
тозлу къышлакъ сокъакъны бойлап кете эди. 

— О огълан шимди къаерде, я? — деп сорады Салим. 

— О огълан шимди сизинъ къышлагъынъызда яшай, — деди 
кулип арабаджы. 

Балалар тюшюнджели бир-бирлерине бакътылар. 

— Ким о? — деп сорады кене Салим. 

Абибулла агъа, къамчысыны силькитип, атыны ашыкътырды 
ве индемеди. Олар Суннат акъанынъ эвине якъынлаша эдилер. 

Bap омюр ынтылдым, 
Мен санъа, эй, Ватан! 
Не Танъры сес берди, 
Не зальм падиша. 
Кимлерге сёйлейим 
Юртсызлыкъ дердимни, 
Акъсызлыкъ отунда 
Беденим туташа. 


Кунь къона, аякълар 
Кольгеге сюрюне, 
Чатырнынъ череси 
Къарагъа бурюне. 

Бу ерлер козюме 
Келиндай корюне, 
Ирисем, битсем де, 
Юртумдан кечмедим! 


Агъармыш артындан 
Алтын тюс Ай чыкъа. 
Санарсынъ, пердеден 
Козьяшлы яр бакъа, 
Асретли гонълюмни 
Айрылыкъ эп якъа, 
Эзилип битсем де, 
Юртумдан кечмедим! 

Узьлюксиз отьсе де, 
Иджрансыз бу девран, 
Хорлангъан джанларны 
Тапылыр яндыргъан. 
Кучьленир кольгелер, 
Тепренир бу джиан. 
Яхшы биль, сен, тиран! 
Мен юрттан кечмедим! 


Сагъ экеч, коньмедим 
Мен матем ясына, 
Узун сёз керекмей 
Меним баш ташыма. 
Тикенлер толса да, 
Севгимнинъ тасына, 
Яралы гонълюмни 
Бермем башкъасына. 


Азизим, Ватаным! 
Мен сенден кечмедим. 
Энъ къатты уруштан 
Даа вазгечмедим! 
1974 с. 

Анамнынъ дуасы 


Гонълюнде кя севинч, кя терен гъам, 
Омюр бою дуалар этти анам. 

Дей эди о: «Кин тутып, я интикъам, 
Гуналаргъа батмасын ич бир инсан. 


Таньрьтм, сакъла санъа садыкъ рухумызын, 
Ирит афат дагъынынъ къарлы бузун. 
Битмез олсун дюньяда инсаф ве ар, 

Инсан корьсин инсандан тек итибар». 


О юректен ибадет эте эди, 

Куню факъат дуанен оте эди. 
Адамларнынъ мушкюлин анам кенди 
Мешакъкъаты, дерди зан эте эди. 


О бир дагънынъ тюбюнде — Кучюк-Койде, 
Яшай эди эски бир басыкъ эвде. 

Коре эди о мындан кяинатын, 

Хаял иле дюньянынъ еди къатын. 


Дуасынынъ кучюне гъарип анам, 
Джан-юректен ишана, къана эди. 

Бу дюньянынъ «азгъаны, баткъанына» 
Атеш алып юректен яна эди. 


Къабул олур дуасы эр сёзюнде, 

Анам бунъа, шубесиз, кетти эмин. 
Хаял этем. О шимди козь огюмде: 
Башы тёбен, седждеде... рухуна Аминь! 

Юсуф BOAAT 
Дубаральт той 


Учь пердели музыкалы комедия 
(парча) 


ИШТИРАК ЭТКЕНАЕР: 


Аджиамет бай — Къарт бир адам. 

Нияр — онынъ къызы. 

Фериште — Эсли бир къадын. Аджининъ хызметчиси. 
Хасап Асан — Карт бир адам. Кой байы. 

Чомез — Яш бала. Хасан Асаннынъ азбар хызметчиси. 
Къарасан — Эсли бир адам. Дайфа башы. 

Абиж — онынъ огълу. 

Айгуль — онынъ къызы. 

Кой молласы. 

Ярдымджы роллерде: мусафирлер ве чалгъыджылар 


БИРИНДЖИ ПЕРДЕ 


Корюниш: кьаршыда эки къатлы эв. Эвнинь этрафы багъчалыкь. 
Баарь. Тань маали. 
Узакьтан эшитильген йыр давушы эп санагъа якъынлашыр. 
Сув акъар тыныкъ-тыныкъ, 
Банъа тюшти бир яныкъ. 
Эр кес татлы юкъуда, 
Бен кезерим уяныкъ... 
Санада Абиж пейда олып, экинджи къаттаки пенджеренинь 
огюнде токъталыр. О гъает гъамлы. 

Абиж (музыка фонында). 

Тань атты, тань мелеги, 

Уян знди, уян! 

Асрет олдым, инан, — 

Къальбим атеш, янам, 

Корьмей кетип OAMaM, — 

Уян знди, уян!.. 

(Беклер. Сонъ девам этип.) 

Пенджеренъден бакъ, ярем, 

Яныгъымы ал, ярем, 

Танъ нурынен алланып, 

Такьдиримни айт, ярем. 

Пенджеренинь нагъышлы орьтюси чекилип, 

анда Нияр корюлир. 

Нияр. Сени телюкеде къалдырсам да, бу мукъаддес пендже- 
реге кельмей оламадым. Танъ аткъандже шу ерде сени беклеп 
турдым. Бу эвде, бу ханеде сен барсынъ, деп теселли алдым. 
Багъышла мени, гузелим, акъылым барма десе де, юрегим сёз 
динълемеди. 

Абиж. Нияр! Мераметсиз юрек дертли юрекни анълармы? 
Сен севги дердинен козьяш тёккенде, онынъ юреги буз кеси- 
лир. Чингенедир, къара суектир, деп мени ашалар... 

Нияр. Тёметленме, азизим, бельки бахтымыз юрер... Иш зор- 
гъа къалса, мени бу диварлар да, анавы халкънынъ эмиш-демиш- 
лери де туталмаз. Эмин ол, азизим, эр кимнинъ кок юзюнде бир 
йылдызы олгъаны киби, меним де ер юзюнде бир севимлим бар, 
о да сенсинъ! 

(Бу сёзлерден эеджанлангъан Абиж тургъан еринден секирип, 
пенджереге атылып чыкъар. Ниярнынь пармагъына юзюк ке- 


чирир.) 
Абиж. Ал, гузелим, юрегинъде севги нуры олдукъча бу юзюк 
севгимизге шаатлыкъ этип, пармагъынъда йылтырап турсын. 

Нияр ве Абиж (йырлап). 
Кокте йылдыз, ерде биз, 
Севдалыкътыр дердимиз. 
Аизарлар чекемиз, 
Ёкътыр башкъа чаремиз. 
Ачыл дерья, кечейик, 
Акъ ялыгъа етейик, 
Севгимизни айбетлеп, 
Бахт шербетин ичейик... 


Аятта Аджиамет бай пейда олур. 


Нияр. Бир сеслер эшитиле, бабам олмасын... (Абижге явлькь 
узатып.) Ал, азизим, мен янынъда олмагъанда бу явлыкъ санъа 
мени анъдырсын. (Козьден чекилир.) 

Аджи. Танъ маалинде бу насыл бир мыш-мыштыр? Хыр- 
сыз олмасын. (Азбаргъа чыкъар. Пенджереден секирип тюшкен 
Абижни эслер. Озь-озюне.) Бакъ сен, къара шейтан кене кельген. 
Яхшылыкънен аягъыны кесмейджек гъалиба. (Багъырып.) Эй, 
джемаат! Эвиме хырсыз тюшти, ярдымгъа етип келинъиз! 

Абиж. Шамата къопарма, Аджи баба, мен хырсыз дегилим. 

Аджи. Хырсыз олмасанъ бу эвде не ишинъ бар? Явлыкъны 
къайдан алдынъ? 

Абиж. Явлыкъны манъа бахшыш бердилер. 

Аджи (багъырып). Эй, джемаат!.. 

Абиж (элинен онынь агъызыны къапатып). Ялварам, ботен 
ерде шамата къопарманъыз. Мен Ниярнен корюшмеге кельдим, 
чюнки мен оны, о да мени севе. Бу явлыкъ онынъ бахшышыдыр. 

Аджи (озь башына). Теметлерим догъру чыкъты... (Абижге.) 
Чингене огълу бай къызына севда олгъан! Ха-ха-ха!... Меним 
къызым Чолпан йылдызыдыр, узат элинъни, онъа етерми? 

Абиж. Элим етмесе, юрегим етти. 

Аджи. Юрек экен! Чингенеде юрек къайдан кельсин? Бакъ 
онынъ лафына... Сен не, Аджиамет бай къара суекке къыз бе- 
рир беллединъми? 

Абиж. Бермесенъ, алып къачарым. 

Аджи (абдырар. Озь башына). Япар, не десенъ япар. (Абижге.) 
Йигит экенсинъ, къардашым, эшиттим, эльнен борю тута экен- 
синъ. Машалланъ бар. Амма тап бу къадар ахмакъ олгъанынъны 
бильмей эдим. 

Абиж. Не демек истейсинъ, Аджи баба? 

Аджи. Не дейим санъа, меним эрке къызым сени де «севем» 
деп къутурткъан. Былтыр бай огълу онынъ пенджереси тюбюн- 
де беш ай кукареклеп юрди. 

Абиж. Сонъ? 

Аджи. Сонъу не олсун, куле-куле тойгъан сонъ, бай огълуны 
къувып йиберди. Оюнджакъ этип энди сени, чингене огълуны 
тапкъан. Аферин къызыма! Ха-ха-ха! 

Абиж. Кульме, байым, чингене де инсандыр. 

Аджи. Айткъаныма инанмайсынъмы? Олмаса, бир къач кунь- 
ден никях дуасына буюр. Анда киев баланы да корерсинъ. 

Абиж. Киев?!.. 

Аджи. Ёкъса сен озюнъни киев сандынъмы? Ха-ха-ха!.. Эм ой- 
ле-бойле киев дегиль, эльнен арслан туткъан бир йигит. 

Абиж. Алла ашкъына, ялварам санъа Аджи баба, керчегини 
сёйле: бу айткъанларынъ догърумы? 

Аджи. Алла-алла, чингенеде де гъурур ола экен де! Бабанънынъ 
демир тезьясыны, тери корюгини, ананънынъ фал ташларыны 
берип, Аджиамет байнынъ къызыны аладжакъ олдынъмы? 
Эль-алем масхарасы олмаздан эвель бу азбардан аякъларынъны 
авуштыр. Бир даа кольгенъни биле корьмейим. 

Абиж (оз башында). Меним эшиткенлерим недир? Десене... 
(Аджиге.) Сен ялан айтасынъ, Аджиамет бай! 

Аджи. Не, ялан айтасынъ дединъми? 

Абиж. Эбет, ялан айтасынъ дедим! Нияр гуль киби тазе, къар 
киби темиз, меляике киби гунахсыз бир инсандыр. 

Аджи. Онда сенинъ ишинъ олмасын. Къыз меним — мал ме- 
ним, кимге истесем, онъа сатарым. Джойыл мындан! 

Абиж (башыны салындырып, йырлап, азбардан чыкъар). 
Атам манъа бир ал олды, 
Янды юрек, кебап олды. 
Оны анъып, ах дедикче, 
Акъ джигерим ал къан олды... 


Айтынъ манъа, тувгъанларым, 
Айтынъ манъа мен нейлейим. 
Юрегими от къаплады, 

Янды, янды, куль олды... 


Аджи (бир озю). Арадым-осьтюрдим дегенде чингенеден муш- 
териси тапылды. Джаным-джаным бай огъуллары тургъанда, 
гонълюни бу арамзадеге берген. Алып да къачар. Дуракъсыз бу 
мельунларны къайдан барып тапарсынъ? Пишкен армут терек- 
тен озю тюше экен. Энди не япмалы? Бу армутны кимге сатмалы? 


Ойнап-йырлап ичери Айгуль келип кирер. 
Айгуль. 
Къалайлы къазан ичинде къаз баласы, 
Къызыны баштан чыкъаргъан озь бабасы. 


Белинъе къушакъ яптырдым, чевреси сырма, 
Анавгъа-мынавгъа козь этип, бойнумы урма... 


Аджи. Иште, бу етмеген эди. 

Айгуль. Аджи баба, яныгъынъыз бар, гъалиба, бир фал ба- 
къайымчы. (Фалташларынен ойнап.) Бир аттым — нал чыкъты, 
бир аттым — тай чыкъты, бир даа аттым — чатал къашлы, къара 
мыйыкълы киев чыкъты. Къызынъызгъа олса керек. Къуда 
бекленъиз, Аджи баба. 

Аджи (ачувнен.) Къуданы агъанъ йибереджекми? 

Айгуль. Агъам олса — не олгъан? 

Аджи. Мына не олгъан... (Ураджакь олып чапкъылыр.) 

Айгуль (къачып). Аджи баба, унутманъз, мен фалда янъыл- 
майым, айткъаным оладжакъ! (Чыкъар. 

Аджи. Не десенъ олур... Давранмакь керек. (Къычырып.) Эй-й, 
Чомез, мында кельчи! 


Чомез эсней-эсней ичери келип кирер. 


Чомез. Айтынъ, байым, не буюрасынъыз? 

Аджи. Але даа юкълай эдинъми? 

Чомез. Ёкъ, байым, юкъламай эдим... Тюш коре эдим. 

Аджи. Я тюшюньде не корьдинъ? 

Чомез. Юкълагъанымны корьдим. (Экиси де кулер.) 

Аджи. Байынъ эвдеми? 

Чомез. Эвдедир. 

Аджи. Не япа? 

Чомез. Не япсын, чекише заваллы. 

Аджи. Хасталандымы ёкъса? 

Чомез. Хасталыкъ чарпсын оны. Ашнен чекише. Сабадан уй- 
легедже отьмекнен эт ашай, уйледен акъшамгъадже этнен оть- 
мек ашай, акъшамлары да этнен отьмекни къарыштырып ашай. 
Кене де олса шишман къурсагъыны толдырамай. 

Аджи (cepmetiun). Cyc, джинасир бала, онынъ къурсагъында 
сенинъ ишинъ олмасын. Бай олгъан сонъ ашайджакъ эбет. Бар 
айт, бизге джума къавесине буюрсын. 

Чомез (чыкъып). Къаведен онъа не файда... 

Аджи (бир озю). Бу шишман эриф эвге кельгенде Нияр онынъ- 
нен шакъалаша тургъан. Бельки... Тьфу! Башы — ат башы- 
на, къурсагъы да ичли сыгъыргъа ошай. Тёвбе, мен не айттым 
шу! Онынъ кимге ошагъаны меним не ишим? (Аяткъа кирер, 
къычырыр.) Нияр, къызым, мында кель... Я Раббим, ишими онъ 
кетир, къызымы озюм киби бай адамнынъ эвинде корейим. 

Нияр (къоркъа-пыса ичери кирер). Саба шерифлер хайырлы 
олсун, баба! 

Аджи. Айтчы, бугунь саба башта кимнен хайырлаштынъ? 
Сустынъмы? Айды, яшлыкъта олуджы шейдир. Амма бу сонъ- 
киси олсун. Корюле, къафестен учурылмагъа вакъытынъ кель- 

ди. Лякин барып да бу кьафеснинь къапысыны озь злиньнен 
ачаджакъ олма, элинъни къырарым. Анавыны... Хасап Асанны 
чагъырттым. Келип къалса, онъа хошкельди айт, ал-хатирини 
сора. Айды, бар, озь ишинъни бакъ. (Нияр кери чыкъар.) Лякин 
бу къарт пезевенк къызымнынъ къадрини билер экенми? Май- 
мунгъа гуль такъаджакъ олам... Э-э, Аджиамет бай, кевшеме, 
«ма» демегендже, «ал» деген тапылмай. Онда исе сюрю-сю- 
рю къойлар, сыгъырлар, джылкъылар... Денъизде къум, онда 
мал. Къызымны эвлендирген сонъ буларнынъ эписи яваш-яваш 
меним олур. (Konex урер.) Келе гъалиба. Эй, Фериште! 

Фериште (кирип). Не айтасынъ, байым? 

Аджи. Копек урей, эшитмединъми? 

Фериште. Эшиткенде не олгъан? 

Аджи. Я бизим копекнинъ ялынъыз Хасап Асангъа урьгени- 
ни бильмейсинъми? Оджакътаки къазанны эвге кирсет, ондан 
башкъа озюмиз ач къалармыз. 

Фериште (джильвеленип). Байым, анавы лафны Асангъа ай- 
тырсынъмы? 

Аджи. О да насыл лафтыр? 

Фериште. Сени Хасап Асангъа къоджагъа беририм, деген 
эдинъ. 

Аджи. Туллыкътан бездинъми? 

Фериште. Бездим, бездим, Аджи баба, къуртар мени бу бе- 
лядан. 

Аджи. Хасап Асан тул къадынларны бегенмей. Къыз аладжакъ 
экен. 

Фериште. Алла алсын оны... (Агьламсырап.) Кене туллыкъ, 
кене бекярлыкъ... Анам мени къысметсиз догъургъан... 


Фериште чыкъар. Азбарда Xacan Асаннен 
Чомез пейда олурлар. Чомезнинь злинде зембиль. 


Асан. Чомез! 
Чомез. Айт, байым. 

Асан. Бурнунъа эт къокъусы урмадымы? 

Чомез. Урмады, байым. 

Асан. Бурнунъ къурусын. Къокъу алмагъан бурунны ташып 
юрмектен не файда? Менимки эки вёрстлик ерден къокъу ала. 
(Бурнуны чекип.) Бу эвде къуйрукъ майына къозу эти къавур- 
гъанлар. (Бир даа чекип.) Ичине арпачыкъ согъан догърагъан- 
лар... Къазанлары къайда экен?.. Чомез ач олдым, зембильден 
бир парча къуйрукъ бер. 

Чомез. Байым, ёл бою ашап кельгенинъ олмадымы? 

Асан. Тойгъа барсанъ — тойып бар, дегенлер. Бу ачкозь Аджи 
ашыны дегиль, бир ютум сувыны да бермез. 

(Азбарда Фериштени корип къалыр. Шакъалашып.) 


Геми келир учь дане, 

Устю толу кестане. 

Дюнья толу дюльбер олса, 
Аладжагъым бир дане. 

Фериште (сертейип). 

Кет башымдан, окъталма, 
Куле берип, токъталма. 
Къыз аладжакъ олгъансынъ, 
Не баш куттинь, керата?.. 

Асан (тааджипленип). Э-э, шакъама да сюртмеди. Бу май- 
да бир къыл бар амма, сонъу хайыр... (Элиндеки къуйрукъ nap- 
часыны чайнай-чайнай аяткъа кирер.) Селям алейкум, къомшу 
достым! 

Аджи. Алейкум селям, хош кельдинъ. Тёрге буюр. Сагълыкъ- 
селяметлик ериндеми, Асан бай? 

Асан. Э-эй, Аджи, сен сорма да, мен айтмайым. 

Аджи. Хайыр ола? 

Асан. Хайыргъа дегиль гъалиба. Геджелери къоркъунч тюш- 
лер корип башладым. 

Аджи. О да насыл тюштир? 

Асан. Мисаль ичюн айткъанда, тюневин гедже тюшюмде кене 
ачыкъкъанымны корьдим. Согьумлькь бир къой сойдым. Оны 
къулагъындан къуйругъынадже ашадым. Тоймадым. Бирини даа 
сойдым — кене олмады. Сюрю-сюрю къойларымны, сыгъыр- 
ларымны сойып ашадым — бу да етмеди, кене ач къалдым... 
Аджи, бойле тюшлерден къуртулмакънынъ чареси ёкъмы? 

Аджи. Бар! Эвленмек керек санъа. Чареси одыр онынъ. Эвлен- 
сенъ, геджелери шерфенънен эгленирсинъ, тюш корьмеге ва- 
къытынъ къалмаз. 

Асан. Акъыллы адам экенсинъ, Аджи. Мен ойле тюшюнем. 
Лякин догърусыны айтсам, шу къыскъа аякълылардан отюм пат- 
лайджакъ. Нечюн десенъиз, оларнынъ чокъусы обур ве джады 
экен. Алла косьтермесин, барып да... 

Аджи. Я Нияр? Сенинъдже о да джадымы? 

Асан (аякъкъа атылып турар). Тевбе де, Аджи! Ондан джады 
олурмы? Ондаки культе сачлар, эля козьлер, гуль янакълар, къа- 
барыкъ кокреклер, семиз балдырлар... 

Аджи. Олды, олды, къарт зампара. Тап агъызынъ копюрди. 
Ниярны бегенесинъми ёкъса? 

Асан. Алла, алла, Аджи, ойле яш бир къыз меним тишсиз 
агъызымнынъ къашыгъыдыр я! Отуз эки тишимден йигирми 
экисини арыкъкъа ташладым. Тезден быламыкъкъа кечеджем. 

Аджи. Быламыгъынъны ташла сен, Ниярны айт: бегене- 
синъми? 

Асан. Худжур лафлар этесинъ, Аджи, тезелекни ким бегенмез? 
Мисаль ичюн айткъанда, баарь кельдими, мен къой этинден 
къозу этине кечем, чюнки къозу эти... 

Аджи. Бургъалама, мен Ниярны сорайым. 

Асан (озь башына). Не дейим экен? Бегенем десем мени со- 
палап айдамазмы? (Аджиге.) Аджи, дердиме согъан догърама, 
онынъ адыны эшитсем юрегим чатыр-чутур алевлене. (Ба- 
гъырып.) Олян, Чомез, тез ол, анавы къопкъанынъ сувуны бер 
де, юрегимдеки алевни сёндирейим. ( Ичер.) Ой анасыны, юре- 

гимнинъ ягъы да ирип кетти. Чомез, зембильден аз бучукъ 
къуйрукъ бер. (Кьапыныр.) 

Аджи. Бакъ онъа, текмиль къутурды. Я бойле бир къызны 
сатып алмагъа акъчанъ етерми? Бильмиш ол, теразенинъ бир 
къапагъына Ниярны къойсам, экинджисине алтын къояджакъ- 
сынъ. Къапакълар бир кельсе, къыз сенинъ, алтын меним. 
Насыл, бу алыш-веришке разысынъмы? 

Асан (текрар аякъкъа атылып турар). Аджи, керчегини 
айттынъмы? Алдамайсынъмы? Бельки шакъадыр?.. Ал, ал, ма- 
лым сенинъ олсун, мулькюм де, манъа Ниярны бер. (Хасап 
Асаннынь къулагъына бир шейлер фысылдар.) Чомез, не, паалы 
дейсинъми?.. Exe... Here exe?.. 

Аджи (Чомезге). Къана, къардашым, буюклернинь лафына 
къошулма. Бойле шейге Асан байнынъ озь акъылы да етер. 

Асан. Кет, къабакъбаш! Борджгъа акъыл алгъан адам дегилим. 
(Чомез азбаргъа чыкъар. Хасан Асан девам этип.) Бер элинъни, 
Аджи, бугуньден сонъ сен манъа баба, мен де санъа огъул олайым. 

Аджи. Гевезеленме, Асан бай, манъа баба демесенъ де олур. 
Менден чокъ яш дегильсинъ. Озюнъни манъа дегиль, Нияргъа 


бегендир. 
Асан. Мен базардан мал сатын алгъанда, сыгъырдан: мени 
бегенесинъми, деп сорамайым. Мал сенинъки — пул меним- 


ки, амин! Анълаштыкъ гъалиба. Ойле олса, тур еринъден, бир 
яшлыкъта, бир къартлыкъта! 
(Ойнап йырларлар.) 
Он секизге кельди яшым, 
Севдагъа огърады башым. 
О сенинъ мамур бакъышынъ, 
Джианда булунмаз эшинъ. 


Алтын фесинъ ян киерсин»ъ, 
Севдалыгъым сен чекерсинъ. 

Ай дюльбер къыз, вай дюльбер къыз, 
Башыма да сен етерсинъ... 

Аджи. Айды, олды шуны, Асан бай. Ойнамагъа биле экенсинъ. 
Бельки йырламагъа да билерсинъ? Дейджегим, бу къартлы- 
гъынъа санъа мытлакъа бираз яшармакъ керек. Сабалары 
къызнынъ пенджересине кель, чынъ айт, бейит ташла, озюнъни 
бегендир. Анавы чингене огълу танъ атмаздан эвель кукарек- 
леп башлай. 

Асан (теляш ичинде). Анавы эльнен борю туткъан йигитни 
айтасынъмы? Ниярны о да севеми? 

Аджи. Севмек дегиль, Нияргъа дели-диване олды. Къутурып 
юре. 

Асан (абдырап). А-а, ойлеми? Мени онъа пычакъсыз сой- 
дырып, малларыма шорбаджы олмакъ истейсинъми? Ягъма 
ёкъ! Къызынъ да, эвинъ де башынъдан артта къалсын. (Ерге 
чёкип.) Оф, джаным кетти, тек бир теним къалды. (Багьырып.) 
Эй, Чомез, олеятырым, бир парча къуйрукъ кетир! 

Аджи (шашмалап). Къыз севген адам чатал юрек олур. 

Асан. Энди чаталы да сынды, тереги де. Манъа токъунма. 
Аджи, хасапкъа азырлангъан мал дегилим. Къызынъ да керек- 
мей, озюнъ де. (Турып кетеджек олур.) 

Аджи. Токъта шуны, башынъы джойма. Бирер къаве ичермиз, 
джума ашы ашармыз. 

Асан (токъталып). Аш дейсинъми, Аджи? Онъа къаршы де- 
гилим. Тек къыз лафы олмасын. 

Аджи. Ниярнынъ хошкельдисини эшитмей къайда кетеджек 
оласынъ? Джаны агъырыр. 

Асан. Мени корьмесе джаны агъырыр дейсинъми, Аджи? 
Яхшыгъа бакъмакъ козьге къарув дегенлер. Ой анасыны, не 
япайым экен! Юрегим корьмеге истей, лякин аякъларым къач, 
деп зорлай. (Багъырып.) Чомез, къапыда козь-къулакъ олып тур. 
Анавы чингене огълу кельсе, «къаравул» къычырырсынъ. Пен- 
джереден чыкъып къачарым. 

Аджи (къапыны аралыкъ этип). Нияр, къызым, мында кельчи! 
(Асангъа.) Агъызынъны юм, тишлеринъни корьмесин. 

Асан. Корьсе не олгъан? Ат алгъанда мен башта тишлерини 
бакъам. 

Нияр (кирер). Кельдим, баба, буюрынъыз! (Хасан Асаннынъ 
диванелер киби бакъкъаныны корип, озюни туталмаз ве къакъыл- 
дап кулер.) 

Аджи (Асаннынь къулагъына). Дувадакъ киби сусып отурма, 
айт бир шейлер. 

Асан ( Нияргъа). Сен, папийчигим, зурна чалмагъа биле- 
синъми? 

Нияр. Ёкъ, бильмейим. 

Асан. Вай-вай-вай, зурна чалмагъа бильмеген адам олурмы? 
Зурна дегенлери пек яхшы бир чалгъыдыр. Илле десенъ чобан 
авасына. (Йырлап ойнар.) 

Дириль-дириль къавалым, 
Фетта меним чобаным, 
Фетта къойгъа не бармай, 
Мачиклерни не бакъмай... 
Сонъ, насыл, яхшымы? 

Нияр. Чокъ яхшы. 

Асан. Истесенъ, зурна чалмакъны санъа да огретейим. 

Нияр. ...Я озюнъиз билесизми? 

Асан. Зурна чарпсын мени. Даа элиме де алмадым. Лаф олсун, 
деп айттым. Шакъа! Ха-ха-ха!.. 

Аджи. Ажошты пезевенк. (Нияргъа.) Къызым, бизге бирер 
фильджан къаве кетир. (Нияр чыкъар. Асан козьлерини атла- 
тып, онынъ артындан бакъып къалыр.) Санъа не олды, акъылы- 
нъны Нияр алып кеттими? 

Асан (джесаретленип). Олды оладжакъ, къырылды баджакъ: 
бер элинъни алайым, бабачыгъым! Кель бетинъден опейим, ба- 
бачыгъым! (Четке.) Амма да бабагъа расткельдим, эй! Денъиз- 
де къум, онда мал! Тезден бу Аджи де аякъларыны кокке тик- 
лер, бутюн маллары манъа къалыр. (Аджиге.) Кель козюньден 
опейим, бабачыгъым! 

Аджи. Олды, олды шуны. Сипирке сакъалынънен бетими тек- 
миль яра эттинъ. Я чингене огълундан къоркъмайсынъмы? 
Асан. Мен... мен оны пычакъсыз соярым, парчаларым, борю 
олып ашарым. Аджи, мендай арслан тургъанда, сен шейтандан 
да къоркъма. 
Нияр — къызынъ, мен — огълунъ, 
Кеч кошеге, кий тонунъ, 
Ярын дегиль, мына бугунь 
Чалдыр бизге той-дюгюн! 


Азбарда шенъ-шерамет умумий оюн. 


ЭКИНДЖИ ПЕРДЕ 


Айны шу левха. Тань маали. 
Абиж (терекке яслангъаны алда гъам-кедернен йырламакъта). 


Атам манъа бир ал олды, 
Янды юрек, кебап олды. 
Оны анъып ах дедикче, 

Акъ джигерим ал къан олды. 


Айтынъ манъа тувгъанларым, 
Айтынъ манъа, мен нейлейим. 
Юрегими от къаплады, 
Янды, янды, куль олды. 


Олер эдим, эллер алыр, 
Козюм кене онда къалыр, 
Къалыр эдим, къавушалмам, 
Дюнья манъа арам олур. 


Айтынъ манъа тувгъанларым, 
Айтынъ манъа мен нейлейим. 
Юрегими от къаплады, 
Янды, янды, куль олды. 

Азизим, пенджереньден айырылмайым, янынъа да барамайым... 
Сенинь байлыгьынь меним факъырлыгъым арамызда юдже дагь- 
лар олып юксельди... Айт, гузелим, бабаньньшнь манъа дегенлери 
керчекми? Мени алдадынъмы?.. 

Юрегими от къаплады, 
Янды, янды куль олды... 
Айгуль (ичери чапып кирер). Акъам, тез чалашкъа барып етейик. 
Абиж. He иш? 
Айгуль. Къудалыкъ. 
Абиж. О да насыл къудалыкътыр?.. (Чыкъалар. Ичери Чомез ке- 
лип кирер.) Огден юр, Чомез. 
Чомез (артына айланып). Юр, байым, юр, къоркъма. 
Асан (кийинип-къушангъан бир алда ичери кирер). Отден юр, 
Чомез. 
Чомез. Отден нишанлы яшлар юрер. 
Асан. О да акъыл! Сен аркъа тарафтан козь-къулакъ ол, анавы 
къара шейтан келип къалмасын, экимизни де пычакъсыз сояр. 
Чомез. Байым, оны пычакъсыз сояджакъ сен дегиль эдинъми? 
Асан. О лаф эди, Чомез. Шимди исе юрегим думп-думп ура. 
Бер бир парча къуйрукъ, озюме келейим. (Ашанып, Ниярньнь 
пенджереси огюне келип токъталыр. Чомезге.) Айды, йырла! 
Чомез. Иырны нишанлы яшлар айтыр. 
Асан. О да акъыл! Неден башлайым экен? «Домпылдай»ны 
айтайыммы? 
Чомез. О да насыл шейдир? 
Асан. Бильмейсинъми? Олмаса, огренип къал (йырлар). 
Къарасувнынъ дёрт кошеси, 
Май бардагъы домпылдай, 
Озю де адам бегенмей, 
Чанакъ-чёльмек домпылдай... 
Насыл, бегендинъми? 

Чомез. Кечмез, байым. 

Асан. Кечмез дейсинъми? Я «Къара тавукъ» кечерми? Оны 

да бильмейсинъми? Сапсем джаиль экенсинъ де. Динъле! 
Къара тавукъ къакъ-къакъ этер, 
Къанатлары шакъ-шакъ этер... 

Чомез (оны болип). Етти, етти, байым. Мында май бардагъы 
да, къара тавукъ да кечмез. Севги йыры йырламакъ керек. 

Асан. Севги йыры дейсинъми? Ойлесини бильмейим. Озюнъ 
йырла. Бугунь сесим де яхшы чыкъмай, богъазымы май басты 
гъалиба. Чомез, билесинъми не япайыкъ? Кель, севги йырыны 
ортакълашып айтайыкъ. Сен мынавы метий ичине кир де, бар 
сесинънен багъырып йырла, мен де пенджереге бакъып дудакъ- 
ларымны ойнатайым. Насыл, бу акъыл ишими? 

Чомез. Акъыл иши, байым. Бойле йыр айтмакъ даа ич бир ах- 
макънынъ акъылына кельмегендир. 

Асан. Кельмез эбет, оны мен озюм тюшюнип таптым. Э-эй, 
Чомез, меним башым акъыл хазинесидир амма, анахтарыны 
джойгъаным, тапалмайым. Айды, кир метийге. 

Чомез (метий ичинден йырлап). 

Азбарында акъ тана да, вай-вай-вай! 
Къызым бар деп макътана да, вай-вай-вай! 
Макътанса да ери бар да, вай-вай-вай! 
Янагъында бени бар да, вай-вай-вай! 

Нияр (пенджереден башыны чыкъарып). Багъчада бульбуль оте 
гъалиба. 

Асан. Бульбуль дегенинъ меним о, папийчигим. (Тиз чёкип.) 

Сен меним султанымсынъ, джанымсынъ, 

Шекеримсинъ, балымсынъ... 

Нияр (кулип). Сен де меним султанымсынъ... 

Асан. Оф, оф! 

Нияр. Шекеримсинъ, балымсынъ! 

Асан. Оф, оф, оф! Ириди юрегимнинъ ягъы. (Метийни таякь- 
лап.) Олян, Чомез, тез ол, бир парча къуйрукъ бер! 

Чомез. Адымны айтма, мен мында ёкъым. 

Асан. Эбет, эбет, Чомез, сен метийде ёкъсын»ъ. 

Нияр. Мени ташлап кимнен лаф этесинъ, Асан эмдже? 

Асан (озь башына). Пахыллады. Куньджи экен. (Нияргьа.) 
Сен меним султанымсынъ, джанымсынъ... 

Нияр (оны болип). Асан эмдже, оны эшиттим, энди янъы бир 
шей айт. 

Асан (озь башына). Даа не айтайым экен? (Метийге эгилип.) 
Сен не дейсинъ, Чомез?.. Къычырып айт, джинасир, эшитмейим. 
Олды, олды, анъладым. (Нияргьа.) Баарь! Тереклерде къаш- 
къырлар йырлай, ахырларда... бульбуллер айкъыра! Ох, бу не 
аджайип гузелликтир! 

Нияр (озюни кульгиден зорнен тыйып). Асан эмдже, бир йыр- 
чыкъ даа айтчы! 

Асан. Манъа коре не, истесенъ акъшамгъадже йырлайым. 
(Метийге бакъып.) Чомез, башла! (Озю дудакьларьінь ойнатыр, 
тамагъыны къырар, оксюрир, лякин метийден сес эшитильмез. 
Озь башына.) Джинасир бала метий ичинде богъулып къалды 
не мараз... 

Нияр. Сизге не олды: тилинъиз тутулдымы, богъазынъыз 
къырылдымы? 

Асан. Ай, гузель къыз, санъа бакъкъан адамнынъ тили тутул- 
мазмы, богъазы къурумазмы? Ягъламагъа аз бучукъ къуйрукъ 
Олса экен... 

Чомез (метийден башыны чыкъарып, Ниярнен козь этишкен 
сонъ, апансыздан йырламагъа башлар. Йыргъа джошкъан Хасап 
Асан оюн тёшер.) 

Пенджереден акъ къыз къарай, вай-вай-вай! 
Акъ къыз къара сачын тарай, вай-вай-вай! 
Шу акъ къызны алыр эдим, вай-вай-вай! 
Эвге алып барыр эдим, вай-вай-вай!.. 

Аджи (софада пейда олур. Диньленип тургъан сонь). Анавы 
чингене огълу кене кельди гъалиба. Баре онъа ойле бир сопа 
чекейим ки, мени омюрбилля унутмасын. (Яваштан якълашып, 

таягъыны Xacan Асанньнь омузына яндырыр.) Мына санъа къыз 
ичюн! Мына санъа севгенинъ ичюн! Мына санъа... 

Асан. Имдат, имдат, ольдюрелер!.. (Аджини эслеп.) Аджи баба, 
мени не ичюн котеклейсинъ? 

Аджи. Асан бай, сенсинъми шу? Тьфу! Мен сени анавы чинге- 
не огълу белледим. 

Асан. Омузыма таякъ тюшкенде мен де сени одыр белледим. 

Аджи. Айды, бугуннинъ къазасы бунынънен кечсин. 

Асан. Кечсе яхшы амма, омуз кемигим чиль-парча олды гъали- 
ба. Сесимни бегендинъми, Аджи баба? 

Чомез (метийден чыкъып, джылмайып). Байым, даа йырлай- 
джаммы? 

Асан. Бакъ сен масхарагъа, «даа йырлайджаммы» экен! Йыр- 
ласам — мен йырладым, я сен не форса сатасынъ? Мен йырла- 
гъанда дудакъ ойнатып тургъан байгъуш сен дегиль эдинъми? 
Деф ол башымдан, артыкъ керекмейсинъ. 


Чомез чыкъар. Терек артында Айгуль пейда олур. 
Динъленир. Сонъ о да чыкъар. 


Аджи. Лаф этмеге тиль таптынъмы? 

Асан. Я меним тилиме не олгъан? Къызны корьгенде беш суем 
даа узанды. 

Аджи. Аранъызда не лаф олды? 

Асан. Эки севда арасында не лаф ола билир? Севги лафы эбет. 
«Сени эр гедже тюшюмде корем», дей. «Юрегимнинъ анах- 
тарыны тек санъа ишанам, ач да, онынъ ичине кир», дей. Сап- 
сем къара севда олгъан. 

Аджи. Тилинъ беш суем дегиль, он суем узангъан. 

Асан. Узаныр я! Севдалыкъ къолай шейми? «Тезден той япып, 
мени озь эвинъе тюшир, сенсиз яшамагъа сабыр-меджалым 
къалмады», дей. 

Аджи (джылмайып). Къандырдынъ гъалиба... 

Асан. Къыз къандырмасы манъа коре не? Истесем, хан къызы 
да аякъларыма тиз чёкер. 

Аджи. Къой, къой шуны, Асан бай, текмиль дадыны къачыр- 
дынъ. Юр, эвге кирейик де, нишан тою меселесини анъла- 
шайыкъ. 


Эвге кирерлер. Ичериде Чомез ве элинде аркъасында торбасы 
олгъан, эски бир джуббе япынгъан, шал ортюнген 
Айгуль пейда олурлар. 


Айгуль. Эшиттим, Чомез, даа шимди эр шейни озь къулакъ- 
ларымнен эшиттим. Агъамнынъ иши олмайджакъ гъалиба. 
Чомез. Айгуль апте, ялварам сизге, дегенимни япынъыз. Бун- 
дан сонъ Хасап Асан Нияр аптемнинъ адыны тилине биле ал- 
маз. Джады олмагъа билесизми? 
Айгуль. Джады? Билем эбет. 
Джады, джады, джап-джады, 
Къайда онынъ эдждады? 
Бири обюр, бири къотур, 
Бири окъур, бири сокъур, 
Бешинджиси кетен токъур. 
Бабалары Канджалос, 
Давулджылар, давулджы. 
Аналары Панджалос, 
Оюнджыдыр, оюнджы... 


( «Давул оюны». Айгуль ве Чомез ойнайлар.) 


Чомез. Чокъ яхшы, Айгуль апте! Энди Асан байнынъ эвден 
чыкъмасыны беклейик. 


Азбарнынъ экинджи тарафына кечелер. Эвден Нияр чыкъар. 
Пармагъындаки юзюкке бакъып, терен хаялларгъа далар. 


Нияр. Азизим, къайда кеттинъ, кельмез олдынъ... (Йырлар.) 
Коктен учкъан бир къуш эдим, 
Аг» иле туттынъ мени. 
Юрегинъе къонгъан эдим, 
Не ушкюттинъ яр мени. 

Сен кеткен сонъ къанат сынды, 
Зиндан чёкти, учалмайым. 
Санъа гонъюль берген эдим, 
Дердинъден вазгечалмайым. 
Кель, ал мени, ал дживаным, 
Эллер алыр, хор олмайым. 
Санъа бакъып къуванч ичкен 
Омюрлик яренъ мен олайым... 


Гьамлы бир алда терекке ясланыр. 
Ичери Айгуль къайтып кирер. 


Айгуль (башлыгъыны котерип). Гузель къыз, санъа не олды, 
неге мугъайдынъ? 

Нияр (оньнь дюльберлигинден айретте къалып). Ай къыз, сен 
инмисинъ-джынмысынъ, ёкъса коктен энген йылдызмысынъ? 

Айгуль. Ин дегилим, джын дегилим, чёльде оськен бир къызым. 

Нияр. Чёльде? 

Айгуль. Айса сен не беллединъ? Гузель гуллер тек бай азбар- 
ларында дегиль, къулан чёллерде де оселер. Бизлер сербест уч- 
къан къушлармыз. 

Нияр. Ай къыз, не айтмакъ истединъ? 

Айгуль. Сени аджыйым, гузель къыз, сен бай адамнынъ буль- 
булисинъ. 

Нияр. Байлыкъ — хорлукъмы? 

Айгуль. Алтын къафестеки булбульге бакъ: о хор дегильми? 
Ашы да бар, сувы да бар, амма сербестлиги ёкъ... Не ойлан- 
дынъ, гузель къыз? 

Нияр. Сен догърусыны айттынъ: къафестеки къушларнынъ 
юреги дертлидир. 

Айгуль. Дердинънинъ дерманы даа деми пенджеренъ огюнде 
Эди. 

Нияр. Ай къыз, мени кулесинъми? 

Айгуль. Ёкъ, керчегини айтам. Сёз кесильди, энди никях ду- 
анъыз окъуладжакъ. 

Нияр (шакъылдап кулер). Ай къыз, бунъа инандынъмы? Зпи- 
си бабамнынъ шакъасы. Мени зглендирмек ичюн япа. Бугунь 
Tall пенджереге йиберди. Сонъ онъа ойле бир сопа чекти ки, 
корьмелисин». 

Айгуль. Кульме къыз, бабанъ сени шу шишмангъа сатаджакъ. 
Даа шимди эвге кирдилер, Aya кунюни анълашаджакълар. 

Нияр (айретте къалып). Aeme?!.. Десене бабам мени шу бе- 
шаретнинъ къучагъына ташлар... Асла инанаджагъым кельмей. 

Айгуль. Мени динъле, гузель къыз, никяхтан сонъ къаравул 
къычырсанъ да файда бермез. 

Айгуль. Санъа ярдымгъа кельдим. 

Нияр. Сен кимсинъ? 

Айгуль. Мен Абижнинъ къардашы олам. 

Нияр ( джошып). Абижнинъ?!.. О къайдадыр, нечюн кельмей? 
Ёкъса бир шей олдымы? Ай къыз, неге сустынъ? Сени о ёл- 
ладымы? 

Айгуль. Ёкъ озюм кельдим. Санъа сёзюм бар. 

Нияр. Айт, джаным, къулагъым сендедир. 


Аятта Аджиамет байнен Хасап Асан пейда олурлар. 


Айгуль. Анавы шишман шимди бу ерге келир. Шакъалашып, 
онъа козь юмдыр. (Айгуль терек артыфнда гизленир.) 

Аджи. Демек, келиштик: огюмиздеки джума куню нишан тою. 
Асан. Бер элинъни Аджи баба: мал сени — къыз мени! (Аджи 
эвине къайтып кирер, Хасап Асан Нияргъа догърулыр.). Папий- 
чигим мени беклей. Сагъынса керек. Севги чокъ лезетли бир 
шей экен. (Нияргъа.) Айт, папийчигим, дюньяда энъ лезетли 
шей недир? 

Нияр (гоньюльсизликнен). Бильмейим. 

Асан. Бильмесень огренип къал: дюньяда энъ лезетли шей 
къозу къуйругъыдыр. Амма мени сени къуйрукътан да зияде 
севем. Эгильт башынъны, къулагъынъа къуванчлы бир шей даа 
айтайым: джума куню нишан тоюмыз оладжакъ! 

Нияр (айретленип). Нишан?!.. 

Асан (озь башьна). Збет, нишан! Тезден зки башнь бир яс- 
тыкъкъа къояр Aa, хур-хур юкълармыз. (Шакъалашып.) 

Чонтукь тонынъ чырмачы, кадай, 
Бойнунъны бурып турмачы, кадай, 
Бойнунъны бурьш яр севсент, кадай, 
Олмаз онынъ къуванчы, кадай. 

Нияр (сёнюк бир давушнен). Сизге сёзюм бар, козюнъизни 
юмунъыз. 

Асан (озь башына). Севем дейджектир, айтмагъа утана... Оф, 
меним де юрек ягъларым ирип кетти. (Джебинден бир шейлер 
чыкъарып къапыныр.) Мен озюмнинъ тап бу къадар дюльбер 
олгъанымны бильмей эдим. (Нияргъа.) Айт, Лейлям, Меджну- 
нынъ огюнъде тиз чёкмеге де азырдыр! (Тиз чёкер.) 

Нияр. Козюнъизни юмунъыз, къулагъынъызгъа айтаджам. 

Асан. Мына, юмдым, энди оны кельпеденнен де ачалмазлар. 
(Нияр терек артына чекилир. Онынь ерине Айгуль кечер.) 

Айгуль. Мени севесинъми? 

Асан. 

Ниярымсынъ — джанымсынъ, 
Шекеримсинъ — балымсынъ... 

Айгуль. Я меним джын къызы олгъанымдан хаберинъ бармы? 

Асан (абдырап козьлерини ачар). Ажын?!.. 

Айгуль. Папийчигинъни танымадынъмы? 

Асан. Я Нияр къайда?.. Сен Ниярсынъмы?.. Бакъ онъа, козь 
юмып ачкъандже озю де денъишкен, урбасы да... 

Айгуль. Истесенъ, мына шимди йылангъа чевирилип, бойну- 
нъа сарылайым. 

Асан. Ёкъ, ёкъ, керекмей, Алла разы олсун... Манъа не ола шу? 
(Козьлерини окъалап, Айгульге бакъар.) Джын! Валлаий, бу къыз 
джындыр! (Ерге юварланып.) Имдат, имдат! Къуртарынъыз!.. 

Айгуль. Яваш ол, акъайчыгъым, ёкъса этне этер де, сени уфа- 
чыкъ бир сычангъа чевиририм. 

Асан. Ойле адетинъ де бармы? ОЙ, ольдим, сапсем ольдим. 

Айгуль. Ольмей тур, акъайчыгъым, джума куню никяхымыз 
къыйыладжакъ. 

Асан (агъламсырап). Эй я-раббим, элли йыл бойдакъ юрдим, 
ашым-сувым майнен бал эди. Элли йыл даа бекяр къалсам ол- 
майдымы? (Айгульге). Нияр, къардашчыгъым, сен яш бир къыз- 
сынъ, ялварам санъа, боша якъамны. Башында сач, агъызында 
тиш къалмагъан бир къарттан санъа акъай олурмы? Бар къыс- 
метинъни башкъасындан ара. 

Айгуль (энькъастан агъламсырап). Мени, джын къызыны, сен 
алмасанъ даа ким алыр? Сен киби мен де бойдакъ къалайыммы? 
Ягъма ёкъ, къысметим сен экенсинъ, мени сен аладжакъсынъ! 
(Онынъ бойнуна сарылыр.) 

Асан. Эллеринъни чек, джинасир! Керекмейсинъ. Эвленмез- 
ден эвель айырылам. Санъа учь талакъ олсун! 

Айгуль (таягъыны котерип). Талакъмы — таякъмы? Ёкъ, мен- 
ден ойле къолай къуртулмазсынъ. Мени я озюнъ ал, я да чинге- 
не огълуна эвлендир. 

Асан. Чокъ яхшы, чокъ яхшы, башынъ-аягъынънен чинге- 
ненъки ол. Аллахайырлы этсин. Тоюнъызгъа бир къочкъар алып 
барырым. Пек мунасипсинъиз: къуту юварланды — къапа- 
гъыны булды. 

Айгуль. Ёкъ, бабам джиезсиз киевге къыз бермез. Мен кене се- 
нинъ башынъда къалырым. 

Асан (озь башына). Эй, Аллайым, не эттим де, мени бу джын- 
шейтан белясына огъраттынъ!.. (Айгульге.) Нияр, къызым, 
къулынъ-къурбанынъ олайым, айт, сенден насыл къуртулайым? 

Айгуль. Менден къуртулмакъ истесенъ, джиезсиз киевнинъ 
джиезини сен берирсинъ. 

Асан. Беририм, беририм, тек джаныма токъунма. Беш-он 
йылчыкъ даа аман-эсен яшамакъ истейим. 

Айгуль. Бир шартым бар: мени ташлап, Аджи бабанынъ хыз- 
метчиси Фериште алагъа эвленирсинъ. 

Асан. Ёкъ, ёкъ, осы да керекмей, бусы да. Къадынлардан икра 
кельдим. Омюр билля эвленмейджем. 

Айгуль. Инатланма, Хасап Асан. Оны къадын этип алмасанъ, 
йылан олып эвинъе кирер де, джанынъны алырым. 

Асан. Корьдинъми беляны, биринден къуртулдым дегенде, 
экинджисине тутулдым. Айтчы, O да джады дегилим? 

Айгуль. Джадьт чарпсын оны. Ахмакълардан джады олмай. Бу- 
гунь акъшам онен корюш де, той акъкъында лаф этинъиз. Анъ- 
ладынъмы? 

Асан. Анъладым амма, аз-чокъ ондан да къоркъам. Бельки. 

Айгуль. Анълагъан олсанъ, бугуньден сонъ бу азбарданаягььінь- 
ны кес. Сени мында Абиж корьмесин, джанынъны богъазынъ- 
дан тартып алыр. 

Асан. Алыр, мытлакъа алыр. Пычакъсыз сояр... 

Айгуль. Ана озю де келе. 

Айгуль (чыкъар). Хасап Асан теляш ичинде къалыр. 

Асан. Келе? Мында келеми? Энди не япайым?.. Ольдим, сап- 
сем ольдим де анайчыгъым!.. (Чекменини башына орьтип, ерге 
чёкер. Тыштан чалгъы давушлары эшитилир. Чекменини аралыкъ 
этип.) Ай-ойым кетип, тек бир вай-вайым къалды. Штаным да 
дымланды гъалиба... Джаным, манъа не ола шу? Бельки бутюн 
бу шейлер тюшюмдедир. (Элини тишлеп бакъар.) Ой! Тюшюм- 
де дегиль, эсимде экен. 


Ичери Чомез келип къалыр. 


Чомез. Байым, не къычырдынъ, балкъурт тишледими? 

Асан (тааджипнен Чомезге бакъып). Олян, сенсинъми? Агъы- 
зынъ чарыкъ къадар ачылгъан да? Я буруны? Дерсинъ арман 
къазыгъы. Джынлар чарпты ёкъса?.. Чалгъы чала гъалиба... 
Орта ерден бу насыл бир шейдир? Ахыр заманда эджуз-меджуз- 
лер чалгъы чалдырып келеджек дей эдилер. Энди келелер ёкъса. 
Бу азбардан зувмалы! 


Къачып кетер. 

Чомез. Заваллы байым! Аз бучукъ акъылынъ бар эди, энди он- 
дан да къуру къалдынъ. Сонъу хайыр! 


Куле-куле Ниярнен Айгуль келип кирерлер. 

Нияр. Ай къыз, сенинъ айнеджилигинъден айретте къалдым. 

Айгуль. Я бизим элимизде даа не бар? Мал берип джан алмакъ 
истенелернинъ акъкъындан мына бойле келемиз. 

Чомез. Асан бай хасталанып къалмаса экен. Онсыз бутюн 
ишимиз бозулыр. Айгуль апте, юрюнъ, къудаларны къаршылап 
алайыкъ. 

Айгуль. Гузель къыз, сен Фериште енгени манъа косьтерир- 
синъ. Онынънен мен озюм лаф этерим. 


Нияр ве Айгульнен Чомез тараф-тараф олып чыкъарлар. 
Чапмакътан Нефеси тыйылгъан ве усть-башы тобангъа 
боналгъан Хасап Асан кери къайтып келир. 


Асан. Келелер, къуйрукълы, бойнузлы эджуз-меджузлер келе- 
лер. Эвиме барып, етмедим, огюме чыкътылар. Тобан черени- 
не сокъуладжакъ олдым, аякъларым тышта къалды. Корьдилер 
гъалиба. Келип тутсалар къатыкълап ольдюрирлер. Энди къай- 
да сакъланайым? (Копек ювасына догърулып.) Бу копекнинъ эви 
бош дегильми экен, Фишт-фишт! Пошол, пошол ондан! Шу- 
кюрлер олсун, копек мусафирликке кеткен. (Ювагъа 
сокъулыр.) Ярынгъадже бир хайыр... 


Чалгъы чалдырып ичери Къарасан, Абиж, Айгуль, 
Чомез ве башкъалары келип кирерлер. 


XOP 


Ай ярыкъ геджеси байрамдыр бизге, асабам, 

Башкъа зийнет керекмей омрюмизге, асабам, 
Салтанатсыз, талийсиз, темельсиз чалаш, асабам, 
Беш ялан дюньяда не керек талаш, асабам, 

Бизге ёлны косьтерген Джетемен йылдыз, асабам, 
Шерьят-закон бильмеймиз, шам ёлу тюм-тюз, асабам. 

Аджи (аяткъа атылып чыкъар). Бакъ сен, бу къара шейтан- 
лар дайфаларынен джыйылып кельгенлер. Эй, чингенелер, эль 
азбарында не ишинъиз бар? 

Къарасан. Чалгъы чалдырып, къудалыкъкъа кельдик, Аджи 
баба. Адетимиз ойле. 

Аджи. О да насыл къудалыкътыр? 

Къарасан. Къызынъызны огълума истемеге кельдим, Аджи 
баба. 

Аджи. Алла-Алла, чингене, огълунъ киби озюнъ де пек ахмакъ 
экенсинъ. Байнен чингененинъ къуда олмасы къайда корюльген 
бир шейдир. 

Къарасан. Чингене олса — не олгъан? Меним огълумнынъ 
кимден эксиклиги бар? Сыкъса — таштан сув чыкъарыр, окъ 
атса — учкъан къушны урып тюшюрир, авгъа чыкъса — эльнен 
борю тутар. 

Аджи. Ёкъ, чингене, баба-эдждадымнынъ корьмеген шейини 
айтып баш кутьме. Мал — меним, къыз — меним, кимге исте- 
сем онъа сатарым. 


(Айгуль бабасынен къулакълашалар.) 


Къарасан. Сатаджакъ олсанъ, фиятыны айт. 

Аджи. Бир чёкючнен бир корюк! Ха-ха-ха!.. Айды, олды энди, 
бойле шейнинъ лафы арам. Чингенеге къызыны бай адам де- 
гиль, джарты татар да бермез. Тез азбарымдан джоюлынъыз. 
Меним къызым пейлидир. Джума куню койимизнинъ энъ бай 
йигитине нишанланаджак». 

Абиж. Я о йигит кимдир? 

Аджи. Ким олса олсун, йигитлер йигити — Хасап Асан! 

Асан (башыны ювадан чыкъарып). Аджи, айтма, гунахтыр. 
Мен звленмейджем. Вазгечтим. Бойдакь къаладжам. 

Аджи (Шашып-шашмалап). Асан киев, сен ювада не япасынъ. 
Чыкъ ондан. Сёз кесильген сонъ ойле шей айтылырмы? 

Асан. Сёз дегиль, башымны кессенъ де къызынъны алмайджам. 
Бугуньден Сонъ огълунъ да дегилим, киевинь де, весселям! 


CFO 71 CS 

Аджи (ачувланып). А-а, ойле дейсиньми? Къана, бир даа сы- 
фатынъны корейимчи! (Оны ювадан тартып чыкъарыр.) Саба- 
лары къызымнынъ пенджереси огюнде кукареклеген чал хораз 
сен дегиль эдинъми? Акъ сакъалынънен аягъыма тюшип, къы- 
зынъны бер, бабачыгъым, деп ялваргъанынъны унуттынъмы? 

Асан. Унуттьм, сапсем унуттым. Эвленмезден эвель къызы- 
нъа учь талакъ айттым. 

Аджи. Тез ол, тёвбе-истагъфирулла окъу, талагъынъны кери 
ал, керата! 

Асан. Алмайым, учь талакъкъа экисини даа къошам. Етерми? 
Сен, Аджи, башкъа адам тапмасанъ, къызынъны эйиси мынавы 
йигитке бер. (Абижге.) Къардашым, бу тильки сакъал Аджи- 
нинъ айткъанларына инанма, яланджынынъ биридир. Арамыз- 
да къыз лафы олмады. Ялварам санъа, о къызны сен ал. Джын- 
лыдыр, деп къоркъма. Аджи эвинде джынлы къыз къайдан 
кельсин. 

Аджи (озь башына). Не айта шу тентек? О да насыл джындыр? 

Асан (Абижге). Ал, къардашым, мытлакъа ал. Ойле дюльбери- 
ни дюнья къыдырсанъ да тапалмазсынъ. Д жиезини де, тоюны да 
мен тёлерим. 

Къарасан (Аджиге). Эшиттинъми, байым, огълумнынъ джиез- 
лиги де, тойлугъы да бар. Энди айт, сонъки сёзюнъ не оладжакъ? 

Аджи. Азбарыма арабанен алтын тёктирсенъ де чингенеге 
къыз бермем. 

Асан. Аджи, эсинъни башынъа топла, муштери тапкъанда сат 
йибер. Валлаий, сонъундан пешман этерсинъ. 

Къарасан (Абижге). Янма, къаарленме, огълум. Яхшылыкънен 
олмадымы, яманлыкънен олур. Эй, Борахай! Чокъмарынъны 
салмакълап, давулгъа яндыр! Эй, Чорахай! Боразанны къычырт, 
къайткъанымызны тап чалашта зшитсинлер! 


<Къалайлы къазан». Хор ве оюн. Чингенелер ойнап ве йырлап 
санадан Чыкъарлар. Хасап Асан да оларгъа къошуладжакъ олур. 


CHO 72 CS 

Аджи (онынь якъасындан къапышлап). Токъта, киев, санъа 
лафым бар. Юр эвге кирейик. 

Асан (озь башына). Къызы киби, бу да джынлы гъалиба. Эвге 
кирсетсе. Я богъар, я да къуйругъыма джынлы къызыны такъар. 
(Аджиге.) Этме, эйлеме Аджи, бу дар дюньяда бир джаным бар, 
оны озюме къалдыр. 

Аджи. Манъа сенинъ сасыкъ джанынъ дегиль, озюнъ керек- 
синь. 

Асан. Я раббим, сен къуртар мени бу джын-шетан алеминден. 

Аджи. Юр, юр, шимди санъа джанынны да, шейтаныны да 
косьтеририм. 

Асан. Керекмей, Аджи, энди эписини озь козьлеримнен корь- 
дим. 


Аджи Xacan Асанны звге чеккелеп кирсетир. Сукюнет. 
Зв ичинден шатырды-гудюрдилер эшитилир. 
Аяткъа Фериште amotavin чыкъар. 


Фериште (яшлы козьлерини силип). Аджи баба текмиль къу- 
турды. Асанчыгъымны котеклеп ольдюрмесе экен. Ойледир 
о... Талий сени! Йигирми йыл къоджасыз къалып, ляйыгъымы 
бекледим. Ляйыгъымы таптым дегенде, Аджи баба ёлумы кести. 
Лячаре, бу дюньядан къоджасыз кетеджем.... 


Айгульнен Нияр келип кирерлер. 


Нияр (Айгульге). Фериште алам мына бу къадындыр. 

Айгуль. Фериште апте, якъын келинъ. 

Фериште. Ёкъ, къызым, мен энди фалджыларгъа инанмайым. 
Омюр билля тул къаладжагъымны озюм де билем. 

Айгуль. Башкъа лаф бар. 

Фериште (якъын келип). Айт, корейим, насыл лафтыр. 

Айгуль. Енге, Хасап Асангъа акъайгъа чыкъмагъа разы- 
сынъмы? 

Фериште. Акъыз, сен де меним юрегиме бибер сепмечи! Олды 
энди. Бир адамым бар эди, оны да элимден тартып алдылар. 


СЫ 35 СӘ 

Айгуль. Енге, Нияр Хасап Асандан вазгечти. 

Фериште. Догърумы, къызым? 

Нияр. Догъру, ала, оны сизге ляйыкъ корьдим. 

Фериште. Ах, къызчыгъым, сен вазгечтинь амма, Аджи баба 
вазгечмеди. Ана Асанчыгъымнынъ джаныны алаятыр. 

Айгуль. Биз онынъ да чаресини таптыкъ. Юринъ, айтып-анъ- 
латырмыз. 


Козьден чекилирлер. Эвден Хасап Асан чыкъар. 


Асан. Аджетим бар, тышкъа чыкъып келейим деп, зорнен 
къуртулдым. Энди мени тапса алсын! Къуюгъа тюшип гизле- 
неджем. Чомез ашны къуюгъа къопкъанен тюшюрир. Къуюдан 
шу джынлы къыз эрге тийген сонъ чыкъарым. (Теляшланып.) 
Биревлер келе амма... Анавы Абиж дегенлери олмасын... Ке- 
чип кетсин хайырсыз. (Терек янында чёкип, башыны чекменинен 
орьтер.) 

Чомез (кирип). Байым, санъа не олды? Кулюк тавукълар киби 
йымыртагъа отурдынъмы? 

Асан. Мен — мен дегилим. 

Чомез. Ана санъа бир шей даа! Байым, отьмек опейим, сен — 
сенсинъ, мен де — меним! 

Асан. Масал окъума, джинасир бала, мен — мен дегилим! 

Чомез. Корьдинъми беляны, энди озюни де танымай. Токъ- 
та сен, байым, санъа ким олгъанынъны шимди хатырлатарым. 
(Асангьа.) Байым, ачыкъмадынъмы, бир парча къуйрукъ къа- 
пасынъмы? 

Асан (чекмен къыйыгъындан бакъып). Чомез, сенсинъми? 
Озюнъе чокъ ошамайсынъ, амма... Яхшы бакъ, къуйрукъ деп 
башкъа бир шей къаптырма. (Ашап.) Не исе, ичиме джаным 
кельди. Энди бу эвден зувайыкъ, Чомез. Мени йипнен къуюгъа 
эндирирсинъ. Анда гизледжем. 

Чомез. Байым, къуюгъа тюшмезден эвель бир иш даа бар. 

Асан. О да насыл иштир? 


С 74 Су 

Чомез. Сени Фериште енге сорады. 

Асан. Ана о етмеген эди. Таз чыбан устюнде тазе къотур. 
Чомез, крана, табанларынъны майла, зувамыз! (One тараф- 
къа чапкъылыр. Къаршысына башлыгъыны орьтюген Айгуль чы- 
къар.) 


Айгуль. Сёзюнъде турмайсынъмы, Хасап Асан? 
(Сол тарафкъа бурулыр. Къаршысына Фериште чыкъар.) 


Фериште. Менден къачасынъмы, Хасап Асан? 

Асан (озь башына). Мени кене плен алдылар. Бу кересинде эки 
тарафтан. Бу джынлы Нияр мени эвлендирмей башымы боша- 
майджакъ. Айды, турупкъа коре, хыяргъа шукюр. Фериштени 
ёкълайым. (Фериштеге.) Ой, ханым джан! Джаным джан! Фе- 
риште джан!.. 

Фериште (опькенен). Джанынъ чыкъкъай эди. Бир джан эки- 
ге болюнирми? 

Асан. Зору билир, Фериште джан. Экиге дегиль, алып да къа- 
чарлар. 

(Йыр ве оюн. Фериште ве Хасап Асан, 
Айгуль ве Чомез чифте-чифте олып, ойнар ве йырларлар.) 


Асан. Сен сорадынъ, мен кельдим, Джаным-козюм Фериште. 


Хор Сенинъ союнъ-сопунъа 
Мен олайым эниште. 
Фериште Алам дединъ, ёкъ дединт, 
Чокъ баш куттинъ, Асаным. 
Хор Акъай олсанъ, ал да къач, 
Кечикирсинъ, Асаным. 
Асан Кель алайым, сарайым, 
Аткъа къойып къачайым. 
Хор Бай артымдан къычырса, 


Башын-козюн парлайым. 


Чалгъы ве йыр давушлары янъгъырыр экен яваштан перде энер. 


СЫ 75 Ы 

Коктен зембильнен 
знгенлер 


І 


Мемиш къартнен Теслиме енгенинь беш баласындан дёртю 
яш экенде олюп, ялынъыз бир огълу сагъ къалды. Бирден-бир 
эвляды олгъаны ичюнми, ёкъса озьлери пек баладжанлы OA- 
гъаны себебинденми, огълуны пек севе ве онынъ ичюн атта 
къалтырай эдилер. 

Олар бош саатлеринде эр вакъыт огълу акъкъында сёйлеше 
ве онынъ тезден техникум битирип, агроном олып къайтаджа- 
гъына ифтихар эте эдилер. Лякин огълунынъ шеэрде яшамасы 
оларны кедерлендире эди. 

Теслиме енге бир кунь къоджасынынъ къулагъына эгилип: 

— Кельди — эвлендирейик де, бир якъкъа чыкъып кетме- 
син, — деди. — Етер дёрт йылдан берли шеэрде яшагъаны. 

Огълуны эр кунь корьмек, онъа бакъып-бакъып ферахлан- 
макъ истеген Мемиш къарт бу ниетни бегенсе керек, токъалджа 
чал сакъалыны сыйпап, башыны саллап ташлады. 

Бундан сонъ къартлар колхоз топлашувы яхут кино олмагъан 
акъшамлары уфакъ самоварчыкъны къурып, стол устюне къоя- 
ракъ, къызылчыкъ татлылы чайнынъ бир стаканы артындан ди- 
герини ичип, эп огъулларына къыз сайламагъа башладылар. 

— Арифнинъ къызы Мерзие гузель. Дюльбер, сагълам, эм ча- 
лышкъыр къыз. 

Теслиме енге разы олмай: 

— Гузель къыз, амма окъувы аз, Билял оны алмаз. Менимдже- 
сине, бригадир Муратнынъ къызы гузель. Пек муляйим ве шыр- 
ныкълы къызчыкъ. Эм окъумыш. 

Буны исе Мемиш къарт бегенмей: 

— Ёкъ, ёкъ, бою пек уфакъ, Билялнынъ янында о, бала киби 
олып корюнир. 

Билял узун бойлу, къашлары, козьлери къара, дюльбер бир яш. 
Озю де энди агроном олайым деп тура. Мемиш къарт ве Тесли- 
ме енге онъа койнинъ энъ дюльбер ве энъ окъумыш къызыны 
биле аз саялар. Олар Ешиль Отарнынъ бутюн етишкен къыз- 
ларыны козь огюнден кечирип чыкъты ве эр бирине бир ма- 
начыкъ таптылар. 

Чокъкъа бармай, сыджакъ июль куньлери етип кельди. Кол- 
хозда къызгъын иш кеткен маальде шеэрден окъуйыджы яшлар 
ве къызлар къайттылар. Энъ сонъунда Кефеде орта мектепни 
битирген Акиме кельди. Кечкен сене даа пек яш ве бала киби 
корюльген Акиме, шимди узун бойлу, тюзгюн мучели, етишкен 
къыз олып кеткен. 

Тютюн тарласында Акимени башта Теслиме енге корьди. О, 
Акимени кестане тюс, къувурчыкъ сачларындан аякъларына 
къадар козьден кечирип чыкъты. Онынъ узун кирпиклери, сыр- 
лыджа мавы козьлери, кунештен янып азгъана къызаргъан юзю 
ве билеклери къартийнинъ козьлерини охшадылар. Теслиме 
енге Акимени башкъаларынен тенъештирип бакъмакъ истеген 
киби, тютюн чапалап турмакъта олгъан къызларгъа чевирильди. 
Шимди Ешиль Отарнынъ энъ гузель къызлары, атта бригадир 
Муратнынъ къызы биле, Акименинъ янында онъа чиркин киби 
корюльдилер. Теслиме енге озь-озюне: «Билялгъа ялынъыз бу 
мунасип. Алырмыз. Билял оны мытлакъа бегенир», — деп те- 
рен-терен кокюс кечирди ве Акимени текрар козьден кечирип, 
кулюмсиреди. 

Тютюнджи къадын къызларнен берабер Акиме де чалышма- 
гъа башлады. Лякин Теслиме енгенинъ иши бугунь пек агъыр 

джёнеди. Чюнки о, беш-он дакъкъада бир токьтап, Акимеге 
бакъты, нишан ве той акъкъында хаялланды. 

Тенеффюс вакътында Акименинъ къызлар арасында джиддий 
ишлер хусусында лакъырды эткенини корьген Теслиме енге: 
«Айланайым акъыллы келинимден», — деп де йиберди. 

Акъшам усьтю Теслиме енге эвине пек ашыкъып кельди. 

Мемиш къарт исе чёльден эр вакъытки киби, къаш къарар- 
гъан сонъ къайтты. О чарыкъларыны чыкъаргъан арада Тесли- 
ме енге софагъа яш бир къыз киби чапып чыкъаракъ, Мемиш 
къартнынъ янына чёкип: 

— Акъай, акъай, бугунь мен ашыкъ олдым, керчектен ашыкъ 
олдым, — деп кульди. 

Колхоз чобаны манълайынынъ терини сюртип: 

— Сен энди чылдырып башладынъ гъалиба! — деди. — Ким- 
ге ашыкъ олдынъ? 

— Акимеге, Акимеге. 

— Акимеге? О насыл Акиме? 

— Джалагъай Алининъ къызы Акиме. Баре къыз десенъ де 
ярашаджакъ. Биз Билялгъа ляйыкълы къыз къыдыра да отура- 
мыз. Бугунь о, Акимени корип, шаштым. Къыз дегиль, эв, ме- 
ляике. 

Мемиш къарт ишининъ асылына даа янъы ирип: 

— Балабан къыз олгъан десе? — деп кульди. 

— Корьсенъ, озюнъ де бегенирсинъ. Эм буюк мектеп бити- 
рип кельген. Акъыллы олгъанда акъыллы. Бульбуль киби сёйле- 
не, бутюн дюньядан хабер бере. 

— Бакъ сен о Акимечикке! 

— Айды, чалт кир, ашайыкъ да, сонъ Джалагъайларгъа барыр- 
мыз, озюнъ де корерсинъ. 

Ешиль Отарда яз акъшамлары бири-бирине мусафир бармакъ 
пек адет олмаса да, эки къарт Джалагъай Алининъ эвине кельди. 
Мында алты бала, ана ве баба стол башына топлангъан, шар-ша- 
мата аш ашайлар. Олар мусафирлерни корип къашыкъларыны 

ташлады, эки уфакъ огъланчыкътан башкъа, эписи ерлеринден 
турдылар. Джалагъай Алининъ къадыны ири мучели, къырмызы 
юзьлю, сагълам Пенпе сет устюнден уфакъ къызчыкъны ве къыз- 
чыгъындан уфакъ сары баш ве патлакъ козь къокъланы алып: 

— Буюрынъыз, буюр, яманламай келе экенсинъиз, — деп Ме- 
миш къартны ве Теслиме егени софрагъа чагъырды. 

Къартлар янъы ашап кельгенлерини айтып, ачыкъ пенджере 
тюбюндеки дивангъа отурдылар. 

Теслиме енге сес-солукъ чыкъармай утанып-утанып ашамагъа 
башлагъан балаларгъа бакъып сукъланды; онынъ козю огюнден 
энди бир чокъ йыллар эвель ольген къызчыкълары ве биринджи 
огълу келип кечтилер. О, кимсеге дуйдырмай енгильден кокюс 
кечирди, сонъ Акимени огълуна аладжагъыны хатырлап, къай- 
гъысыны унутты. 

Эм Мемиш къарт, эм де Теслиме енге Джалагъайлар озь 
къызыны Билялгъа береджегине шубе этмей эдилер. Шай олса 
да олар Акименинъ огюнде нишан, той лакъырдысыны ач- 
макъны мунасип корьмедилер: «окъумыш къыз, барыр да элем 
этер», - деп тюшюндилер. 

Акимени Мемиш къарт да пек бегенди. О эвге къайтып кель- 
ген сонъ рузгяр ве кунештен къараргъан, ири ве тамырлы къол- 
ларыны бири-бирине уфкъалап: 

— Олды, олды Теслиме!.. Яхшы къыз... акъыллы къыз... Билял 
кельди — эвлендирейик. Мен къайната олурым, сен — къайна- 
на, — деп къуванды. 

— Сонъ торунларымыз олур. Мен къартана, сен исе къартба- 
ба олурсынъ. 

Эки къарт озь башларына бойле къуванып ве хаялланып 
къалдылар. 


П 


Августнынъ башында, сыджакъ ве тынчыкъ куннинъ акъшам 
устю Билял коюне къайтты. Теслиме енге оны озюнинъ узун 

ве къуру къолларынен къучакълап, багърына басаракъ, агълап 
йиберди: 

— Вай, балачыгъым, сен къайдаларда къалдынъ? Беклей- 
беклей козюм дёрт олды. Шеэрден окъуйыджыларнынъ къайт- 
къаны энди бир айдан зияде. 

— Урбаларьм, аякъкъапларым пек ипрангъан эди, анай. Ке- 
тип бир ай совхозда чалыштым да, мына бираз кийиндим. 

— Буны биз япалмазмы эдик, балам? Кучьлери етмез белле- 
динъми? Айды, насыл да олса... яхшы, балам, отур. Уф, къуван- 
чымдан тап башым агъырды. 

Билял азбаргъа чыкъып, урбаларынынъ тозуны къакъты, сонъ 
сачагъына къадар сармашыкъ сарылгъан софада сет устюне 
отурды. Теслиме енге огълунынъ янына кечип, оны дикъкъатнен 
козьден кечирди. Билял кечкен сенелердекине бенъземей: о, даа 
зияде узун бойлу олгъан, къараргъан, бираз даа азгъан. Азса да 
чырайы гузель, козьлери эвельки киби тири, сия сачлары, къара 
къашлары ве кирпиклери кене, баштаки киби йылтырай. Лякин 
пек джиддийлешкен. Теслиме енге онъа Акиме акъкъында бир 
шейлер айтмакъ, макътамакъ истесе де, джесарет эталмады: 
Билялнынъ джиддийлиги оны токътатты. О, озь-озюне «ёкъ, 
шимди турсын, сонъ айтармыз», — деп тюшюнди. 

— Билял, сен манъа бир солукъ корюлесинъ, балам, ёкъса пек 
ёрулдынъмы? 

Билял керчектен де ёргъун эди. О анасына тендюрист ко- 
рюльмек истеп: 

— Ёкъ, анай, мен ёрулмадым, ялынъыз пек сувсадым, бугунь 
чокъ сыджакъ, — деп узун ве тюзгюн бойнуны узатып, турды 
ве аман къуюдан бир къопкъа сув чекип чыкъарды. 

Билял ашыкъып, салкъын сув ичип тургъанда, огълу кельге- 
нини та клуб янында эшиткен Мемиш къарт буюк къуванчнен 
чапып ве пышнап софагъа кирди ве: 

— Хош кельдинъ, агроном! Яхшысынмы, огълум? — деп 
къычырып йиберди. 


СЫ 8і С%О 


Мамут ДИБАГЪ СОУ) 


Билял элиндеки стаканны стол устюне къойып: 

— Яхшы, бабай, сиз не япасынъыз? — деп бабасынынъ къо- 
луны тутты. 

— Чокъ беклетип кельдинъ, Билял! Чокъ беклеттинъ, огълум! 

— Сырасы ойле кельди, бабай. 

— Сырасы ойле кельген олса, барсын ойле олсун. Амма энди 
бир якъкъа кетмезсинъ, Билял. Бизим сенден башкъа эвлядымыз 
ёкъ, янымызда олгъанынъны истеймиз, огълум. Озь коюмизде 
озь колхозымызда чалышырсынъ. 

— Бакъайыкъ бабай, насыл олур... 

— Насыл оладжагъыны анъламам, Билял, кетмезсинъ — 
весселям! Э, керчек, ананъ санъа пек яхшы бир къыз тапып 
азырлады: Джалагъай Алининъ къызы Акиме. Пек 
дюльбер, пек акъыллы ве пек окъумыш къыз, огълум. 

Теслиме енге Акиме акъкъында лакъырды башлагъанына 
къуванып: 

— Энди къартайдыкъ, огълум, Олюм-кетим дюньясы, бизге 
бир келин ферагъы да косьтер, балачыгъым, — деди. 

Билялнынъ чырайы бозулды. О тарсыкъкъаныны яшырмай: 

— Келир-кельмез амма да иш таптынъыз! — деди ве, къарт- 
ларны ынджытмамакъ ичюн, стаканны алып текрар сув ичти. 

Теслиме енге Билялны къандыраджакъ олып: 

— О шимди сенинъ бильген Акименъ дегиль, огълум, — 
деди, — Корьсенъ озюнъ де шашарсынъ. Коюмизде асыл 
онынъ киби бир къыз даа ёкъ. 

Билял даа зияде тарсыкъты. 

— Анай, — деди о, — башкъа лакъырды этейик де. Мен даа 
йигирми бир яшындам. Вакъты кельгенде, эвленирим, — деп 
турды ве озь-озюне: «Акимени къавий бир терек беллейлер. 
Мени онъа багълап, койде тутаджакъ олалар», — деп элем 
зтти. 

Бундан сон» къартлар огълуна нишан ве звленюв хусусында 
ич бир шей айтмадылар. 

Акьшам Билял койге чыкъкъан сонь Теслиме енге къоджасы- 
нынъ янына отурьш, онъа талгъын бир давушнен: 

— Корьдиньми? Осьтюрдик, окъуттыкъ, энди сёзимизни 
динълемей, — деп опькеленди. 

Мемиш къарт ич бир шей айтмай, ири пармакъларынен са- 
къалыны къарыштырды ве яваштан башыны саллады. 


Ш 


Араретли август айынынъ сонъуна якъын бир куньде, Тесли- 
ме енге эвине текрар къуванчлы чапып кельди. Шу куню акь- 
шам о къартыны азбар ортасында къаршылап аларакъ: 

— Акъай, къуванчлы хабер бар... Пек къуванчлы хабер... 
Отур мына бу ерге де, айтайым, — деди. 

Эки къарт софанынъ мердивен ташы устюне отурдылар. Ян- 
ларында ят киши олмаса да, Теслиме енге онъа фысылдынен: 

— Билесинъми не?.. Билял Акимени севе экен! — деди. — 
Бугунь тютюн аранында эшиттим. Апайлар манъа: «Эр кунь 
берабер юрелер де, сенинъ ондан насыл хаберинъ ёкъ?» — 
деп тааджипленелер. 

Мемиш къартнынъ да умютлери тазерди. О хош бир тебес- 
сюм иле къадынына бакъып: 

— Десе иш озь-озюнен ёлуна минеятыр? — деп чалманыны 
ве ыргъакълы таягъыны софа ичине ташлады. — Шимди Билял 
къайда? 

— Бильмейим. Мен кельгенде эвде ёкъ Эди. 

— Ойле олса сен ашынъны бакъып тур, мен чалттан къай- 
тырым. 

Мемиш къарт таш устюнден турып, догъру клубгъа кетти. 
Даа эрте, залда кимсе ёкъ. Къарт сабырлы суретте экинджи 
къаткъачыкъты. Мында ялынъыз бир одада ярыкъ бар. О бетини 
пенджеренинъ джамына тиреп, ичери бакъты. Билял ве Акиме 
чуханен орьтюли стол башына кечкен, эппийдже къалын бир 
китап окъуйлар. Олар тосат-тосат башларыны котерип, бири- 

бирине бакъа, шакъылдап кулюше ве текрар китапкъа эгилип, 
окъуйлар. Экиси шакъылдап кульген сайын Мемиш къарт да 
озь башына куле берди. Билял ве Акиме башларыны асып окъу- 
гъанда къарт сусып ве динълеп турды, сонъ бутюн кунь колхоз 
сюрюси пешинден юрип, ёрулгъаныны унутаяракъ, ашыкъып 
эвине къайтты. О рушен софагъа кирди: 

— Теслиме.... Теслиме.... Айткъанлары догъру экен... догь- 
ру, Теслиме.... Энди озь козюмнен корип инандым. — Мемиш 
къарт бала киби къуванды ве буюк бир гъурурнен багъдаш 
къурып, сет устюне отурды. 

Къартлар бу акъшам текрар огълуны эвлендирюв акъкъында 
лакъырды башладылар. Лакъырды чокъ девам этти. Олар о къадар 
джоштылар ки, атта оглеринде тургъан уфакъ самоварчыкъ 
озюнинъ хош шырылтысыны кесип, сёнгенини биле дуймай 
къалдылар. Артыкъ юкъу маали кельгенде, къартлар кенардаки 
балабан ве ярыкъ эвни огълунен келинине бермеге, диванны, 
гардеробны, янъы столны ве йылтыравукъ курсилерни анда 
авуштырмагъа, тюкяндан бир макъат, эки пенджере пердеси ве 
даа бир чокъ шейлер алмагъа къарар бердилер. Тойгъа къомшу 
койлерден базы бир сой ве акърабаларны чагъырмакъны муна- 
сип корьдилер ве кимлерни чагъыраджакълары акъкъында да 
баягъы вакъыт мыдырданып отурдылар. Теслиме енге тап со- 
нъунда келинге керек бир талай уфакъ-тюфеклерни, даа сонъ 
сандыгъында сакълы мавы атлас парчасындан ве беяз зондан 
торунына ёргъан тикеджегини, экинджи бир парчадан исе бала 
ястычыкълары япаджагъыны айтып ташлады. 

Лякин Мемиш къарт сет устюнден тюшип: 

— Етер энди! Сув корьмезден эвель чарыкъларымызны чы- 
къарып азырлангъан сонъ, сен тап сандыгъынъны бошатып 
башладынъ, — деп лакъырдыны кести ве ятагъына ерлешти. 

Эртеси куню акъшам клубда кино косьтерильди. Мында Ме- 
миш къартнен Теслиме енге де кельдилер. Олар Билялнен Аки- 
менинъ ян-янаша отурып, шенъликнен сёйлешкенлерини коре- 

рек, ич бир сёз айтмай, бири-бирине козь къыясындан бакъты 
ве башкъаларына дуйдурмай, кулюмсиреп отурдылар. Картина 
меракълы олса да, Теслиме енге картинадан зияде Билялнен 
Акименинъ энъселерине бакъып-бакъып къалды ве оларны шай 
омуз-омузгъа берип, муаббет-муаббет сёйлешкенлерине къо- 
пайып ферахланды. 

Билялнынъ Акименен достлугъы тютюн аранында Теслиме 
енгеге сыкъ-сыкъ айтып башладылар. Бу лакъырды атта чобан- 
лар арасында биле олды. Артыкъ ишни ресмийлештирмек ке- 
рек эди. 

Мемиш къартнен Теслиме енге Джалагъайларгъа барып Me- 
селени кесен-кес анълатмагъа истеген ве огълуны Акимеге 
нишанламагъа азырланып отургъан куню, акъшам элинде бир 
мектюпнен Билял кельди. 

— Ярын ёлджум, институткъа окъумагъа кетем, — деди ве 
мектюпни стол устюне ташлады. 

Къартлар айретте къалды, не айтаджакъларыны бильмей бир 
дакъикъа къадар сусып ве Билялгъа бакъып къалдылар. Тесли- 
ме енге огълуна инанмагъан киби, устюне басма арифлернен 
«В. И. Ленин адына кой хозяйствосы институты» язылгъан 
мектюпни алып бакъты, сонъ озюне огълуны чевирип, мазун 
бир давушнен: 

— Билял, я Акиме? О да окъумагъа кетеджекми? — деп сорады. 

— О да кетеджек, анай. Медицина институтында окъуй- 
джакъ. Доктор оладжакъ. 

Мемиш къарткъа стол устюнде яткъан мектюп бир ферман 
киби кельди. О да гъарип бир сеснен: 

— Я, огълум, биз сени Акимеге эвлендиреджек олып оту- 
ра эдик де. Энди эр кес сизни эвленеджек беллеп юре, — деп 
огълуна къайгъылы-къайгъылы бакъты. 

— Эвленюв къачмаз, бабай, окъумакъ керек. 

— Сен энди агрономсынъ да, огълум, даа неге окъуйджа- 
късынъ? 

— Кене агрономлыкъкъа окъуйджагъым, бабай. 

Билял эвге кирип, шейлерини чемодангъа ерлештирмеге баш- 
лады. Бутюн умютлери бошкъа чыкъкъан Теслиме енге: 

— Кене кетеджек. Энди, та йылдан, язда келир. Эр кунь мек- 
тюп бекле, къасевет эт отур, — деп еринден турды ве яшлан- 
гъан козьлерини сюртип, эвге кирди. — Билял, Акиме не вакъыт 
кетеджек? Баре берабер кеткейдинъиз даа, балам! 

— Тезден о да кетер. Бир къач куньден энди окъув башлай- 
джакъ, анай, манъа етишмек керек. 

Эртеси куню саба танъда Билял чемоданыны алып, ёлгъа 
чыкъты. Мемиш къарт ве Теслиме енге онынъ артындан 
бакъып, мугъайып къалдылар. 

Шу куню Теслиме енге тютюн аранында ич кимсенен лакъыр- 
ды этмеди. О, кошеде эр кестен узакъча отурып ве башыны 
асып, бутюн кунь сессиз-солукъсыз чалышты. 

Теслиме енгенинъ къайгъылы олгъаныны корьген тютюнджи 
къызлар бугунь онынънен шакъа этмедилер. Ялынъыз бригадир 
Муратнынъ къызы оглюгине толдурып, онъа бир къач кере ири 
япракълы тютюнлер кетирип берди, лякин о да Теслиме енгеге 
ич бир сёз къатмады. 

Чокъ кечмеден бир кунь саба эрте, Билялнен Акиме шеэр 
аэродромында корюштилер. Олар бири-бирине тааджипнен 
бакъып ве шашып тургъан сонъ, эр экиси де кулип йибердилер. 
Билял Акименинъ къолуны тутып: 

— Сен мында не япасынъ? — деп сорады. 

— Я сен не япасынъ? 

— Мен парашют ишини огренем. 

Лакъырды чокъ девам этмеди. Аэроклубдан арбий урбалы, 
кесментик бир яш чыкъып: 

— Айды, киринъиз, аркъадашлар, башлаймыз, — деп къайтты. 

Къапы огюнде топланып лакъырды этип тургъан яшлар ве 
къызлар ичери кирдилер. Оларнен берабер Билял ве Акиме де 
кирип, парашют дерсине башладылар. 

Op кунь саба таньда татль юкъуны болип турмакь, шезр ке- 
нарында азроклубгьа чапмакь, зм институтта, зм де парашют- 
чылар мектебинде окъумакъ, шубесиз, зор зди. Лякин яшлыкъ- 
нынъ, юксеклерге котерилип, гъурурлы бир квартал киби учып, 
дюньягъа тёпеден бакъмакъ авеслиги бу зорлукъны унуттыра 
ЭДИ. 

Бир бучукъ ай девам эткен бу окъув вакътында Билял ве Аки- 
ме парашютнынъ назариесини, онынъ къурулышыны огренди 
ве инструкторнынъ ёлбашчылыгъы алтында бир чокъ керелер 
парашют вышкасындан сычрав техникасыны да менимседилер. 
Артыкъ самолёттан, бинъ метр юксекликтен сычрав къалды. 
Бу исе, парашют спортынынъ энъ эеджанлы, айны заманда энъ 
къуванчлы моменти. 

Тынч ве джыллы октябрь куню Билялны, Акимени, оларнен 
берабер бир къач яшны даа машинанен аэроклубгъа кетирди- 
лер. Эким Билялнынъ къаны насыл арекет эткенини, юрегини 
дикъкъатнен тешкерген сонъ сычрамагъа мусааде берди. 

Эки къат къанатлы, челик беденли къоджаман къуш аэродром 
устюнде бир къач кере айланып, Билялны юксеклерге алып 
чыкъты. Артыкъ сычрав дакъикъалары якъын. Башкъа ич бир 
шей тюшюнмек мумкюн дегиль. Шимди къафада ялынъыз 
сычрав, парашютны ачув олмакъ керек. 

Инструктор команда берди. Билял сакътлыкънен самолётнынъ 
къанаты устюне чыкъты. Бутюн шеэр, шеэрнинъ этрафында- 
ки юксек баджалы заводлар, озен ве демирёл — эписи мейдан 
чёллернинъ ешиллиги устюне ибретли бир фырчынен япылгъан 
ресим киби олып корюльдилер. Инструктор текрар команда бер- 
ди. Билял буюк эеджаннен озюни ашагъы фырлатып, бар кучю- 
нен сагъ къолуны силькти. Онынъ башы устюнде буюктен-буюк 
йипек зонт ачылды. О озь-озюне: «ачылды, ачылды», деп къу- 
ванды ве кенарда яйылып яткъан шеэрге, кениш чёллерге текрар 
козь ташлады. Къуванчындан аз къалды йырлап йибере язды. 
Лякин низам муджиби авада йырламакъ ве шамата чыкъармакъ 

олмай. Билял баягъы узакъта къалгъан ве сычрамагъа озь невбе- 
тини беклеп тургъан Акимени корьмек, онъа: «Эеджанланма, 
Акиме, шимди сен де сычрап сагъ-селямет тюшерсинъ», — деп 
къычырмакъ истеди. Лякин о озюнинъ кеттикче зыкълы энгени- 
ни дуйып, бутюн тюшюнджелерини быракъты ве аякъларыны 
бири-бирине пекитти. Иште, ер. Иште, бутюн инсанларны, ай- 
ванларны, бутюн махлюкъатны беслеген топракъ. О, инсанны 
озюне не къадар буюк бир кучьнен чеке! 

Билял демир ёлдан узакъча юмшакъ зан ичине къонды. Онынъ 
тюшеджек ерини къарарлаштырып чапкъан бир къач парашют- 
чы аман янына етип кельдилер. Билял сыкъ-сыкъ нефес алып 
кульди, озюни сарып алгъан парашютчыларгъа эеджаннен бакъ- 
ты, сонъ къуванчнен адымлап, аэроклуб начальнигине келерек: 

— Начальник аркъадаш, биринджи кере парашютнен сычрав 
вазифеси эда олунды, — деп бильдирди. 

Ярым саат кечмеден Акименинъ де невбети кельди. Само- 
лёт текрар авеленди. Билял шимди озю сычрайджакъ дакъкъа- 
ларындакинден зияде раатсызланды. 

Иште, Акиме къанат устюне чыкъты.... Озюни ашагъы атты... 
парашют ачылды... эбет ачылды! Билял бир джаннен еринден 
къопып чапмагъа башлады. Пек серинден де олса эскен саба ель- 
чиги Акимени де демирёл тарафкъа алып кетти. Билял гуя авада 
учкъан киби енгилликнен чапып, Акименинъ янына эр кестен 
эвель етип барды ве оны къучакълап ерден котерди. Акиме 
онынъ юзюне козьлерини тикип бакъты, сонъунда кулюмсиреди. 

Тесадюфтен файдаланып, Акимеге ильки кере къолунен то- 
къунмагъа джесарет эткен Билял, шимди парашютчы койдеши- 
ни текрар къучакъламакъ, оны къоллары устюне алып, аэроклуб 
начальнигине такъдим этмек истеди. Лякин бу арада парашют- 
чылар етип келерек, Акимени сарып алдылар. 

Шай этип Ешиль Отар коюнден эки комсомол парашютчы 
олды ве экиси де бильги, къатты ираде ве джесюрлик талап эт- 
кен бу спортны юректен севдилер. Олар бутюн окъув сенеси 

бою аэроклубдан айырылмай, парашют ишини даа муфассал 
огрендилер ве парашютнен бир чокъ керелер даа сычрап ин- 
структор адыны алдылар. 

Студентлер севинчнен шейлерини джыйыштырып, озь койле- 
рине ве догъмушларына къайтмагъа башлагъан бир июль куню 
Билялнен Акиме аэроклубгъа келип, начальникнинъ кабинети- 
не кирдилер. Билял столгъа якъынджа янашып: 

— Начальник аркъадаш, биз, — мына мен ве Акиме — звлен- 
дик, — деп честь берди. 

Начальник аман еринден турып: 

— Яхшы, пек яхшы! Демек бирлик олып чалышаджакъсы- 
нъыз, ойлеми? Хайырлайым, хайырлайым! — деп Билялнынъ 
ве Акименинъ къолларындан силькти. 

Акиме бир шей айталмады, къызарды. Билял башыны азгъана 
огюне эгильтип: 

— Начальник аркъадаш, бизим сизге бир риджамыз бар, — 
деди. 

— Айтынъыз, насыл риджа. 

— Биз татиль вакътыны озь коюмизде, тувгъанларымызнен 
бирликте кечирмек истеймиз. 

— Яхшы, кетинъиз. 

— Лякин биз араба я да машина устюнде кетмек истемеймиз. 

— Я не иле кетеджек оласынъыз? 

— Биз учып бармакъ, коюмизге парашютнен тюшмек ис- 
теймиз. 

Начальник столы артына кечип, креслогъа отурды. О Билял- 
гъа ве Акимеге эппий вакъыт тюшюнджели-тюшюнджели ба- 
къып тургъан сонъ, кулюмсиреп: 

— Яхшы, учып барырсынъыз, — деди. 

Билял буюк севинч иле начальникнинъ къолуны алып: 

— Сизге буюк тешеккюр, начальник аркъадаш, — деди. — 
Билесинъизми, бизим коюмиз — Ешиль Отар чет бир ерде, 
анда парашютнен сычрав бир якъта турсын, атта самолётны 

биле якъындан корьмеген адамлар пек чокъ, биз оларгъа пара- 
шют иле сычравны косьтермек истеймиз. 

— Яхшы, азырланынъыз. Ава бозулмаса, айнынъ бешинде 
акъшам устю учарсынъыз. 

Билял ве Акиме кабинеттен къувана-къувана чыкъып кеттилер. 


ГУ 


Юзю сепкили почтальон къыз тютюнджилер бригадасына 
айрыджа бир ашыкъчанлыкънен кельди. О даа баягъы узакъта 
олгъанда: 

— Теслиме енге, сизге телеграмма бар, телеграмма! — деп 
къычырды. 

Омюринде биринджи кере оларакъ озюне телеграмма кель- 
ген Теслиме енгенинъ юреги сыкъ-сыкъ урды, эллери ве тизле- 
ри къалтырады. 

— Манъа телеграмма?... Вай, ёкъса балама бир къаза ол- 
дымы?... Тез окъунъыз, билейим де... окъусанъыз! 

Къадынлар хабер анъламакъ ичюн топланып кельгенде брига- 
дир Муратнынъ къызы телеграмманы ачып: 

— Огълунъыз Акимеге эвленген, ярын акъшам устю той япма- 
гъа келеджек экенлер, — деп телеграмманы къолуна туттырды. 

Теслиме енге устюнден санки агъыр бир юк алынгъан киби, 
уфулдап кокюс кечирди, севинчинден, эр вакъытки киби, 
козьлери яшланды. 

О яваштан ерге чёкип: 

— Уф-ф, пек къоркътым, огълума бир бахтсызлыкъ олгъан- 
дыр белледим, — деп текрар терен-терен нефес алды, сонъ 
козьлерини сюртип, кулюмсиреди. 

Тютюнджи къызлар оны сарып аларакъ: 

— Теслиме енге, тойны япынъыз да, бир шенъленип, ойнап 
тояйыкъ, оны биз озюмиз яраштырырмыз, эр шейни япармыз, 
сизге агъырлыкъ къалдырмамыз, — деп къуванчындан шимди 
не япаджагъыны бильмей отургъан къартийге ялвардылар. 


CFO 90 CS 


( М | 5 у =~ ) Коктен зембильнен знгенлер 


— Ах, меним балачыгъым! Сёзюмден чыкъмады — Акиме- 
ге звленген, — деди Теслиме eure ве озь башына мыдырданды. 
Сонъ башыны котерип: — яхшы, къызлар, яхшы, тойны япар- 
мыз, ойнарсынъыз, айды бар, бакъынъыз хызметинъизни, — 
деди ве бригадирден изин алып эвге къайтты. 

Телеграмма кетирген хабер санки ельге къарышып кеткен 
киби джайрап, эр кеске эшитильди, чёльде чобанларгъа биле 
барып етишти. Бугунь Мемиш къарт да эвине къайтты. Йырла- 
магъан ве йыр бильмеген къарт чобан бугунь насылдыр къолай- 
лы эзгини мыдырдап юрди. 

Теслиме енге исе къуванчындан аягъы баскъан ерни козю 
корьмей азырлыкъкъа башлады: о эвлернинъ пенджерелерини, 
къапыларыны, атта рафларны биле сылакъ чулнен сюртип 
чыкъты, бакъыр савутларны кульнен ве экши къатыкънен 
агъартты, чини савутларны сыджакъ сувнен ювып, шкафкъа 
тизди, къартнынъ ярдымынен янъы эшьяларны авуштырып, 
кенардаки ярыкъ эвни донатты. 

Койнинъ энъ окъумыш, энъ дюльбер эки яшы эвленип, той 
япмагъа келеджек! Кой советининъ реиси, колхоз ёлбашчылары 
ве комсомоллар, кузьде олып кечкен къызыл тойлар киби бир 
тойны Билялнен Акимеге де япмагъа къарар бердилер. 

Экинджи куню яшлар клубдан, окъув эвинден бутюн стол- 
ларны ве скемлелерни алып, Мемиш къартнынъ юзюм сергиле- 
ри тюбюне кетирип тиздилер. Уйле авгъан сонъ тютюнджилер 
бригадасындан эсли-башлы эки къадын ве бир къач къыз келип 
аш ве чай тедаригине башладылар. Экиси бир тюс сантырач ан- 
терлер кийип кельген Теслиме енге ве Джалагьай Пенпе бугунь 
къонакъбай эдилер. Ешиль Отар тойларынынъ низамынджа 
олар той вакътында аш пиширмек, чай ташымакъ киби ишлер- 
нен огърашмагъа борджлу дегиль эдилер. Бу бир къоранта киби 
муаббет яшагъан колхозджыларнынъ коллектив омюринден, 
озь-озьлюгинден келип чыкъкъан бир низам эди. 

Кунеш артыкъ къызарып койге озюнинъ шавлелерини къыя- 
дан узатмагъа башлады. Тютюн аранында ве багъчада къаравул 
эки къарттан башкъа бутюн койдешлер бирер-экишер келерек, 
салкъын сергилер тюбюнде топландылар. 

Устюне утюленген беяз орьтюлер яйылгъан сыра-сыра стол- 
лар тюрлю къавалтыларнен донатыла. Бираз четте саджаякъ ус- 
тюнде къайнагъан къара чёюнлерден лезетли аш къокъусы келе 
ве дёрткоше кесметаш устюнде чар генералы киби къанкъайып 
тургъан шишман самоварларнынъ чилле чибини киби вызыл- 
дап къайнагъаны эшитиле. 

Артыкъ эр шей азыр, лякин мусафирлер корюнмейлер. Тесли- 
ме енге ве Пенпе раатсызланып башладылар: «Я, барып да 
кельмеселер?». Олар эвнинъ огюне чыкъып, экин занлары бою 
узанып кеткен ёлгъа бакъалар. Чюнки Билялны ве Акимени бу 
ёлнен келеджек беллейлер. 

Кунь кеткен сайын уфукъкъа якъынлаша, энди къонмагъа 
юзь тута. 

Эки ана бойле къайгъыгъа далып ве козьлерини ёлгъа тикип 
тургъан арада, койнинъ устюнде бирден-бирге эки самолёт 
пейда олып, сонъ дередже кучьлю бир гурюльтинен алчакътан 
учмагъа башладылар. Ешиль Отарлылар самолётлардан насыл- 
дыр кишилернинъ къол саллагъаныны корип, серги тюбюн- 
ден ёлгъа чапып чыкътылар. Лякин самолётлардан къол салла- 
гъанлар Ешиль Отарнынъ эки яшыдыр деген шей ич кимсенинъ 
акъылына кельмеди. Самолётлар койнинъ устюнде бир къач 
кередоланыпавелендилер. Олар юксекке котерильген сонъ баш- 
та биринден, сонъ экинджисинден насылдыр бир къара шейлер 
къопып тюшерек, кокте беяз зонтларгъа асылып къалдылар. 
Яшлардан бир къачы: 

— Парашютнен тюшелер, парашютнен! — деп бар къувет- 
леринен къычыраракъ, экин занларына догъру чапып кетти- 
лер. Яшлар, къырджыманлар, мектеп балалары ве къызлар, атта 
эсли-башлы къадынлар ве къартлар биле оларнынъ артындан 

чапмагьа башладылар. Бу шамата ичинде Мемиш къартнынъ да 
халкънен къарышып кеткенини Теслиме енге абайламай къал- 
ды. О, янында тургъан Пенпеге мазун-мазун бакъып: 

— Бу аэропланлар да къайсы мараздан чыкъты бильмем? 
Кельди, бутюн халкъны дагъыттылар, — деп текрар ёлгъа чеви- 
рильди. — Уф, даа корюнмейлер. Баре, бир шей олмай, сагъ- 
селямет кельгейдилер. 

Той башы, эки ана сабырсызлыкънен огълуны ве къызыны 
беклеп тургъанда, бир бала талагъы къатып, къан терине пи- 
шип келерек: 

— Теслиме енге, Пенпе тизе!.. парашют иле тюшкенлер... 

Парашют иле тюшкенлер... Билял агъанен Акиме апте экен- 
лер... ана, ана келелер, — деп солукълады ве текрар чапып кетти. 

Теслиме енге устюне санки бир къопкъа салкъын сув тёкюль- 
ген киби титреди. О, шашкъанындан, тургъан еринде о якъ, бу 
якъ чевирильди ве теляшлы козьлерини къудасына тутып: 

— Абдырама, абдырама, гъарип, кельдилер, дей де буны... 

Юр, къаршылап алайыкъ, — деп къартийни чекип кетти. 

Олар къайсылыкъ багъчанынъ янындан кечкенде, джемаат 
чёльден къайтып кельди. Билял ве Акиме койдешлерининъ ор- 
тасындан атылып чыкъаракъ, аналарынынъ боюнларына сарыл- 
дылар. Теслиме енге къуванчындан кене агълап башлады. 

— Не ичюн, балачыгъым, ойле къоркъунчлы шейлер япа- 
сынъ? Меним шай да инджерген юрегимни бир аякъ эвель 


узеджексинъ, — деп Билялны опьти ве онынъ устюндеки мор 
комбинезонгъа, башындаки къулакълы мешин къалпакъкъа 
тааджипленип бакъты. — Биз сизни ёлнен келеджек беллеп, 


козюмизни тик-тик де къалдыкъ. Амма олар кокте учалар. Къа- 
на, Акиме къайда, кельчи, балам, сени де корейим. 

Къартий келинни де къучакълады: 

— Бакъ бу мавы козь кобелекке! Балам, къыз олып, о къадар 
юксектен сычрамагъа къоркъмайсынъмы? 

Акиме башындаки мешин шлемини чыкъарып: 

— Ерде эр кес юре, бу — унер дегиль. Учмакъ да керек, 
анай, — деди кулип йиберди. 

Акименинъ къайта-къайта анай демеси Теслиме енгеге о къа- 
дар хош кельди ки, онынъ энди бурюшкен юзюнде яш адам- 
нынъ тебессюми пейда олды. 

Акиме анасынынъ ве Теслиме егенинъ къолтугъына кирип: 

— Айдынъыз, кетейик, къалгъан лакъырдыны эвде битирир- 
миз, — деп джёнеди. 

Олар иле берабер бутюн джемаат да кочип, эписи серин сер- 
гилер тюбюне кельдилер. 

Бир аякъ эвель эвнинъ алдына келип ерлешкен чалгъыджы 
яшлар мусафирлерни авиация маршынен къаршылап алдылар. 
Къарт бригадир киевни ве келинни къолларындан тутып, тёр- 
деки донавлы стол башына отуртты. Теслиме енге, Мемиш 
къарт ве Джалагъайлар тёрге кечип, Билял ве Акименен бир 
сырада отурдылар. 

Кой советининъ реиси, индже, чубар, эслидже къадын бир 
къолунен столгъа таянып, дигер къолуны юкъары котерди. 
Бу — «яваш олунъыз, башлаймыз» демек эди. 

— Севгили достлар, — деди реис, — Бизим коюмиз кой 
оларакъ яшагъанындан берли мында пек чокъ тойлар олып 
кечти. Биз джаяв кельген оксюз къыз тойларыны, огюз араба- 
нен кеткен факъыр келинлерни, чанълы дилижангъа толушып 
кельген къудаларны, къадифели файтонгъа минип эллеринде 
коньяк шишелер иле кейф чаткъан байларны корьдик. Лякин 
кок юзюнден кельген тойларны ич корьмеген эдик. Бугунь 
бизим сайгъылы эки койдешимиз озьлерининъ тоюна коктен 
учып кельди ве парашютнен тюштилер. Олар «коктен зем- 
бильнен энгенлер»... Мен оларгъа бахытлы омюр, ишлеринде 
мувафакъиет истейим. 

Зреджеп ве Мария дивар тюбюнде тургъан ешиль боялы ве 
демир туякълы скемлеге отурдылар. Одаларда зп чалалар. My- 
сафирлер дикъкъатнен диньленип турсалар да, бу чалгъыны ич 
бир авагъа бенъзеталмадылар. 

Чокъ кечмеден, къапылардан бириси ачылды ве андан сачлары 
кумюш киби беяз, томалакъча бир къартчыкъ чыкъты. О, къара 
йипнен къулагъына асылы козьлюгини къолайнен бурну устю- 
не къояракъ, мусафирлерге якъынлашты ве: 

— Сиз бирисини араштырып кельдинъиз, гъалиба? — деп со- 
рады. 

Мария аман еринден турып: 

— Мында бизим къызымыз окъуй, Фатма Кокче, биз онъа 
кельдик, — деди. 

Къартчыкъ шенъленди. О, энди сизни таныдым деген киби, 
козьлюгини алып, жилеткасынынъ джебине къояракъ: 

— Фатма Кокче?.. О меним талебем... юрюнъиз, косьтерейим, 
озюм барып косьтерейим, — деп ашыкъты. 

Кокчелер кумюш баш ве тирнекли къартчыкънынъ пешинден 
тюшип кеттилер. Къартчыкъ оларны мейдан азбардан кечирип, 
софалы бир эвге кирсетти ве анда пакълава шекилинде ве джам 
астында тахтачыкъ устюнде «14» язылы къапыны къакъты: 

— Фатма, сизге мусафир кетирдим, чыкъ, къабул этинъиз! — 
деп къычырды. 

Фатма къапыны ачып, анасыны, бабасыны коререк, индже 
тишлерини йылтыратып: 

— Вай!.. Хош кельдинъиз, — деп къычырды ве аман анасы- 
нынъ бойнуна сарылды. 

— Фатма, биз санъа пианино алмагъа кельдик, къызым. Айды, 
юр, барып сайлайыкъ, — деди Эреджеп. 

Фатма бабасыны да къучакълап опьти ве, бала киби, къуван- 
ды. Кумюш баш къартчыкъ Зреджепнинь бетине тааджипле 
бакъты Be, онынъ шакъаненми, ёкъса джиддий оларакъмы, айт- 
къаныны сечалмагъан киби, козьлюгини такъты. 

Фатма къартчыкънынъ къолтугъына кирип: 

— Меним оджам — профессор Платон Павлович, — деп 
текрар индже ве йылтыравукъ тишлерини косьтеререк кульди. 

Зреджепве Мария къартчыкъкъа озьурьметве сайгъыларыны 
бильдирген манада башларыны саллады ве севиндилер. 

Бу арада къувурчыкъ ве гурь сачлы кеманеджи Зейнеп ве 
арыкъ, узун бойлу виолончельджи Андрей кельдилер. Сонъ 
эписи 14-нджи одагъа кирдилер. Профессорнынъ теклифине 
бинаэн, бу яхшы окъугъан учь талебе колхозда бир концерт 
тешкиль этмеге къарар бердилер. 

Фатма урбаларыны ве чамашырларны чемодангъа тизмеге, 
Зейнеп ве Андрей исе керек ноталарны араштырмагъа баш- 
ладылар. 

Уйле авгъан сонъ, яры ерини пианино къапаткъан, мейдан 
линейкагъа эки колхозджы ве яш музыкантлар минип, ёлгъа 
чыкътылар. 

Вакъыт пек тез кечти. Кунь къавушып, орталыкъ къаранлыкъ- 
лаша башлагъанда, Кокчелер ве мусафирлер койге кирип кель- 
дилер. Линейка таш ёлдан багъча аралыгъына айланды. Эппейи- 
дже узакъта, клуб огюнде тургъан яшлар ве къызлар Фатманен 
корюшмеге ве янъы пианиноны козетмеге чапышып кельди ве 
мусафирлерни сарып алдылар. Корюшюв ве къол тутушувдан 
сонъ, яшлар пианиноны, санки буюк бир бош къуту киби, къо- 
лай-къолай эвге кирсетип ерлештирдилер. Ат бакъыджы топал 
яш линейкагъа минип, атларны тувармагъа кетти. Бу арада бир 
къач яшлар, оларнынъ артындан колхозджылар, бираз даа сонъ 
къартлар ве къомшу къартанайлар кельдилер. Пианино къоюл- 
гъан балабан, дёрт коше эв бир тамам толды. 

Кошеде къысылып отургъан почтальон къарыкъ сеснен: 

— Фатма, айды, чалса энди бир шейлер, динълейик де, — деди. 

Койлюлер де джесаретленген киби: 

— Чал, Фатма, чал бир къач авалар, диньлейик, — деп увул- 
дашты. 

Фатма кулюмсиреп, аркъадашларына бакъты, сонъ пианино 
башына кечип, Шопеннинь бир вальсини чалмагъа башлады. 

Койлюлер бу вальсни ильки кере эшитселер де, дикъкъатнен 
динълеп ве Фатманынъ клавишлер устюнде чалышкъан тыл- 
сымлы беяз эллерине бакъып къалдылар. Вальс биткен сонъ, 
олар эписи бирден къол чырпып: 

— Аферин, Фатма! — деп шаматалаштылар. 

Фатма колхозджыларнынъ классик музыканы бойле меракъ- 
нен диньлегенине севинип, даа зияде истек ве джесаретнен чал- 
ды. Текрар къол шапылдылары къопты. 

Пенджереге якъын отургъан бир къартанайчыкъ: 

— Фатма, Фатма, анавы башта чалгъан аваны бир даа чалса, 
шуны пек бегендим, — деп айтты. Лякин къол шыпылдысы ве 
шувулдысы арасында онынъ зайыф давушы эшитильмей къалды. 

Къувурчыкъ сачларыны копюртип отургъан Зейнеп, мешин 
къаплы къутудан сабырнен кеманесини чыкъарды. Пармагъы- 
нен онынъ теллерини тынъылдатып, бир къулагъыны азгъана 
бургъан сонъ, яйны толусынен чекип, назик ве татлы нагъме 
чалмагъа башлады. 

Тынч кой акъшамы кеманенинъ сеслери узакъларгъа эши- 
тильсе керек, бири-бири артындан беш-он колхозджы даа 
кельди. Эвде артыкъ отурмагъа ер олмагъан сонъ, атта аякъ ус- 
тюнде турмагъа да ер къалмады. 

Экинджи одада къалгъанлардан бири: 

— Бу концертни клубда япмакъ керек эди, мында пек тараш- 
лыкъ, — деди. 

Mapua: 

— Ярьн акьшам клубда оладжакь, даа яхшы авалар чала- 
джакълар, — деп злиндеки CyB толу графинни ичери альш кирди. 

Андрей виолончельнинь устюнден къумрал парусина къап- 
ны чекип чыкъарды. Бу алетни ильки корьген къартанай- 
чыкълар: 

— В-а-а-й, о насыл балабан кемане? — деп тааджиплендилер. 

Андрей башыны саркъытыш, виолончельнинъ къалын теллери 
устюнде пармакъларыны къалтыратып, агъырдан ве тесирли- 
тесирли чалды. Экинджи одада бир къач колхозджы даа пейда 
олды. Олардан узунджа бойлу бириси, къапы ичинде тургъан- 
ларнынъ тёпесинден узанып бакъаракъ: 

— Олян, бу насыл чалгъы алети экен шу? — деп сорады. 

Кимдир онъа: 

— Т-с-с-с,яваш OA, виолончель дейлер, аляхаберинъ ёкъмы, — 
джевап берди. 

Яш музыкантлар, учу къошулып, Спендияровнынъ «Къырым 
авалары»ны, земане композиторларнынъ бир чокъ шень йыр- 
ларыны чалдылар. Эппейи кеч мааль олды. Музыкантлар, бири- 
бирлерине бакъышып, яваштан бир шейлерни айтышып, сонъ 
бир къараргъа кельген киби, башларыны салладылар. 

Фатма колхозджыларгъа бакъып: 

— Шимди биз сонъки номеримиз оларакъ, мешур компо- 
зиторлардан Чайковскийнинъ «Баркарола»сыны чаладжакъ- 
мыз, — деди. — Эгер безмеген олсанъыз, динъленъиз! 

Колхозджылар эписи бирден: 

— Ёкъ, ёкъ, сиз талмагъан олсанъыз, биз безмедик, чалынъыз, 
динълейик, — деп гурьлештилер. 

Фатма текрар пианино башына отурды. Зейнеп ве Андрей 
алетлерини алып, азырландылар. Эв, санки ич кимсе ёкъ киби, 
тынчланды. Кемане, виолончель ве пианино янъыдан татлы- 
татлы йырламагъа башладылар. Алчакъ пенджерелерден сакин 
ве салкъын ельчик келир эди. 

Танъ атаджакъ мааллерде машинама минип, «Танъ» колхозы- 
на тараф ёл алдым. Eaym «Танъ» колхозы бостанынынъ устюн- 
ден кече. 

Иште, бостан. Орькенлер ягъмурдан ем-ешиль олып тазер- 
генлер. Япракълар ве къарпызлар устюнде буллюр тамчылар 
парылдай. Къайдадыр къушлар чивильдешелер. 

Бостанджы Сеттар къарт омузына авджы тюфегини аскъан. 
Машина давушыны эшитип, башыны котерди. Мен онъа якъын- 
лашып, машинаны токътаттым ве, кабинанынъ къапысыны 
ачып, сеслендим: 

— Сеттар агъа, санъа селям кетирдим, — деп элимдеки къар- 
пызны косьтердим. 

Къарт яваш адымларнен машинагъа якъынлашты. О, тома- 
лакъ, тири ве чал сакъаллы бир къарттыр. Онынъ козьлери мыс- 
къылджы ве айнеджилер. Устюне чонтыкъ тон кийген, белини 
къырмызы къушакънен багълагъан. Оны Сеитджемиль къарт- 
нен тенъештиргенде, Сеттар къарт алчакъча бойлу. 

О, элимдеки къарпызгъа ве манъа маналы-маналы бакъып: 

— Хош кельдинъ! — деди. 

— Сагъ олунъыз, Сеттар агъа. Мына сизге селям кетирдим, — 
деп онъа къарпызны узаттым. 

— Я бу да насыл селямдыр? 

— Сеитджелял акъай ёллады. 

Къарт элимдеки къарпызны алды. Оны авучы ичинде саллап 
бакъты. 

— Сетиджелиль акъай: «Сеттар акъайгъа айт, былтыр кой 
хозяйствосы сергисинде олгъан лакъырдымызны унутма- 
гъанмы?» — деди. 

Къарт козьлерини къысты. Онынъ бираз джиддийлешкен бети 
яваштан язылды, уфакъ козьчиклери кулюмсиредилер. Омузын- 
даки тюфегини ерге алып, машинанынъ копчегине тиреп къой- 
ды. Къарпызны бир элинден экинджисине авуштырып, де онъа, 
де озь бостанындаки къарпызларгъа козь ташлады. Энъ сонъу, 
элиндеки къарпызны шамарлап, озюнинъ тонъкъа, къызыл бур- 
нуны джыйырып, мыйыкъ астындан кулюмсиреди. 

— Унутмагъанмы, деп сораймы? — Къарт тюфегининь 
къайышындан узанып тутты ве оны къолайлыкънен омузына 
асты. — Къана, бостангъа тюшмейсинъми? Айды, чалашкъа ки- 
рип, бирер сигар якъайыкъ. Менде темиз къаве де бар, пишири- 
рим. 

Мен онъа кечиккенимни, ягъмурдан себеп Сеитджемиль 
къартта геджелегенимни айттым. 

— Озюнъ билирсинъ, — деди о. 

Мен машинамны кочюрмеге азырландым. 

— Сагълыкънен къалынъыз, Сеттар агъа! 

— Умер, сен о якъкъа даа бараджакъсынъмы? 

О, башынен элеватор тарафыны косьтерди. 

— Эльбет, бараджагъым. 

Къарт, элиндеки къарпызгъа бакъып, тюшюнджеге далды. 
Сонъ айнеджи козьлерини манъа тикип, кулюмсиреп: 

— Эринме де, къайткъанда бираз токъта, яхшымы? — деди. 

— Яхшы, Сеттар агъа. 


П 


Мен, къартнен сагълыкълашып, машинаны кочюрдим. Бос- 
тандан бираз узакълашкъан сонъ, кабинанынъ пенджересинден 
узанып бакътым. Сеттар акъай аля даа эвельки еринде тура ве 
авучындаки къарпызны саллаштыра эди. 

Сеттар агъанен корюшкенимизнинъ экинджи куню, уйледен 
сонъ, богъдай юклю машинамны ёлда тоз къопарып айдаштыр- 
дым. 

Мына «Танъ» колхозы. Ёл онынъ янындан кече. Кой четин- 
деки тобан кебенлери тюбюнде бир оба тавукъ, тобан эшип, 
чёпленелер. 

Къаршыма «Танъ» колхозындан эки яш чыкъты. Олар вело- 
сипеднен кетмекте эдилер. 

Олардан бири, озюнинъ къара быджагъыны чыкъарып, омуз- 
ларына ташлагъан. Мен оны таныйым. О, Сеттар къартнынъ 
торуны Джеппардыр. О, элини котерип: 

— Умер! — деп багъырды. 

Машинаны токътаттым. Эль тутуштыкъ. 

— Къайдан келесинъ я? Къартбабамнынъ бостанына бардым. 
Дюнден берли сени беклей. Ёлдан кечкен эр бир машинаны 
токътатып, сени сорай. 

— Къартбабанънынъ манъа не иши бар бильмем, бостан 
янындан кечкенде токътатырсынъ деген эди. 

— Сеитджемиль къарткъа къарпыз йибереджек ола, — деди 
Джеппар, — олар былтыр кой хозяйствосы сергисинде корюш- 
кенде озьара куньлешюв багълагъанлар. 

— Мына не! 

— О заман мен де онда эдим. Сергиде оларнынъ экисини де 
мукяфатландылар. Къартбабама тюфек бердилер. О, бизим кол- 
хозда энъ яхшы авджы сайыла. Сеитджемиль къарт онъа: «Ке- 
леджекте бостанны сенден арув асрарым», — деди. Бу лакъыр- 
ды къартбабамнынъ зытына тийсе керек, экиси узундан-узакъ 
сёйлештилер. Оларнынъ лакъырдысыны динълеп турмакъ пек 
зевкълы бир шей эди. Лакъырды, бостандан башлап, сонъ баш- 
къа якъкъа алмашты. Къартбабам онъа: «Сизинъ «Юкселиш» 
колхозынынъ реиси бизимкине етмей, бизим къызларымыз си- 
зинъкилерден гузель, ал янакълар», — дей. Сеитджемиль къарт 
озьлеринкини макътай. Олар эки колхознынъ адамларыны да, 


CFO 103 CSD 


Умер ИПЧИ ее 


ишини де, атларыны да бири-бирине макьтайлар. Энъ соньу иш 
мусабакъа багълавнен битти. Айды, сени ёлунъдан къалдыр- 
майым. Къартбабам да беклеп тура. Огъурлар олсун! 

Мен меселени анъладым. Демек, къартлар мени озь куньле- 
шювлерине къуда эттилер. Демек, манъа бу ишни сонъуна Kba- 
дар алып бармакъ керек. 

Иште, Сеттар къарт. Меним кельгенимни узакътан корип, 
элини манълайы устюне къойып бакъа. Мен машинамны къыр 
устюнде токътаттым. Къарт чалашкъа кирип чыкъты. Онынъ 
къучагъында меним эки кунь эвельси онъа кетиргенимден би- 
раз буюкче бир къарпыз бар. О, адымларыны сыкълаштырып, 
машина янына кельди. 

— Умер, сен буны Сеитджемиль къарткъа бер де, менден се- 
лям айт. Я озюнъ къарпыз ашамайсынъмы? 

Сеттар къарт, бостан ичинден чубар бир къарпыз алып, Ma- 
нъа узатты. 

— Бу да санъа! 

Къарт козьлерини сыкъ-сыкъ къыпып, мени озгъарды: 

— Огъурлы ёллар олсун, селям айт! 


Ш 


Къартларнынъ куньлешюви он эки кунь девам этти. Мен бу 
он эки кунь ичинде бир бостандан зкинджисине оларнын» се- 
лямынен ёллагъан къарпызларыны ташыдым. Бу къарпызлар эр 
бир кересинде бир — биринден балабан эдилер. 

Мен Сеттар къартнынъ берген къарпызыны Сеитджемиль 
къарткъа берсем, о, озюнинъ соравлы козьлеринен къарпыз- 
гъа бакъа-бакъа да, тик башыны саллап куле. Сеитджемиль 
къартнынъ ёллагъаныны Сеттар къарткъа берсем, о, къарпызны 
элинде саллаштыра, озюнинъ мыскъылджы, кулюнч ве айнеджи 
козьлеринен, тонъкъа бурнуны джыйырып, мыйыкъ астындан 
кулип, бостанына козь ташлай. 


СО 104 С<мо 


CNS Къартлар 


Олардан экиси де менден о бир къарпызны насыл къабул этке- 
нини ве не айткъаныны сорайлар. Мен де корьгеним ве эшитке- 
ним киби айтам. Къартларнынъ куньлешкени эки колхозда да 
дуюлса керек ки, мен артыкъ бостанларда бу куньлешювнинъ 
нетиджелеринен меракълангъан реислерни, бригадирлер- 
ни сыкъ-сыкъ коре башладым. Машинам бостан янына келип 
токътагъанынен, олар эписи чапып келе, къарпызны сейир эте, 
эллерине алып, чертип бакъа ве сораштыралар. 

Куньлешювнинъ нетиджеси чыкъмаздан бир кунь эвель мен 
Сеттар къарткъа Сеитджемиль къартнынъ ёллагъан дёрт дане 
баш балабанлыгъындаки къарпызыны бердим. О, къарпызны 
корьгени киби: 

— Кене йибердими? — деп сорады. 

Бу кереси онынъ козьлери эвельки киби ойле мыскъыллы де- 
гиль эдилер. Олар бираз керильген ве озьлерининъ акъларыны 
да косьтерген эдилер. О, къарпызны элине алып, эппейи вакъыт 
оны шамарлап, тюшюнип турды. Онынъ козьлери адеттекин- 
ден сыкъ къыпылып ачылдылар. 

— Умер, кечкенде кене токъта. 

Экинджи куню саба мен Сеттар къартнынъ берген къар- 
пызыны Сеитджемиль къарткъа кетирип бердим. 

О да: 

— Кене йибердими? — деп сорады, — Умер, къайткъанда ма- 
шинанъ бош оладжакъмы? 

— Эльбет, бош оладжакъ. 

— Мени де алып кетерсинъми? 

— Яхшы, алып кетерим, — дедим мен. 

Шу куню элеватордан къайткъанда мен Сеитджемиль къарт- 
нынъ бостаны янында токътадым. Онда оларнынъ колхоз реиси 
Аблаев де бар эди. Къарт чалаштан меним омюримде корьмеген 
балабанлыкъта чубар бир бир къарпызны зорнен къучагъына 
алып, машина янына кетирди. Мен, къарпызны корьгеним киби, 
бу куньлешювде Сеитджемиль къартнынъ енъгенини анъладым. 

Аблаев онъа ярдым этти. Олар зкиси къарпызны котерип, ма- 
шинагъа ерлештирди ве, зерделенмесин деп, къарпызнынъ яны- 
на чёктилер. Сеитджемиль къарт манъа: 

— Джаным къардашым, машинаны пек айдама, — деп ялварды. 

Мен машинаны яваш айдайым. Къарпызгъа бир зарар кельме- 
син деп, ёлдаки чукъурлардан пек явашлатып, мукъайт олып 
кечтим. 

«Танъ» колхозы корюльди. Бу арада кабинанынъ артында- 
ки пенджеречик къакъылды. Сеитджемиль къарт манъа, токъта 
дер киби, ишмар этти. Мен машинаны токътаттым ве пендже- 
реден башымны узатып: 

— Не бар я, Сеитджемиль агъа? — деп сорадым. 

Къарт, агъызындаки сийрек ве сары тишлерини косьтерип, 
кулип алды. 

— Сен, къардашым, машинаны токътаткъанынъ киби, ерге 
тюшер де, Аблаевнен берабер къарпызны ашагъы алырсыз. 
Мен мында гизленеджегим, анъладынъмы? 

— Анъладым... 

Машина бостангъа кельгенде, энди ёлнынъ эр эки тарафы 
халкънен толу эди. Мен, мында «Танъ» колхозынынъ алай 
джемааты топлангъандыр, деп зан этим. Оларгъа беш-он адым 
къалгъанда, машинаны токътаттым. Халкъ машинанынъ 
этрафына япырылды. Мен шу саат кузовгъа атлап миндим. Се- 
итджемиль къарт кузовнынъ кенар тахтасы тюбюнде гизленип 
ята ве яваштан: 

— Сакът олунъыз! — деп бизни тенбилей. 

Биз Аблаевнен берабер, къарпызны котерип, кузовнынъ че- 
тине къойдыкъ. «Танъ»лылар къарпызны корьгенинен, ша- 
шып къалдылар. 

— Ой да балабан къарпыз, эй! 

— Ерге алынъыз!.. Мукъайт тутунъыз!.. 

Яшларнен къызлар, къарпызны эллерине алып, оны къоджа- 
ман бир шей киби, авада туттылар. 


СО 106 CS 


CN Къартлар 


Сеттар къарт кульди. Омузындаки тюфегини тюшюрип, оны 
Джеппаргъа берди ве къарпызнынъ къаршысына кечип, сакъа- 
лыны сыйпады. 

— О-о! —aen тааджипленди о. 

Иште, тамам бу вакъыт Сеитджемиль къарт, аякъкъа котери- 
лип, машинадан ашагъы эгильди. Сеттар къартнынъ башына 
къадар узанды да: 

— (Сонъ, насыл, айтмагъан здимми мен санъа! — деп кульди. 

Сеттар къарт омузларыны къысты. Къарпызгъа бакъкъаны 
киби, Сеитджемиль къарткъа да шашып бакъты. Сонъ, кулип, 
онынъ омузыны таптады. 

— Енъдинъ, Сеитджемиль, енъдинъ, — деди. 

Олар де къарпызгъа, де бири бирине бакъып, кулюштилер. 
Шу ерге топлангъан яшлар ве къызлар бу балабан къарпызны 
юкъары котерип, чалашкъа алып кеттилер. 


CFO 107 Со 


Шакир СЕЛИМ 
Багьчасарай 


Ешиль джаплар арасында эскен елинь 

Tap сокъакълы мааллелерде кимни арай? 

Нечюн къурып къалды «Сырлы Чешме»леринъ? 
Сёйле манъа, Багъчасарай, Багъчасарай. 


«Чюрюк-Сувньнь» бойларында тамыр аткъан, 
Сельбилеринъ нечюн осьмей, нечюн къаврай? 
Отуз зки Ай-Йылдызынъ къайда баткъан? 
Сёйле манъа, Багъчасарай, Багъчасарай. 


Йигирминджи асырдан да мераметсиз, 
Бир асырны корьдимекен бу Хансарай? 
Тарихынъда олдымы йыл дерт-заметсиз? 
Сёйле манъа, Багъчасарай, Багъчасарай. 


Бефтанлардан къамбурайгъан къутсыз киби 
Алчакъ — джампик эвлер кимден имдат сорай? 
Кимлер эди бу эвлернинъ озь саиби? 

Сёйле манъа, Багъчасарай, Багъчасарай. 


Кимлер эди бу джапларда къой джайратып, 
Топ-Къаянынъ талдасында къавал чалгъан? 
Аллы-пуллы феслерине гуллер такъып, 
Гугюминен чешмелерден сувлар алгъан? 

Къайда шимди о ёсмалар, He ерлерде 
Чаларгъан ве сийреклешкен сачын тарай? 
Сен оларны хатырладынъ нидже кере? 
Сёйле манъа, Багъчасарай, Багъчасарай. 


Расткетирдим бир ёсманы сокъагъынъда, 
< Мерабанъыз...» деди, къашы-козю къара. 
Къара денъиз далгъаланды тенъ-къанымда, 
Инан бунъа, Багъчасарай, Багъчасарай. 


Афу эйле, санъа таныш олгъан тильде 
Бойле сёзни эшитмединъ нидже заман. 
Биз эпимиз иракъ эдик тувгъан Ильден, 
Иджранлыкъта олеяздыкъ аман-аман. 


Олеяздыкъ дертке дерман тапалмайып, 
Хасталыгъы гизли олгъан бичаредай. 

Сен де талдынъ асретликте йыллар сайып, 
Чокъ ипрангъан Багъчасарай, Багъчасарай! 


Бу куньге де такъдириме бинъ эвалла! 
Кельдим санъа боранларгъа огърай-огърай. 
Севем сени олсанъ биле насыл алда, 
Багъчасарай, Багъчасарай, Багъчасарай! 


1988 с. 


HO 110 Со 


< Мераба, генчлик! 


Мераба, генчлик! 


Мераба, эй, юрткъа кельген янъы несиль, мераба! 
Мераба, эй, баарь киби янъы фесидь, мераба! 


Ана юртта бильги алгъан бахтлы несиль, мераба, 
Ант этмеге меиль берген антлы несиль, мераба! 


Кечмиш баба-деделерден сиз къалдынъыз, эвлятлар, 
Номанларнынъ байрагъыны сиз алдынъыз, эвлятлар! 


Бугунь сизге ишанч беслеп козь тикемиз, эвлятлар, 
Несилимиз бар, деп, умютнен тер тёкемиз, эвлятлар! 


Бугунь сизге козюн тике хор «Зынджырлы медресе», 
Исмаил бей къабри узьре ичин чекип ель эсе... 


Тиль догърагъан Азраильге Бекир джанын алдырды, 
Амма кене «Тувгъан тиль!» деп бизге тилин къалдырды. 


Сизлер ойле инат затнынъ неслидирсиз, эвлятлар, 
Эдждатларнынъ эзан киби сесидирсиз, эвлятлар! 


Бугунь сиз бир къан тёкюльмез джебэдесиз, эвлятлар, 
Бильги олса, шан букюльмез джебэдесиз, эвлятлр! 


Tek бильгинен душманларнынъ ташын-тахтын йыкъарсыз, 
Тек бильгинен бу Ватангъа саип олып чыкъарсыз! 


Мераба, эй, Юрткъа кельген янъы несиль, мераба! 
Мераба, эй, баарь киби янъы фесидь, мераба! 


1995 с. 
Cro Ш СӘ 


Шакир СЕЛИМ 


Хансарай кольгелери 


Августнынъ тынч геджеси 
Сес-шамата ятышкъан. 
Талгъын-талгъын чыр-чыр сеси 
Эшитиле яваштан. 


Бир серсерий олып гедже 

Сокъакъларда кездим мен. 
Ана-Юрткъа этип седжде, 
Ах, нелерни корьдим мен: 


Хансарайнынъ саф кокюнде 
Лип-лип яна йылдызлар. 
Арем къапысы огюнде 

Не сакъчы бар, не къызлар... 


Тынып къалгъан одаларда 
Парылдамай къандиллер. 
Ода дегиль, къобаларда 
Кезе къара кольгелер... 


Узакълардан эшитиле 
Къырымтатар авасы. 

Къара кольге пысып келе — 
Явуз арем агъасы. 


Бирден тына нагъме сеси, 
Къылыч киби кокте ай... 
Чалт джоюла къадын феси, 
Пейда ола хан Герай. 


HO 112 Со 


CN Хансарай кольгелери 


О бир кольге ольш юре 

Лейля-бикеч пешинден, 
Омюр билля солып юре 
Кечип дюнья пешинден. 


Тамчы-тамчы агълай гъарип 
Диляранынъ чешмеси, 
Асретликтен сим-сиярып, 
Джойгъан бутюн нешъэсин, 


Учып келе яш бир шаин, 
Къона Тогъан Къуллеге. 
Бутюн омюр пешмандайын 
Сес чыкъара инълеген... 


Бутюн гедже кезип юре 
Хансарайда кольгелер. 
Кезип юре, кезип юре 
Энди чокътан ольгенлер... 


Чюрюк-Сувнынъ акъынтысы 
Дешет тюшни анъдыра. 

Мында джаннынъ сыкъынтысы 
Агъыр ойгъа далдыра... 


1993 с. 


oro 113 03600 


Зшреф ШЕМБИ-ЗАДЕ 


Къарт багъчеван 
акъкъында икяе 


(Языджынынь хатыра дефтеринден) 


1935 сенесининъ майыс айы. Ёллар, багъчалар аллы-мавылы, 
сырылы-морлы чешит чечеклернен сюсли ешилликке бурюн- 
генлер. Чёллер, къырлар, сув кенарлары гурь от-оленлернен 
орьтюльген. Чевре-зтрафтан къарылгъачларнынъ, чочами тор- 
гъайларнынъ чувулдылары, гогерджинлернинь гурюльтилери 
эшитильмекте. Багъчаларда кьою ешиль япракьлар арасына 
гизленген зртепишер «алянакъ», «далбасты» киразлары 
«бизлерни алынъыз» дер киби, къызарып турмакъталар. 

Дженюп баарининъ энъ тылсымлы, энъ шырныкълы куньле- 
ри. 24 майыс куню экиндиге якъын, биз — бир группа къырым- 
татар языджысы эки машинада Акъмесджиттен чыкъып, акъ- 
шам къаш къарарайым деген вакъытта Ялтагъа келип тюштик. 
Узеринде толу айнынъ шавлелери алтын пуллар киби йылтырап, 
тербетилип тургъан сакин денъизнинъ ве кок аралаш юдже 
дагъларнынъ азаматлылыкъларыны, дюльберликлерини сейир 
этип, саиль бою хайли вакъыт кезерек, денъизнинъ шифа- 
лы авасындан, сув ёсунларынынъ йод къокъуларындан сар- 
гъушлангъан киби, ёргъунлыгъымызны биле сезмеден, яры ге- 
дже якъын мусафирханеге къайтып яттыкъ. 

Сабасына къушлукъ маалинде, дагъ этеклери бою узангъан 
аджайип манзаралы корькем къырлар, дагълар, кипарис алле- 

ялары арасындан ёл алып, машиналарымыз бизлерни эки саат 
ичинде Байдар къапы янында, денъизге кирип тургъан Сарыч 
бурнунынъ тёпесиндеки «Теселли» сарайына кетирди. Улу 
пролетар языджысы Алексей Максимович Горький Италиядан 
темелли къайткъан сонъ, учь йылдан бери бу сарайда яшай эди. 

Мен вазифем боюнджа, Самуил Маршак, Всеволод Иванов, 
Пётр Павленко киби белли совет эдиплерине аякъдаш олып, 
Акъмесджитте яшагъан рус языджысы Яков Бухбанднен бирлик- 
те, бундан эвель де, «Теселли»те къач керелер кельген, Алексей 
Максимовичнен корюшкен, онынъ меракълы субетлеринде бу- 
лунгъан эдим. 

Бу сефер де, бизни къаршылап языджынынъ секретары 
П. П. Крючков чыкъты. Ондан Горькийнинъ сагълыкъ-селя- 
метлигини сорап бильдик ве эвде къабул олунгъан низам узьре, 
усть-башларымызны къакъып, чёткилеп, аякъкъапларымызны 
темизлеп, эллеримизни, юзлеримизни ювып, кениш ве айдын 
залгъа кирдик. Алексей Максимович бизлернен аякъ устюнде 
корюшип, сырт областларнынъ руслары киби: «Прошу», — 
деп эпимизни стол башына давет этти. 

Биз залгъа киргенде, о ерде Алексей Максимовичнинъ якъын 
шегирд ве достларындан языджы Всеволод Иванов ве онынъ 
къарысы булуна эдилер. Мен Москвадан кельген Всеволод 
Вячеславович ве Тамара Владимировнаны Акъмесджиттен 
«Теселли»ге даа дёрт кунь эвель озгъаргъан эдим. Всеволод 
Иванов бизге Къырымгъа, Бутюн дюнья языджыларынынъ эки 
афтадан сонъ Парижде чагъыраладжакъ «Медениетни къор- 
чалав халкъара конгрессине» Алексей Максимовичнен бирлик- 
те кетмек ичюн кельген эди. Конгресс 21 июньде Парижде иши- 
ни башлады, лякин Горький хасталыгъы себебинден конгресске 
барып оламагъан эди. 

Бу ерде булунгъан аркъадашларымызнынъ базылары (Умер 
Ипчи, Ыргъат Къадыр ве дигерлери) меним киби Алексей 
Максимовични эвель де Москвада Къызыл мейданда 1 Майыс 

демонстрациясында, совет языджыларынынъ Биринджи Бу- 
тюнсоюз съездинде, языджылар союзынынъ пленумларында 
корьген, онынъ нуткъларыны эшиткенлеринден, оларгъа чокъ 
сыкъылып, чекинип отурмагъа керек олмады. Алексей Макси- 
мовичнинъ самимийлиги, ачыкъгонъюллиги, саделиги эр кесни 
джесаретлендирди. О, къаршысындаки субетдешлерини ла- 
къырдыгъа джоштурмагъа пек уста эди. Горький бизден: 

— Тюневин акъшам электрик ярыгъымыз сёнди, радио- 
мыз чалышмады. Бугунь выходной олгъаны ичюн, электрмон- 
тёрымыз да тюневин шеэрге эвине кеткен. Орталыкъта не ха- 
берлер бар? — деп сорады. 

Биз тюневин акъшам ве бугунь саба Ялтада радиодан эшиткен 
муим хаберлерни айттыкъ. 

Столгъа сувы къайнап, бувы чыкъып тургъан буюк самовар 
ве стаканлар кетирип къойылды. Субетимиз чай ичип отур- 
гъанда да девам этти. Горький бизге тилимизге, санатымызгъа, 
эдебиятымызгъа аит бир чокъ суаллер берди, хусусан, Къырым 
халкъ агъыз яратыджылыгъынен меракъланды. 

— Озь тувгъан халкъынынъ фольклорыны яхшы бильмеген 
адамдан ич бир вакъыт языджы олмаз. Ойле адамнынъ язгъан 
эсери, ич бир окъуйыджынынъ анъына кирип, синъип оламаз, 
ич бир окъуйыджынынъ юрегинден озюне ер аламаз, — деди о 
пармакъларынен гурь мыйыкъларыны сыйпай берип. Сонъ: — 
Халкъ яратыджылыгъында битмез-тюкенмез зенгинликлер бар. 
Эр бир темиз виджданлы языджыгъа оларны бутюн инджили- 
гинен менимсемек керек, — деп къошты. 

Горький бизге озюнинъ бизим халкъымыз акъкъында язгъан 
энъ яхшы эсерлери «Хан ве онынъ огълу», «Шаин акъкъын- 
да йыр» ве башкъаларынынъ анджакъ Къырым халкъ поэтик 
иджадына эсасланаракъ догъгъанларыны хатырлатты. 

Алексей Максимович пек сыкъ сигар иче эди. О стол узерин- 
деки бутюн тютюн къутусыны озюне таба чеке, онынъ ичинден 


узун бир папирос алып (Булар насылдыр бир узун мундштуклы 
СЫ СЫ 


Эшреф ШЕМЬИ-ЗАДЕ СОУ) 


итальян папирослары эди), онынъ агъызгъа къапылгъан бетине 
бир кесечик памукъ тыкъып, даа сёнип битмеген папиросынен 
янъысыны туташтыра эди. Эгер оксюриги токътаса, учь-дёрт па- 
пиростан сонъ, озюне он-он беш дакъкъалыкъ тенефюс бере эди. 

Бу субет вакъытында Горькийнинъ агъызындан эшиткен 
икяелеримизден меним хатырамда энъ зияде, онынъ къарт бир 
багъчеван акъкъында сёйлеген икяеси къалгъан. 

Бундан къыркъ йыл эвель айтылгъан икяени, олгъан лакъыр- 
дыларны сёзю-сёзюнен хатырламакъ, шимди эльбетте къыйын. 
Эр алда икяенинъ умумий мундериджеси шойле эди: 

1891 сенеси Русиени джаяв айланып чыкъмагъа ахт эткен 
эвсиз-баркъсыз бродяга Алёша Пешков, джебинде бир капик 
парасы олмагъан алда, пароходгъа билетсиз тырмашып алып, 
Севастопольден Ялтагъа келе. Лякин ачлыкътан езерген Алё- 
шанынъ къарныны, ялы боюнынъ дюльбер манзарасы тойдыр- 
май. Ялтада исе, онынъ не бир танышы, не бир досту — кимсе- 
си ёкъ. Горький шашкъанындан, не япаджагъыны бильмей, ялы 
кенарында скамейкада денъизге бакъып отургъан бир папазгъа 
мурааджат этип, ондан борджгъа он капик берип турмасыны 
риджа эте. Папаз оны сувукъ бакъышынен баштан-аякъ сюзип 
чыкъкъан сонъ, къаба давушнен: 

— Чалышмакъ керек! — дей. 

Горький пек ынджынып, чевирилип, башы къарагъан якъ- 
къа кете ве эки тарафында емиш багъчалары ешерип тургъан 
Юкъары Аутка ёлуна чыкъа. Къаякътандыр кельген лезетли 
аш къокъусы, ачлыкътан олеязгъан Алёшанынъ бурнуны йыр- 
та, шу ерде къалавнынъ устюнден багъчагъа узанып бакъса, 
агъызына узун чубукъ къапып, джевиз терегининъ тюбюнде 
джайылып раатланып кейф чатып отургъан татар къартыны ве 
кенарда саджаякъ устюнде бувы чыкъып тургъан балабан бир 
къазан коре. 

Горький чокъ ойланып отурмай, къалавдан багъчагъа атлап 
тюше ве къарткъа урьметнен селям берип, онъа къарны ач OA- 

гъаныны анълата. Къарт онъа къыйыгъындан бир козь ташлай 
ве озюнинъ кейфини бозмайып: 

— Ана, о ерде чанакъ, къашыкъ, отьмек бар. Ал, къазандан аш 
къой да аша! — дей де чубугъыны савура берип, кейф чатма- 
сыны девам эттире. 

Горький къартнынъ бу сёзлерини бир даа текрарламасыны 
беклеп отурмай, оджакънынъ янына барып, къазандаки се- 
миз къой этининъ къавурмасындан буюк агъач тостукъангъа 
(чанакъкъа) — толдурып къоя да, бир кенаргъа чекилип той- 
гъанджек ашай. Къарны ве козю тойып, озюне кельген сонъ, 
о къартнынъ инсаниетлигине зияде хатри хош олгъанындан, 
оны насыл этип алгъышламакъны тюшюне ве шу ерде рус па- 
пазынынъ къабалыгъы акъылына келип: 

— Чокъ сагъ олунъыз, къартым! Дюнья тургьанджа туру- 
нъыз! Бизим папазымыз, мына сиз, сиз олмакъ керек эдинъиз, — 
дей. 

Рус тилини аз-чокъ бильген ауткалы татар къарты, Горький- 
нинъ бу сёзлерини эшиткен киби, отургъан еринден атылып 
турып, ачувнен: 

— Сен озюнъ ол папаз, явур огълу явур! Бакъ сен онъа! 

Бизим папазымыз ол эмиш... Корьдинъизми оны! Тез ёкъ 
олып кет козюмнинъ огюнден, пезевенк! — деп Горькийни 
багъчадан къувып чыкъара. 

Алексей Максимович икяесини битирген сонъ, юреги ташып, 
козьлери яшланып: 

— Мына, коресинъизми, темиз юрекли мусульманнынъ ди- 
ний дуйгъуларыны ве миллий адетлерини бильмеювим нети- 
джесинде, меним юректен тешеккюр этеджек олып: «бизим па- 
пазымыз сиз олмакъ керек эдинъиз», — деп къойып, ёкъ ерде 
бу инсаниетли, мерхаметли къартнынъ джаныны агъырткъан 
здим», — деди. 

Алексей Максимович озюнинъ агъыр яшайышында олып кеч- 
кен бу аджайип вакъианы бизге айткъанда, мен бу икяенинъ 

Горькийнинь озю тарафындан язылып къалдырылмайып, ялы- 
нъыз агъыз икяеси олып къалгъанына юректен янгъан эдим. 

Биз Горькийнинъ узурында дёрт саат къадар олдыкъ ве бу улу 
затнынъ вакътыны чокъ алмамакъ ичюн, самимий суретте эль 
сыкъышып сагълыкълашып чыкътыкъ. 

Алексей Максимович бизлерни ёл къапыгъа къадар озгъарды. 
Онынъ узун ве арыкъ пармакъларынынъ арасында къысылгъан 
папирос кене тютемекте эди. 


Яшлыгъымнен 
корюшюв 


Тюшюмдеми, эсимдеми, 
Айырамайым, 

Бир кунь гедже ярысында 
Гьамль, муляйим 

Ай шавлеси пенджереден 
Кирип одама, 

Нелердендир урьккен киби, 
Сыгъынды манъа... 


Сокъакътаки фенер чокътан 
Козюни юмгъан. 

Шеэр чым-чырт, саат эки, 
Орталыкъ тынгъан. 


Тек узакътан, де джошып, де 
Тынып нефеси, 
Талгъын-талгъын эшитиле 
Кларнет сеси: 

«Учма, бульбуль, къонма, бульбуль, 
Кираз далына, 

Яшлыгъымны бермез эдим 

Дюнья малына...». 


Ах, бу тюркю мени даим 
Юректен ала... 

Кларнет де тынмадан бу 

Эзгини чала: 

«Учма бульбуль, къонма бульбуль, 
Далдан айрылдым. 

Къара къашлы, эля козьлю 

Ярдан айрылдым...». 


Зеинимнинъ уджрелери 

Йылларны эше. 

Отькен куньлер, джошкъун куньлер 
Хатриме тюше. 


Отькен куньлер кокрегиме 
Ханджерин къадай. 

Козь огюмде денъишелер 
Кинолентадай. 


Санки бугунь ильки гедже 
Уйкъусыз къалдым. 

Санки бугунь озь музамдан 
Эрмагъан алдым... 


Ильхам перим, къалемимнинъ 
Тенъсиз акими! 

Шиириет гульбагъымнынъ 
Менгу сакини! 

Дерсинъ, сени севген мен, 
Догьмаздан бурун. 

Анам мени бешигиме 
Къоймаздан бурун... 


Башлагъан сонъ сандыракълы 
Осьмюрлик чагъым, 

Тек сен олдынъ акълым-фикрим, 
Арзум-хаялым... 


Азмы-копми, он йыл кечти 

О гурь чагълардан. 
Нидже-нидже ташлар кочьти 
Къая дагълардан. 


Осьмюр къызлар келин олды, 
Яшлар — къырджыман. 
Нидже ана эвляд корьди 
Тендюрист, аман. 


Нидже адам татты омюр 
Хайыр, шерини. 
Ниджелер вакътсыз тёкти 
Эджель терини. 


Эх, меним де бар ки энди 
Баягъы яшым. 

Отуз баарь, отуз къыш, яш... 
Чаларды башым. 


Эвли олдым, баба олдым, 
Къоранта башы, 

И льхамыма куньдеш олды 
Омюр ёлдашым. 

Ойгъа далсам, эске тюше 
О чылгъын чагълар. 

Козь огюмде джанланалар 
Энъ парлакъ анлар: 


Чёмезликтен комсомолда 

Аза олгъаным; 

Къолларыма къоркъа-къоркъа 
Тюфек алгъаным. 


Геджесимен къаравулда 
Янъгъыз калгъаным; 
Комсомол ЧОН отрядында 
Постта тургъаным. 


Туп Чонъгъарда отькерильген 
Чынълы джыйынлар. 

Узакъ кузь, къыш геджелери 
Чешит оюнлар... 


Корьмек истеп сув багърындан 
Кунеш догъгъанын, 
Ай-Петриде достларымман 
Танъ аттыргъаным. 


Сонъ, саильге тез тюшмеге 
Олюшкенимиз; 

Арзы къызнынъ гугюминден 
Сув ичкенимиз... 


Яшлыкъ, яшлыкъ, ич о куньлер 
Унутылмай экен! 

Гузель анлар козь огюмден 
Джойтулмай экен! 

Я Москва орманлары, 

Парк мейданлары, 
Студентлик йылларымнынъ 
Эеджанлары, 

Балтыкъ, Нева ялысында 
Беяз геджелер; 

Беяз гедже къучагъында 
Солгъан геджелер. 


Азаматлы Днепрогэснинъ 
Шевкъ. Зиялары, 
Алма-Тархан, Семен, Гьавур 
Дервизалары. 


Эпси, эпси козь огюмде 
Джылмайып тура. 

Думан къаплы дагълар киби 
Морарып тура... 


О куньлерден он йыл кечти, 
Чокъ ишлер къылдыкъ. 

НЭП йылларын алмаштырды 
Шанлы Бешйыллыкъ... 


О геджеси пенджеремден 
Одама кирген, 

Сонъ дуварман сыйырылып, 
Ашагъы энген, 


Ай шавлеси тугуль экен, 
Умраным экен, 

Гурь яшлыгъым, деликъанлы 
Девраным экен... 

Якъын-узакъ кечмишимден 
Ай-йыллар ашып, 
Къурулышлар арасында 
Ёлдан адашып; 


Яш девраным кельген меннен 
Корюшмек ичюн. 

Тена махсус меннен 
Дертлешмек ичюн. 


Кулюп тургъан козьлерини 
Козюме тикип, 
Джан-юректен, незакетнен 
Элимни сыкъып: 


— Таныйсынъмы? — деди манъа. 
— Таныйман, — дедим. 

Озюм исе, шашкъанымдан, 
Делидай эдим. 


— Санъа бир къач суалим бар, 
— Багььшіла! — деди. 

(Яшча, шимди менден тамам 
Он яш эди). 


— Бир къач дегиль, нидже суаль 
— Берсенъ бер, — дедим, — 

Бу ёлгъа сен эттинъ мени 
Сеферджи, — дедим. 


Сенмен чектим мемлекетнинь 
Севинчин, ясын. 

Сенмен таттым шиириет 
Симфониясын. 


СО 126 CS 


CN Яшлыгъымнен корюшюв 


Сенмен корьдим ич хаялгьа 
Кельмегенлерни. 

Сенмен севдим Леонардо, 
Бетховенлерни. 


— Талийиньден разысынъмы? 

— Разыман, — дедим, 

— Бахтлысынъмы, бахтсызсынъмы? 
— Бахтльман, — дедим, — 


Озюмни пек бахтлы саям, 
Насыл этип саймайым? 
Эр арзума наиль олып, 
Айт, насыл къуванмайым? 


«Бахтны насыл анълайсынъыз? 

Бахт демек не?» — дегенде: 

«Бахт — куреш», — деп джевап берген 
Карл Маркс бир кере. 


Акъикъатен, бахт дегени, 
Куреш экен инсанчюн, 
Догърулыкъчюн, нефисликчюн, 
Азатлыкъчюн, Ватанчюн. 


Адам огълуна къалем де, 
Аят берген бир кунеш. 
Инсан къальби ичюн куреш, 
Гузеллик ичюн куреш. 


Шай олгъан сонъ мен де бугунь, 
Ич бир сёзсиз «Бахтлыман!» — 
Деп, коксюмни кере берип, 
Къычырмагъа акълыман. 

Мен беллесем, сен буларны 
Корип кельдинъ, корерсин». 
Яманымны, яхшымны да, 
Менден арув билерсин»... 


— Мен бильсем де, сен сыкъылма, 
Саба узакъ, айта бер. 

Кель о къайтмаз йылларынъны 
Хатырлайыкъ берабер. 


— Не айтмайым? Яшым энди 
Он экиге киргенде, 
Бабайчыгъым: «Ана энди, 
Акъай олдынъ» дегенде, 


Козьлериме къара перде 
Чёкти бирден бир куню — 
Апансыздан ольди бабам, 
Бир булутлы кузь куню. 


Фаджиалы о йыллары, 
Таякъ тугуль талында, 
Яры етим алты бала 
Къалдыкъ ана къолунда. 


Ильни о дем саргъан эди 

Къара кучьлер исьяны, 

Дёрт йыл сюрген къардаш дженки 
Хырпалады Русьяны. 


Мемлекетни йыкъынтылыкъ, 
Ачлыкъ басты къарарсыз. 
Холера, тиф маразлары 
Къырды халкъны амансыз. 

Ач олюмнинъ панджасындан 
Баш кьуртарьш зор-беля, 
Аман къалгъан мен талийсиз, 
Бойну буюкбир бала, 


Сезип алдым мен оксюзге, 
Нелер кереклигини. 

Коп илим-фен менбаынынъ 
Менден эреклигини. 


Анайымнынъ ярдымынен, 
Арттырдым тиль-бильгимни. 
Сюнгердай синъирип алып 
Ичиме халкъ тилини. 


Бир къач йыллар китапхане 
Олды хызмет турагъым. 

Не къадар коп окъусам, эп 
Артты эшкъым, мерагъым. 


Сонъ Фузулий, Шиллер, Гёте, 
Байрон, Пушкин, Гъазаий, 
Номан огълу, Чобан-Заде, 
Токъай, Амди, Ниязий, 


Меметлернинь изин басып, 
Олдым садыкъ бир изджи. 
Ахыр-сонъу, сатыр чифтлеп, 
Авескяр бейттизиджи. 


Коп дефтерлер къараладым, 
Яздым, йырттым, тюзеттим. 
Поэзия сырларыны 

Эп терендже ис эттим. 

Не язсам да, озюм бильдим, 
Эльден, ельден гизледим. 
Таптав ёлдан четке чыкъып, 
Янъы услюп изледим. 


Кучюк шиирий гъонджелерден 
Озюм ичюн кичкене, 

Бир деметчик энди-энди 
Терип чыкътым дегенде; 


Къатты аяз бир къыш куню 

Ер михверин терк этти. 

«Ленин ольди!» — деген хабер, 
Алай якъны титретти. 


Туфан къопты, ер юзюни 
Сия булут къаплады. 

Бу мудхиш сес юреклерге 
Пычакъ олып сапланды. 


Эмекдар халкъ тишин сыкъып, 
Чыдам берди яныкъкъа. 

Мен де тёктим яныгъымны 
Бильгенимдже кягъыткъа: 


« Эльвида, эльвида, 
Эльвида, даий! 
Эльвида, эльвида 
Улу федаий!» 


Сындырдынъ 

Дюньяны, сарсып темелин. 
Тындырдынъ 

Джадыны, узип эмелин. 

Туттырдынъ 

Тизгинни ишчи къолуна. 
Отькюздинъ 

Джарлардан, урьлюк ёлуна. 


«Окъунъыз, окъунъыз, 
Окъунъыз!» — дединъ, 
Озюнъ де окъувнынъ 
Бир сыны эдинъ. 


Индстан, Къарт Къытай, Индочин, Иран, 
Къурдстан, Джезаир, Меракеш, Ливан — 
Бутюн Шаркъ 

А дынъдан хаяллар токъуй. 

Мазлум халкъ 

Бетинъде къуртулыш окъуй. 


Миллионгъа ышанып, 
Къурдынъ бир усул. 
Индлиге буддасынъ, 
Арабгъа ресул. 


Сав болып, 

Мукъаддес тюрбенъе барсам, 
Къав болып, 

Тюрбеньде чакъмакъкъа янсам, 


Ал мейдан 

Боюнда, йырымны айтсам, 
Шай сейран 

Эткен сонъ, юртума къайтсам. 


Янъы йыр тизгенде, 
Курсюнмез эдим. 

Ольсем де, къалсам да, 
Окюнмез здим. 


Эльвида, зльвида, 
Yay Федаий! 
Эльвида, эльвида, 
Эльвида даий!» 


Матбуатта зр кунь корип 

Чешит манзум зсерлер, 

«Мен де джиберсем бир шейчик, 
Манъа не дер экенлер? 


Къате меним янъыгъым да 
Yay даий акъкъында, 

«Янъы дюнья» вастасыман 
Эшитильсе халкъыма?» — 


Деп, ничюндир телексидим 
Шу арзума эрмеге. 
Газетада озюмнинъ бир 
Шииримни корьмеге. 


Сонъ «не десе десинлер», — деп, 
Коп тюшюнип турмадым. 
Туттым да бу мензумени 
Газетагъа ёлладым. 


Лякин матбаа низамын 
Бильмегенимчюн, ахмакъ, 
«Баргъан материал шу кунь 
Чыкъмакъ керек муакъкъакъ» — 

Деп зан этип эр евми-кунь, 
Ичим-багърым дерт толып, 
Газетаны беклеп турдым. 
Эки козюм дёрт болып. 


Саатлер манъа куньдай кельди, 
Кунь узанды афтадай. 

Не де къыйын экен вакъыт 
Джурьсе къаплыбакъадай. 


Амма ботен къыйналгъанман, 
Чюнки он кунь дегенде, 
Пейда олды газетада 

Ильк мензумем «Ленинге». 


Авескярчюн энъ азиз кунь — 
Энъ биринджи эсери, 

Дюнья юзю корьген куню 
Ола экен мегери. 


Хатыралы бу азиз кунь, 

Мен авескяр ичюн де, 

Энъ къуванчлы бир кунь олды 
А дий куньлер ичинде... 


Бу шиирнинь арты чубур 
Олды, онынъ артындан, 
Бир чокъ лирик парчаларым 
Чыкъты севги акъкъында. 


Лякин бу чий, хам сатырлар, 
Биревлерни къутуртты. 
Эдебият кёрларынынъ 
Уйкъуларын къачыртты. 

Мисаль ичюн, «Мемет Нузэт, 
Бир шей язса, тек агълай. 
Пушкин киби, о да шиир 
Деген шейни терс анълай... 


Эшреф исе, утанмайып, 
Багъыра ве чагъыра, 

Яш къызларны багъчаларда 
Гезинмеге чагъыра. 


Къызгъа бойле теклиф бермек — 
Намуссызлыкъ демектир! 

Къыз балагъа яшман гезмек — 
Ырыссызлыкъ демектир!» 


Мен бойле сой кишилернинъ 
«Намус», «ырыз» акъкъында 
Сёйлеген бу куфюр, резиль 
Фикрине, шу вакъытта: 


«Намуссызлыкъ» — севмек тугуль, 
Севмегенге — «сев!» — демек, 
«Ырызсызлыкъ» — гезмек тугуль, 
Севе турып гезмемек», — 


Деп озюмдже джевап берген 
Эдим бир шииримде. 

(Шу шиирден тек дёрт сатыр 
Къалгъан шимди зейнимде). 


Гузель корьмек козьге савап, 
Инсан олсун, табиат. 

Сонъ биз ничюн гузелликни 
Тасвир этмейджекмиз, айт! 

Bus не себеп джошмайджакмыз, 
Гульбагьларда джурьгенде? 

Не ичюн сукъланмайджакъмыз, 
Бир далфидан корьгенде? 


Мен шимди де, яшым энди 
Отузларгъа барса да, 
Эвли-баркълы болып къалып, 
Бала-чагъа сарса да. 


Кене гузель къадынларгъа, 
Дурулалмай, дурулмай, 
Шиир язып багъышлайман, 
Апайыма дуйдурмай... 


Шай дегенде, мусафирим, 
Азачыкъ кулюмсиреди: 
«Багъышла бир суаль даа 
Бермек истеймен», — деди. 


— Кочип кетеяткъан сонъки 
Шу он сене ичинде, 

Къыйын турмуш мектебини, 
Озь ираде, кучюнъмен. 


И драк эте бильдинъми сен, 
Тозгъытмай ильхамынъны? 
Лекелемей сакъладынъмы 
Яшлыкъ идеалынъны? 


— Илельэбед садыкъ къалдым 
Музама, ильхамыма. 

Ич бир леке тийдирмедим 
Яшлыкъ идеалыма. 

Сонъки он йыл, сёз ёкъ, омюр 
Теджрибемни арттырды. 
Инсан характерлерине 
Башкъа козьнен бакътырды. 


Билип алдым бу дюньянынъ 
Къач буджакъ экенлигин. 
Инсанларнынъ чокъусынынъ 
Къальблери пак, кенълигин... 


Инсан омрю гъает къыскъа, 
Лякин пек мушеррефли. 

Бу ёлны тек саф виджданман 
Кече биле шерефли. 


Кимерси пек къолай кечип 
Фелекнинъ чемберинден, 
Сахте шурет, итибарман 
Кейф чатса да бугуньде, 


Меним ойле шахсларман, 
Фальш ёлларман ишим ёкъ. 
Манъа кемлик япкъангъа да, 
Ич гъарезим, тишим ёкъ. 


Оларнынъ бир бильгенлери, 
Эр адымда, эр иште, 

А дамына коре олмакъ 

Я иблис, я фериште. 


Барсын, олар хызмет этсин, 

Тек парагъа, арамгъа... 
Къычнынъ акълыкъ, къаралыгъы 
Белли олур амамда. 

Тек мен сагъда, зарар, зиян 
Этмесинлер ишиме. 

Ольген сонъ да тиймесинлер 
Табуттаки наъшиме... 


Тек кулькюмен аят кульмей, 
Козьяш ёлдаш олмаса, 

Кузь гъонджеси яшав корьмей, 
Яз гуллери солмаса. 


Бу къанунгъа къаршы чыкъар, 
Конъюктурджы джумранлар. 
Джемааты сокъур болса, 

Бир козюни къымгъанлар. 


Бу къанунны азм эталмаз, 
Догъмаз бурун ольгенлер, 

«Ер танърысы» деп коп йыллар 
Тек акъчаны бильгенлер. 


Олар догъа-догъгъанындан, 
Меркурийге табунгъан. 
Меним исе, танърым — китап, 
Казбек, Тянь-Шань, Бабугъан. 


Меним танърым — Ленин сёзю, 
Гурь табиат агъушы. 

Сыкъ орманда чокъракъларнынъ 
Шылдыр-шылдыр акъышы. 


Меним танърым — чечек, чемен, 
Сырлы гедже, серин танъ. 

Ёсма эндам, тоюмыз тен, 
Пушкин, Моцарт, Цициан. 

Меним танърым — Огинский 
Полонези «Эльвида!> 
Саниенинъ яныкъ сеси, 


Борлу, Долу, Къайтарма... 


Бизлер сустыкъ, 

Кок юзюнден дувагъыны ташлады, 
Куньдогъушта яваш-яваш 

Танъ агъара башлады. 


Мусафирим дёнюп деръал 
Кене ай шавлесине, 

Козь огюмден гъайп олды 
Бир анда джинджесине. 


Акъ булутлар бояндылар 
Гедженинъ ал къанына. 
Кунь чыкъмагъа азырланды 
Кене иш мейданына. 


Баларылар тутундылар 
Чечеклерни опьмеге, 
Бульбуль де озь асретине 
Яныгъыны тёкмеге. 


Мен де къалмай бу сырадан, 
Гьайрет къошып кучюме, 
Тез-тез алып къалемимни 
Лябид, тюштим ишиме. 

Артур КОНАН-ДОЙЛЬ 
Бенекли шерит 


(къыскъартылгъан) 


Шерлок Холмснынъ маджералары акъкъындаки языларым- 
ны козьден кечиргенимде, оларда беян этильген ишлернинъ 
базылары худжур, базылары фаджиалы я да кулюнчли олгъаны 
дикъкъатымны чеке. Амма етмиштен зияде ишлер ичинде бир 
де-бир адий иш ёкътыр. Чюнки озь унерини севген Холмс 
ишини пара ичюн япмады. Бу себептен де о, пек саде, меракъ- 
сыз ишлерге асла киришмеген. Оны даима алельхусус ишлер, 
базан исе атта эфсанеге бенъзеген сырлы ишлер озюне чекер 
эди. Олардан бирини ич унутып оламайым. Бу, Суррейде бел- 
ли олгъан Ройлотт аилеси иле багълы адиседир. Биз о вакъыт- 
та Холмснен эки бойдакъ олып, Бейкер сокъагъында бир эвде 
яшай эдик. 

1883 сенеси апрель куньлерининъ биринде саба эрте козюм- 
ни ачсам, краватым янында Холмс тура. Камин устюндеки саат 
едиден черик кечкенини косьтере эди. Мен онъа тааджипленип, 
атта бираз опькенен бакътым. 

— Багъышла, Уотсон, — деди о. — Амма бу саба эпимизнинъ 
къысмети бир экен. Саба эрте башта миссис Хадсонны уяндыр- 
гъанлар, о — мени, мен де — сени. 

— Не олды... янгъын бармы? 

— Ёкъ, яш бир къадын кельди. Пек эеджанлы корюне, меннен 
корюшеджек ола. О шимди къабулханеде беклей. Эбет, тюшю- 

нип бакьсакь, яш къадын саарьде шеэрге чыкъып, юкълагъан 
адамларны тёшеклерден турсатса, демек гъает муим себеплери 
бар. Меракълы бир шей айтаджакъ олса, эминим, сен де башын- 
дан динълемек истерсинъ. 

Тез-тез кийиндим ве бир къач дакъкъа ичинде достумнен бе- 
рабер къабулханеге тюштик. Юзю къалын бир дувакънен орь- 
тюли, къараларгъа бурюнген бир къадын, одагъа киргенимизде 
пенджеренинъ янындаки еринден турды. 

— Саба шерифинъиз хайыр олсун, ханым! — деди Холмс ку- 
лер юзьнен. — Адым Шерлок Холмс. Бу да достум ве ярдым- 
джым доктор Уотсон. Манъа айтмакъ истедигинъиз эр шейни 
онынъ янында да раат-раат айта билесинъиз. Риджа этем, атеш- 
ке якъынджа отурынъыз, титрейсинъиз, ушюдинъиз гъалиба. 

— Титрегеним сувукътан дегиль, — деди къадын яваш эши- 
тильген сеснен. 

— Ойле олса, себеби не? 

— Къоркъу, мистер Холмс, ялынъыз къоркъу! — деди 
къадын ве дувагъыны ачты. Къадын кедерли олгъаныны 
корьдик. Юзю киреч киби бем-беяз, бакъышлары тузакъкъа 
тюшкен вахший бир айваннынъ къоркъу ве дешет толу 
бакъышларына бенъзей эди. 

Энъ чокъ отуз яшларында олгъанына бакъмадан сачлары 
бираз агъаргъан, череси ёргъун ве ипрангъан эди. Шерлок 
Холмс къадынны эр шейни къаврап алгъан зийрек козьлери- 
нен сюзди. 

— Къоркъманъыз, — деди о татлы бир сеснен. — Эр шейни 
ерли-ерине кетиреджекмиз, ич шубем ёкъ. Сиз бизге саба тре- 
нинен кельдинъиз, ойлеми? 

— Мени таныйсынъызмы ёкъса?! 

— Ёкъ, сол къолчагъынъыздан корюнип тургъан билеттен 
анъладым. Ёлгъа пек эрте чыкъкъансынъыз, станциягъа барып 
еткендже бозукъ ёлларда файтоннен узун бир ёл юрдинъиз. 

Къадын бирден сескенди, Холмскъа айретле бакъты. 

— Мында шашыладжакъ бир шей ёкъ, урьметли ханым, — 
деди Холмс кулюмсиерек. — Джекетинъизнинъ сол къолу энъ 
аз еди еринден чамургъа булашкъан. Лекелер даа тазе. Шай этип 
чамурны файтондан башкъасы сачратмаз. Лекелернинъ ери фай- 
тоннынъ къайсы тарафында отургъанынъызны да косьтере. 

— Сиз эр шейни олгъаны киби айтып бердинъиз, — деди 
къадын айретле. — Саат алтыда эвден чыкътым, едиде Летер- 
хедге келип еттим ве Ватерлоогъа кеткен ильк тренге отурып, 
догърудан сизге кельдим... Сэр, бу белягъа артыкъ даянамам. 
Дердимни кимге айтаджагъымны бильмейим. Ич кимсем ёкъ... 
Мени севген бир адам бар, амма о да, заваллы, манъа пек де яр- 
дымджы оламаз. Сиз акъкъында чокъ эшиттим, миссис Фарин- 
тош агъыр алгъа тюшкенде онъа ярдым эткенсинъиз, хаберим 
бар. Адресинъизни ондан алдым. Сэр, ялварам, этрафымны бас- 
къан къаранлыкъны азачыкъ биле олса айдынлата бильсенъиз... 
Манъа ярдым этинъиз, риджам этем. 

Холмс язы дефтерини чыкъарды. 

— Фаринтош, — деди о. — Эбет, хатырлайым, опалдан бир 
тадж иле багълы бир вакъиа эди. Шимди исе меселени тасавур- 
гъа кетирмемиз ичюн эр шейни ачыкътан-ачыкъ анълатманъыз- 
ны риджа этем. 

— Эйат! — дедизияретчи. — Вазиетнинъ энъ худжур тарафы 
шунда ки, теляшларымнынъ себебини озюм де анълатып OAa- 
майым. Шубелерим, башкъасына эмиетсиз корюне биледжек 
уфакъ-тефек шейлерден келип чыкъа... Адым Элен Стоунер. 
Англиянынъ энъ эски ве белли Саксон аилесинден Ройлотт- 
нынъ сонъки темсильджиси олгъан огей бабамнен берабер 
Суррейнинъ гъарп тарафында яшайым. 

Холмс башыны саллады. 

— Бу адны эшиткен эдим, — деди о. 

— Ройлотт аилеси бир заманларда Англиянынъ энъ зенгин аи- 
лелеринден бири олып, кечкен асырда мирасларыны акъылсыз- 
джа масраф эткен дёрт къардаштан себеп инкъиразгъа огърады. 

Энъ сонъки дарбени де къумарбаз сойларындан бири эндирди. 
Бир парча топракъ ве реин алтындаки эки юз йыллыкъ эвден 
башкъа ич бир шей къалмады. Сонъкивекиллери о звдеаристократ- 
ларгъа мунасип олмагъан аджыныкълы аят кечирди. Бир огълу, 
яни огей бабам, янъы шараитке алышмакъ кереклигини анъла- 
гъан сонъ акърабасындан борджгъа пара алып, бу паранен тиб- 
бият университетини битирди ве Калькуттагъа кочьти. О ерде 
бильгиси ве кучьлю ирадеси саесинде буюк бир сагълыкъ мер- 
кезини къурды. Амма бир кунь эвинде хырсызлыкъ юзь берди ве 
о ачувындан ерли ушакъны котеклей-котеклей ольдюрди. Олюм 
джезасындан къуртулгъан олса да, чокъ йыллар апсханеде къал- 
ды ве Англиягъа рухтан тюшкен алда къайтып кельди. 

Индистанда доктор Ройлотт генерал Стоунернинъ яш тулу 
олгъан миссис Стоунер, яни анамнен эвленди. Олар эвленгенде 
эгиз къардашым Джулиянен мен даа эки яшында эдик. Анамны- 
нъ парасы чокъ олып, йылда даа 1000 стерлинг келир де ала эди. 
Анам васиет язып, паранынъ эписини Ройлотткъа теслим этти. 
Англиягъа къайткъанымыздан аз бир муддет сонъра анам оль- 
ди. Секиз йыл эвельси бир трен къазасында эляк олды. Бундан 
сонъ Лондонда чалышмакътан вазгечкен Ройлотт бизни Сток- 
Морондаки эски эвге кетирди. 

Амма сонъки вакъытта огей бабамыз тюрленип башлады. 
Башта бир араларында Ройлоттны корьмектен буюк къуванч 
дуйгъан къомшуларымызнен корюшмек ерине эвине къапанды. 
Арада бир эвден чыкъкъанда биле ёлунда расткельген эр кеснен 
къавгъалаша. Делиликке баргъан синъирли бир табиаты аиле- 
деки эркеклернинъ эписине аит олгъан экен. Занымджа, огей 
бабамнынъ бу алына тропик улькелерде кечирдиги узун йыллар 
да тесир эткендир. Гъает кучьлю ве синъирине аким оламагъан 
бир адам олгъаны ичюн инсанлар ондан къоркъа. 

Кочебе чингенелерден башкъа кимсенен къонушмай. Озюни- 
нъ бир авуч топрагъында оларгъа чадырлар къурмагъа да рухсет 
бере. Индистандан кетирильген вахший айванларгъа айрыджа 

бир тюшкюнлиги бар. Шимди бир аркъадашынынъ ёллагъан ве 
азбарда сербест долаша бильген, этрафтаки халкъкъа къоркъу 
сачкъан бир гепарды ве бир павианы bap. 

Заваллы къардашымнен экимизнинъ аяты пек де бахтлы ол- 
магъаныны анълайдырсынъыз. Вакъытсыз ольген къардашым- 
нынъ да сачлары тыпкъы менимки киби эрте агъардылар. 

— Демек, къыз къардашынъыз ольди? 

— Эбет, эки йыл эвельси. Онынъ олюми акъкъында айта- 
джакъ лафым бар. Сизге бунынъ ичюн кельдим. Озь яшымызда 
бизим даиремизге аит кишилернен бир арагъа кельмек фурса- 
тымыз пек аз эди. Бунъа бакъмадан, Харроу янында отургъан 
аламызгъа, анамнынъ аилесиз къыз къардашы мисс Гонория 
Уэстфайлны арада бир зиярет этмек имкянымыз Ола эди. Джу- 
лия эки йыл эвельси Йылбаш байрамыны о ерде кечирди. 
Чокъкъа бармай таныш бир майорнен нишанланды. Огей ба- 
бам бу хаберни эшиткенде къаршы чыкъмады. Амма тойгъа бир 
къач афта къалгъанда, екяне достумны менден эбедий алып кет- 
кен о дешетли адисе юзь берди... 

— Op шейни олгъаны киби айтып берменъизни риджа этем, — 
деди Холмс. 

— Эвимиз, энди айткъаным киби, пек эски. Онынъ тек бир 
тарафында отурамыз. О тарафнынъ ятакъ одалары бинанынъ 
биринджи къатында булуна. Мусафир одасы исе ортадаки къа- 
тында. Ятакъ одаларынынъ биринджиси доктор Ройлоттнынъ, 
экинджиси къардашымнынъ, учюнджиси де меним. Одалар- 
нынъ учю де айны коридоргъа ачыла. Одаларнынъ пенджереле- 
ри багъчагъа чыкъа. 

Ройлотт о дешетли гедже озь одасында эди. Юкъламагъаныны 
биле эдик. Чюнки одасындан серт сигарларнынъ къокъусы келе 
эди. Бу къокъу къардашыма раатлыкъ бермегени ичюн меним 
яныма кельди ве биз якъынлашкъан тою акъкъында къонуш- 
тыкъ. Саат он бирде къардашым озь одасына къайтаяткъанда 
къапыда токътады ве чевирилип манъа бакъты: 


AO 144 $ 


CN Бенекли шерит 


— Элен, гедженинъ бир вакътында бирининъ ыслыкъ чал- 
гъаныны эшиттинъми? 

— Ёкъ, нечюн сорайсынъ? 

— Сонъки бир къач геджедир, къарарнен саат учьте, къысыкъ 
сесли бир ыслыкъ эшитем. Бу ыслыкътан эр сефер уянам. Къай- 
дан кельгенини анъламайым, бельки ян одадан, бельки де багъ- 
чадан. Иште, сенден де сорайым дедим. 

— Ёкъ, мен эшитмедим. Бельки чингенелер чаладырлар. 

— Ола билир, амма бу алда ыслыкъны сен де эшитир эдинъ. 

— Мен терен юкъугъа далсам, бир шей эшитмейим. 

— Айды, зарары ёкъ, къулакъ асма, — деди къардашым. Бир 
къач саниеден сонъ о озь одасынынъ къапысыны килитлегени- 
ни ЭШИТТИМ. 

— О гедже мен де юкълап оламадым. Къоркъунчлы бир гедже: 
тышарыда ель уфюре, пенджереге ягъмур шыпыра. Бирден-бир- 
ге бутюн бу гурюльтининъ ортасында дешетли бир ферьят эшит- 
тим. Къардашымнынъ сесини таныдым. Аджеле коридоргъа 
чыкътым. Къапымны ачкъанымда къысыкъ сесли бир ыслыкъ 
эшиткен киби олдым. Къардашымнынъ килити ачылды ве къа- 
пысы яваштан араланды. Буз-бузлап къапыгъа бакъып турдым. 
Коридорнынъ ярыгъында къапыда къардашымны корьдим. Юзю 
къоркъудан бем-беяз кесильген, эллери ярдым истеген киби узан- 
ды ве бутюн вуджуды бир о янгъа, бир бу янгъа салланып тура 
эди. Бирден тизлери букюльди ве ерге тюшип, даянылмайджакъ 
агърыдан бургъалана, чырпына эди. Башта мени танымады, деп 
белледим, амма янына келип эгильсем: 

— Аман Танърым! Элен! Шерит! Бенекли шерит! — деди. 

Онынъ айтаджакъ башкъа бир шейлери бар эди, докторнынъ 
одасына пармагъынен ишарет этти, амма бир сёз де айтып ола- 
мады. Огей бабам чапып кельгенде къардашым артыкъ озюне 
кельмеден джан берди. 

— Бир дакъкъа! — деди Холмс. — Шу ыслыкъ сеслери эши- 
тильгенине эминсинъизми? 

— Такъикъатчы да манъа шу суальни берди. Эшиткениме 
эминим, амма кене де кучьлю ельнинъ гурюльтиси ве эски эви- 
мизнинъ чатырдама сеслери арасында башкъа бир сеснен адаш- 
тыра билем... 

— Къардашынъызнынъ устюнде не бар эди? 

— Устюнде ялынъыз геджелик кольмеги бар эди. Сагъ элинде 
бир серник чёпю, сол элинде исе бир серник къутусы бар эди. 

— Телюкени сезгенде серник якъып этрафына бакъынгъан 
демек. Я такъикъатчы насыл хулясагъа кельди? 

— Эр шейни буюк дикъкъатнен араштырдылар, амма олюм- 
нинъ себебине даир бир де-бир йип уджу тапылмады. 

— Оны He ольдюргенине даир тахминлеринъиз бармы? 

— Менимдже къардашым къоркъудан ольди. Амма оны не 
къоркъуткъаныны бильмейим. 

— О куню якъын ерде чингенелер бар эдими? 

— Эбет, бир къач киши бар эди. 

— Къардашынъыз бенекли шерит дегенде нени козьде тута 
эди, аджеба? 

— Базан бунынъ ялынъыз синъирлери зайыфлашкъан бир 
адамнынъ мантыкъсыз сёзлери олгъаныны тюшюнем, базан исе 
топракъларымызда яшагъан чингенелерни козьде туткъаныны 
тюшюнем. Бельки чингенелернинъ башларына сардыгъы бе- 
некли явлукъларыны козьде туткъандыр. 

Холмс башыны саллады, бу джевап оны къандырмады. 

— Шимди белли бир къараргъа кельмек ичюн даа эрте. Икя- 
енъизни девам этменъизни риджа этем. 

— О куньден сонъ озюмни янъгъыз дуям. Амма чокътан 
таныдыгъым, севдигим бир аркъадашым якъында манъа эвлен- 
мекни теклиф этти. Огей бабам къаршы чыкъмады ве биз тойны 
баарьде кечирмекни къарарлаштырдыкъ. Амма эки кунь эвель- 
си эвимизде тамир ишлери башланды ве къуруджылар ятакъ 
одамнынъ диварыны тешмеге меджбур олдылар. Бу себептен 
мерхум къардашымнынъ одасына авуштым. Тюневин гедже 

юкъламайып, къардашымнынъ феджий такъдири акъкъында 
тюшюндим. Бирден къысыкъ сесли бир ыслыкъ эшиттим. Де- 
шетке кельгенимни тасавур эте билесинъиз. Тёшектен атылып 
тургъанымнен чыракъны якътым, амма одада кимсе ёкъ эди. 
Сабагъа къадар юкълап оламадым, саарьде исе ярдымынъызны 
сорамакъ ичюн бу ерге кельдим. 

— Пек догъру яптынъыз, — деди достум. — Бу, гъает пы- 
тракълы бир ишке бенъзей. Арекетке кечмезден эвель даа 
бир чокъ деталлерни огренмек истейим. Амма вакътымыз аз. 
Бугунь Сток-Моронгъа кельсек, огей бабанъызнынъ хабери 
олмадан одаларны бакъып чыкъсакъ, олурмы? 

— Огей бабам бугунь муим бир ишини аль этмек ичюн шеэр- 
ге келеджек эди. Ихтимал, эвге кеч къайтаджакъ. Сизни кимсе 
раатсызландырмаз. 

— Пек яхшы! Уотсон, сен де барырсынъмы? 

— Эльбетте. 

— Ойле олса экимиз де бараджакъмыз. Я сиз, ханым, не япа- 
джакъсынъыз? 

— Шимди шеэрде бир-эки ишим бар, амма сизни къаршылап 
алмакъ ичюн саат он экиде ёнеген тренле эвге къайтып кели- 
рим. 

— Уйледен сонъ о ерге барырмыз. Бу арада исе даа япыла- 
джакъ ишлерим бар. 

— Дертлеримни сизге анълаткъан сонъ юрегимде енгиллик 
исэттим. Уйледен сонъ кельменъизни дёрт козьнен беклейджем. 

Къадын юзюни дувакънен орьтип, одадан чыкъты. 

— Бу акъта не тюшюнесинъ, Уотсон? — деди Холмс. 

— Менимдже къарма-къарышыкъ бир иш. 

— Эбет, пек къарма-къарышыкъ Be пек шубели бир иш. 

— Амма, эгер къадын эвдеки пол ве диварларнынъ къавий, 
къапынынъ, пенджеренинъ ве баджанынъ къапалы олгъаны 
акъкъында догъру айткъан олса, керчектен де ич шубе ёкъ ки, за- 
валлы къыз къардашы ольмезден эвель одада бир озю булуна эди. 

— О вакъыт худжур ыслыкъкъа, ольген къадыннынъ сонъки 
сёзлерине не демек мумкюн? 

— Бильмейим. 

— Гедже эшитильген ыслыкъларны, ихтияр докторнен сами- 
мий олгъан бир гурух чингенени, огей къызынынъ эвленмесине 
маниа олмакъ истеген докторгъа нисбетен шубелеримизни эм 
де ольген къадыннынъ шеритнен багълы сонъки сёзлерини ди- 
къкъаткъа алмалымыз. 

— Фикиринъдже, чингенелернинъ бу иште пармагъы бармы? 

— Бармы-ёкъмы, айтып оламайым. 

— Оларгъа даир базы бир фикирлерим бар... Эр шейни анда 
баргъан сонъ тешкерирмиз. Амма... бу даа насыл шей? 

Достумнынъ сонъки сёзлери къапынынъ бирден шиддетнен 
артына къадар ачылмасы ве огюмизде кевдели бир адамнынъ 
пейда олмасынен багълы эди. Онынъ худжур къыяфети бар 
эди: башында цилиндр шапкеси, узун фракы, чызмалар, элинде 
саллагъан къыскъа къамчысы... Бир-бирине якъын, къан чана- 
гъына чевирильген козьлери, вахший, телюкели ве къарт бир 
къушнынъ гъагъасына бенъзеген сюйрю, индже кемикли бурну, 
кунеште янгъан, бюрюшкен юзю... Мусафир башта манъа, 
сонъра достума бакъты. 

— Къайсы биринъиз Холмссынъыз? — деп сорады. 

— Меним, — деди достум. 

— Мен доктор Гримсби Ройлотт олам. Огей къызым мында 
эди, о сизге не айткъаныны бильмек истейим. 

— Йылнынъ бу мевсими ичюн авалар бираз салкъын, ойле де- 
гильми? — деди Холмс. 

— Сизге не айтты? — деп джекирди къарт адам. 

— Амма чийдемлер гузель оладжакъкъа бенъзей, — деп де- 
вам этти достум сувукъкъанлыкънен. 

— Аха! Менден енгиль къуртулмакъ истейсинъиз, ойле- 
ми? — деди зияретчимиз къамчысыны саллап. — Сен эр шейге 
бурнуны сокъкъан Холмссынъ, сени таныйым. 

Достум кулюмсиреди. 

— Скотланд Ярдньнь буюк бурны Холмссынъ. 

Холмс шакъылдап кульди. 

— Чыкькъанда артынъыздан къапыны къапатмагъа унутма- 
нъыз, тышарысы пек сувукь, - деди достум. 

— Мисс Стоунер мында кельгенини билем. Сакъын, меннен 
шакта этменъиз, ёлумда турманъыз! 

Мусафир тез адымларнен каминге якъынлашып, балабан 
зсмери зллеринен кельберни альш букти ве каминнинь ичине 
атты. Шундан сонь чар-чабик одадан чыкъты. 

— Не къадар «кулерюзьлю» бир адам зкен! — деп кульди 
Холмс ве камин ичинде яткъан кельберни алып, оны тек бир 
арекетле эски алына кетирди. 

— Энди исе, — деди о. — бир йип уджу тапмакь ичюн адли- 
еджилернен акъыл танышмакъ кереким. 

Шерлок Холмс элинде язылар ве ракъамларнен толу мавы бир 
кягъытнен къайтып кельгенде саат бир эди. 

— Докторнынъ мерхум апайы къалдыргъан васиетни дикъ- 
къатнен огрендим, — деди. — Муимлигини аньламакь ичюн 
васиетте ер алгъан малларнынъ бугуньки фиятларыны эсаплап 
чыкътыкъ. Къадын ольгенде 1000 стерлинг микъдарында олгъан 
къыйметли кягъатлары кой ходжалыгъы махсулатларынынъ 
фиятлары тюшкени ичюн ялынъыз 750 стерлингни тешкиль 
эттилер. Къызлары эвленгени такъдирде йылда 250 стерлинг 
келирге малик оладжакъ эдилер. Бундан бойле хуляса чыкъа- 
рамыз: къызлары эвленген олса, Ройлотт джиддий зарар ко- 
рер эди. Яни онынъ бойле бир шейге къаршы олмасы ичюн пек 
кучьлю себеплерининъ олгъаныны исбатлай билемиз. Энди исе 
вакъыт къачырмадан Ватерлоогъа ёнемек керек. Янынъа та- 
панджа алсанъ да яхшы олур. Демир кельберни къолайлыкънен 
буккен адамлар тек тапанджанынъ тилинден анълайлар. 

Ватерлоогъа баргъанда Летерхедге кеткен тренге сонъки 
дакъкъада отурып етиштирдик. Андаки станциядан бир файтон 

киралаяракъ, гузель бир манзарынынъ ичинден дёрт-беш миль 
ёл алдыкъ. Кунешли, аз булутлы, аджайип кунь эди. Якъынлаш- 
къан баарьнинъ гузеллиги иле бизни огюмизде беклеген огъур- 
сыз иш арасында, манъа коре, кескин бир зыддиет бар эди. 
Достум къолларыны къавуштыргъан, шапкесини козюне къадар 
эндирген алда огде отура эди. О, терен ойларгъа далгъаны белли 
эди. Амма бирден-бирге еринден сычрады, омузымны таптап, 
огюмиздекичайырларгъа ишарет этерек: «Анда бакъ!» — деди. 
Даллар арасындан пек эски бир эвнинъ юксек дамы корюнди. 

— Сток-Морон бумы? — деп сорады арабаджыдан. 

— Эбет, доктор Гримсби Ройлоттнынъ эвидир. 

— О ерге кетемиз, — деди Холмс. 

— О эвге барып чыкъмакъ истесенъиз бу къорадан ашаракъ, 
ёлунъызны къыскъарта билесинъиз. Ана, о ёлчыкъта бир къадын 
кете. Истесенъиз тарла тарафындан кече билесинъиз. 

— Бу къадын мисс Стоунер олса керек, — деди Холмс. 

Файтондан тюшип, арабаджыгъа парасыны одедик. 

Къораны ашкъан сонъ: 

— Мерабанъыз, мисс Стоунер, корьгенинъиз киби, сёзю- 
мизде турдыкъ, — деди Холмс. 

Къадын бизге догъру чапты. Эллеримизни севине-севине сы- 
КЪЫП: 

— Сизни сабырсызлыкънен бекледим, — деди. — Эр шей 
ёлунда, доктор Ройлотт шеэрде, кельсе, акъшамдан сонъ келир. 

— Биз докторнен танышув шерефине малик олдыкъ, — деди 
Холмс ве докторнынъ саба кельгенини тарифледи. 

Мисс Стоунернинъ чырайы къачты: 

— Аман, Танърым! — деп ах чекти. — О къадар хавфлы бир 
адам ки, мени раат къалдырмай. Энди къайтып кельген сонъ не 
дейджек? 

— О эндиден сонъ озюни тюшюнсинъ, чюнки ондан да къур- 
наз кимселер бар. Бу гедже оданъызгъа килитленъиз. Эгер сизге 
уджюм этсе, сизни Харроудаки аланъызгъа алып кетермиз. 

Шимди исе имкяндан файдаланып, бизге бакъыладжакъ ода- 
ларны косьтерсенъиз пек мемнюн олурмыз. 

Балабан эв кок ташлардан къурулып, енгечнинъ эки янгъа уза- 
тылгъан къыскъачларына бенъзеген эки къанат ве юксек мер- 
кезий бир бинадан ибарет эди. Къанатлардан бирине джамлар 
къырылгъан, тахталарнен орьтюльген ве дамынынъ да бир та- 
рафы чёккен. Насылдыр бир харабени анъдыра эди. Меркезий 
бина даа эйи алда олып, сагъ тарафтаки къанат пенджерелерин- 
деки перделери ве баджаларындан тютеген мавы думанларынен 
аиленинъ отургъан ери бу ер олгъанындан делялет бере эди. 
Энъ уджундаки диваргъа бир скеле къурулгъан олса да, этрафта 
къуруджылар ёкъ эди. 

Холмс бакъымсыз азбарда о якъ-бу якъ яваш-яваш юрип, пен- 
джерелерни дикъкъатнен козьден кечирди. 

— Бу пенджере сизинъ яткъан оданъызгъа аит, ортадаки 
къардашынъызнынъ ве баш бинанынъ янындаки де Ройлотт- 
нынъ одасы, догърумы? 

— Эбет, амма мен энди ортадакинде ятам. 

— Тамир ишлери кеткени ичюн, ойлеми? Амма тамир этиле- 
яткъан диварда аджеле тамиратны талап эткен бир ер корюнмей. 

— Tamupre ихтиядж ёкъ, бу, мени одамдан чыкъартмакъ ичюн 
бир маначыкъ олса керек. 

— Менде айны фикирдем. Одаларынъыз ачылгъан коридорда 
пенджерелер бардыр эбет? 

— Бар, амма пек кучюк, андан кимсе кечалмаз. 

— Энди исе оданъызгъа кирип, пенджере къапакъларыны 
къапатманъызны риджа этем. 

Мисс Стоунер айтылгъанны япты. Холмс пенеджерени ба- 
къып чыкъты, къапакъларны тыштан ачмакъ имкянсыз OA- 
гъанына къаний олды. 

— Демек, пенджереден ичери кимсе кирип оламай. Энди исе 
барып ичериде адисени айдынлатаджакъ йип уджлары бармы 
экен, бакъайыкъ. 

Кучюк бир ян къапыдан ятакь одалары ачылгъан коридоргьа 
кирдик. Эпимиз мисс Стоунернинъ къуллангъан, эки йыл эвель- 
си къардашынынъ вефат эткен экинджи одагъа кечтик. Алчакъ 
таваны олгъан хош ве сыджакъ одада эски бир камин бар. Бир 
кошеде чекмеджели бир комод, башкъа бир кошеде беяз орь- 
тюли тар бир ятакъ ве пенджеренинь сол тарафында бир маса 
ве эки орюльген стул тура. Диварнынъ панеллери къаверенки 
мешеден олып, о къадар эскирген ки, ихтимал, олар эв энди 
къурулгъан девирден къалгъандыр. Холмс стуллардан бирини 
бир кошеге чекти ве оданынъ бутюн ерлерини дикъкъатнен 
козьден кечирмек ичюн сес-солукъсыз отурды. 

Ятакънынъ янына къадар саркъкъан ве уджу шимди ястыкъ- 
нынъ устюнде олгъан къалын бир сыджымгъа косьтеререк: 

— Бу чанъ не ерге багълы? — деп сорады. 

— Хызметчининъ одасына. 

— Башкъа эшьяларгъа бакъкъанда янъы корюне. 

— Эбет, бу чанъ о ерге тек бир къач йыл эвельси багъланды. 

— Къардашынъыз истедими? 

— Ёкъ, къардашым оны къулланмады, бизге онынъ аслы да 
кереги ёкъ. 

— Бойле гузель бир чанъны о ерге багъламакънынъ ич бир 
файдасы ёкъ киби корюне. 

Холмс сыджымны элине алып, озюне чекти. 

— Амма бу чанъ ишке ярамай, — деди. — Бакъынъыз, бир 
тельге биле багълы дегиль. Корьгенинъиз киби, вентилятор 
ичюн япылгъан тешик устюндеки бир ченгельге такъылгъан. 

— Бунъа даа эвельси ич де эмиет бермеген эдим. 

— Пекхуджур, — дие мыдырданды Холмс. — Къайсы ахмакъ 
айны заметнен тышарыгъа багълана бильген бир вентиляторны 
эки ода арасында ачар. Сахте чанъ ве бир шейге ярамагъан вен- 
тилятор, булар суаллер догъургъан шейлер. Рухсет берсенъиз, 
араштырмамызны къомшу одада девам этейик. 


CAO 152 СЬО 


CN rsa Бенекли шерит 


Доктор Ройлоттнынъ одасы Aaa буюк олса да, айны саде- 
ликнен донатылгъан эди. Козьге чарпкъанлар арасында бир 
ятакъ, чокъусы техника боюнджа китапларнен толу раф, 
орюльген бир стул, юварлакъ маса ве балабан демир сандыкъ 
бар эди. Холмс эр шейни дикъкъатле козьде кечирди ве сан- 
дыкънынъ янына келип: 

— Бунынъ ичинде не бар? — деп сорады. 

— Огей бабамнынъ иш кягъытлары. 

— Демек ичини корьдинъиз. 

— Ялынъыз бир къач йыл эвельси бир кере. Кягъытларнен 
толу олгъаныны хатырлайым. 

— Ичинде мышыкъ бармы ёкъса? 

— Ёкъ, нечюн сорайсынъыз? 

— Шунъа бакъынъыз, — деди Холмс ве сандыкънынъ устюн- 
де тургъан кучюк бир тепсидеки сютни косьтерди. 

— Ёкъ, мышыгъымыз ёкъ. Гепард ве павианымыз бар. 

— Эбет, гепард буюк бир мышыкътыр, амма бир тепсичик 
сют онъа азлыкъ этер занымджа. 

Ятакънынъ бир кошесине асылгъан кучюк бир къамчы Холмс- 
нынъ дикъкъатыны джельп этти. Къамчынынъ уджу тююмлен- 
ген эди. 

— Бунъа не дерсинъ, Уотсон? 

— Олдукъча адий бир къамчы, амма нечюн тююмленгени 
анълашылмай. 

— Бу пек де адий шей сайылмаз. Ах, ярамай бир дюньяда 
яшаймыз. Зеки бир адамнынъ акълы тек явузлыкъкъа чалышса, 
даа бетер ола. Занымджа бу къадары етерли мисс Стоунер, аз- 
баргъа чыкъайыкъмы? 

Азбарны о якътан, бу якъкъа долашып чыкътыкъ. Мен де, 
мисс Стоунер де Холмс терен тюшюнджелерге далгъаныны ко- 
рип, сес-солукъ чыкъармадыкъ. Ниает: 

— Мисс Стоунер, тевсиелериме сёзсиз бойсунманъыз ке- 
рек, — деди о. 

— Буны япаджагъыма эмин ола билесинъиз. 

— Башта бир, аркъадашым ве мен геджени оданъызда кечир- 
мек керекмиз. 

Мисс Стоунерле экимиз Холмскъа буюк бир шашкъынлыкъ- 
нен бакътыкъ. 

— Збет, буны япмакь керекмиз. Бакъынъыз, анълатайым. 
О ер къасабанынъ мусафирханесидир, ойлеми? 

— Эбет, ады «Тадж»дыр. 

— О ерден пенджеренъиз корюне, гъалиба. 

— Эбет. 

— Акъшам огей бабанъыз къайткъанда башынъызнынъ агъыр- 
гъаныны айтып, оданъызда къалынъыз. Сонъра бабанъыз одасы- 
на киргенини эшиткенде, пенджеренъизнинъ къапакъларыны 
ачыкъ къалдырып, бизге ишарет олсун дие къандилинъизни 
джамгъа якъынлаштырынъыз. Шундан сонъ сессиздже эски ода- 
нъызгъа авушып, геджени о ерде кечиринъиз. Буны япып олур- 
сынъызмы? 

— Эльбет! 

— О ягъыны артыкъ биз бакъармыз. 

— Я сиз не япаджакъсынъыз? 

— Геджени оданъызда кечирип, сизни къоркъуткъан сес 
къайдан чыкъкъаныны араштыраджакъмыз. 

Мисс Стоунер элини достумнынъ къолуна къояракъ: 

— Манъа ойле келе ки, мистер Холмс, сиз энди бир де-бир 
хулясагъа кельгенсинъиз, — деди. 

— Ола билир... 

— Ойле олса, манъа къардашымнынъ олюмине себеп олгъан 
шейнинъ не олгъаныны айтынъыз, риджа этем. 

— Башта даа эсаслы делиллер топлайым, сонъ айтырым. 

— Манъа ич олмагъанда буны айтынъыз: къардашымнынъ 
олюмине апансыздан олгъан къоркъу себепчими? 

— Ёкъ, фикиримдже себеби башкъа, бираз даа эльнен туту- 
ла бильген бир себеби бар. Энди исе мындан кетмек керемиз. 

Доктор Ройлотт къайтып кельгенде бизни корьсе, бутюн аре- 
кетлеримиз файдасыз олур. Сагълыкънен къалынъыз, сабыр 
этинъиз, эр шейни айткъаным киби япсанъыз, олюм хавфындан 
къуртулып, раат-раат юкъларсынъыз. 

Холмснен экимиз «Тадж» мусафирханесинде ода туттыкъ. 
Одамыз усть къатта олгъаны ичюн пенджереден багъча къа- 
пысыны ве Сток-Мороннынъ адам яшагъан къанатыны коре 
биле эдик. Аладжа къаранлыкъ чёккенде арабаны айдагъан 
кучюк арабаджы янында къоджаман бир кольге киби тургъан 
доктор Ройлоттнынъ келишини корьдик. Араба ёлуна реван ол- 
гъан сонъ, мусафир одаларындан биринде ярыкълар янды. 

Холмснен экимиз одамызда чыракъ якъмадан къаранлыкъта 
отургъанда: 

— Мисс Стоунер одасындаки ятакъкъа дикъкъат эттинъ- 
ми? — деп сорады о. 

— Ёкъ. 

— Ерге туттырылгъан. Эвельде ерге о шекильде туттырыл- 
гъан бир ятакъ корьген эдинъми? 

— Корьдим десем, ялан олур. 

— Къадын ятагъыны башкъа бир ерге ерлештирип оламай. 
Ятагъы вентилятор ве сыджымгъа — онъа чанъ демеге тилим 
айланмай — коре айны ерде турмакъ зорунда. 

— Холмс! — деп къычырдым. — Не демек истегениньни анъ- 
лап башладым, дешетли бир джинаетнинъ огюни алмакъ ичюн 
там вакътында етиштик. 

— Бир де-бир доктор ёлундан тайгъан олса, джинаетчилер- 
нинъ энъ бетери олып чыкъар. Сагълам синъирлерге ве бильги- 
лерге малик олгъаны ичюн япып оламагъан шейи ёкътыр. Амма, 
Уотсон, занымджа биз оны алдатып олурмыз. 

Саат докъузда тереклер арасындан корюнген эвнинъ ярыкъ- 
лары сёнди ве о къаранлыкъкъа комюльди. Эки сааттен сонъ 
исе огюмиздеки къаранлыкъта бирден-бирге кучюк бир ярыкъ 
берильди. 

— Ярыкъ орта пенджереден келе, демек чыкъмакъ керек- 
миз, — деди Холмс. 

Ройлотт эвининъ багъчасына ич бир маниасыз кирдик, чюнки 
эски диварларда тамир этильмеген аралыкълар бар эди. Терек- 
лер арасындан азбаргъа кечтик. Пенджереден ичериге кирмеге 
азырлангъанда артымыздаки чалылардан балабан ве чиркин ба- 
лагъа ошагъан бир шей фырлады. О, азбарны чар-чабик кечип, 
къаранлыкъта гъайып олды. Холмснен экимиз сескендик. Амма 
бираздан достум яваштан кулип: 

— Ниает, павианнен къаршылаштыкъ, — деди. 

Доктор туткъан кийик айванларны унуткъан экеним. Энди 
гепард да артымыздан чыкъа биле. Холмснынъ япкъаныны 
япып, аякъкъапларымыны чыкъарып, ятакъ одасына киргенде 
озюмни даа раат ис этип башладым. 

Достум сес чыкъармадан къапакъларны къапатты, къандиль- 
ни масанынъ устюне къойды ве оданы козьден кечирди. Сонъра 
къулагъыма фысылдады: 

— Энъ уфакъ бир сес планымызны боза биле. Ярыкъны сён- 
дюрмек керек, акс алда бизни вентиляторнынъ ичинден коре 
билир. 

Мен башымны саллап, разылыкъ бильдирдим. 

— Сакъын, юкълап къалма, тапанджанъ азыр турсын, мен 
ятакънынъ янында отураджам, сен де стулгъа кеч, — фысыл- 
дады Холмс. 

Тапанджамны масанынъ кенарына къойдым. Холмс исе алып 
кетирген индже бир таякъ, бир къуту серник ве мум чыракъны 
янына къойды. Шундан сонъ къандильни сёндюрди. Оданы 
къаранлыкъ басты. 

О дешетли геджени асла унутмам. Достумнен сес-солукъ чы- 
къармадан зифт къаранлыкъта отурдыкъ. Арада бир тышары- 
дан къушнынъ отюши эшитиле эди. Бир кере там пенджеремиз 
астында кимдир миявлагъаныны эшиттик: гепарднынъ сеси 
олса керек. 

Гедже саат он зки олды; бир, эки ве учь олды. Биз сес чыкъар- 
майып беклей эдик. 

Бирден вентиляторнынъ ичинден бир шей липильдеди ве 
аман сёнди. Янгъан ягь ве къыздырылгъан демирнинь кьо- 
къусы бурнумызгъа урды. Къомшу одада бир шей къыбырдады. 
Бирден-бирге башкъа бир сес эшитильди. Санки къайнагъан 
къазан ичиндеки бувдан чыкъкъан киби тыныкъ бир сес эди. 

Буны эшиткенимизде Холмс аман бир серник якъты ве таячы- 
гъынен чанъгъа багълы йипке бар кучюнен урмагъа башлады. 

— Корьдинъми, Уотсон? — деп къычырды о. 

Мен бир шей корип оламасам да, Холмс серник якъкъанда 
къысыкъ сесли, аныкъ бир ыслыкъны зшиттим. 

Холмс ачувнен бир шейге ургъанда юзюнде дешет ве нефрет 
аляметлери козюме чарпты. О, токътагъан сонъ, вентиляторгъа 
бакъты. Шу аньде кимнинъдир богъазы йыртыладжакъ киби 
къычыргъаны эшитильди. 

Мийни бузлаткъан дешетли ферьяттан экимиз къатып къал- 
ДЫКЪ. 

— Энди эр шей битти, — деди Холмс. — Силяны ал, Рой- 
лоттнынъ одасына кечемиз. 

Одагъа киргенде ичеридеки манзара мудхиш эди. Масада 
къапысы ачыкъ сандыкъны ярыкълаткъан фенер тура. Маса 
янындаки стулда исе кок халатнен доктор Ройлотт отура. Къу- 
чагъында уджу тююмленген къамчы ята эди. Докторнынъ къор- 
къу толу козьлери тавангъа бакъа эди. Башында этрафыны сым- 
сыкъы багълангъан киби бенекли бир шерит бар эди. 

— Шерит! Бенекли шерит! — деди Холмс. 

Бир адым огге чыкътым. Башындаки худжур бир къушакъ 
апансыздан арекет этмеге башлады ве сачлар арасындан кучюк 
эльмаз шекилли башы ве шиширильген бойну иле игренч бир 
йылан чыкъты. 

— Бакъ, бузюрек йылан, — деп багъырды Холмс. — Инди- 
станнынъ энъ зеэрли йыланы. Эгер тишлесе, адам он сание 

ичинде джан бере. Иште, башкъасына чукъур къазгъан, башта 
озю тюшер, дегенлери будыр. Сеннен шу махлюкъны ювасына 
сокъайыкъ, сонъра полислерге мында не олып кечкенини хабер 
этермиз. 

Холмс тез арекетлернен олю адамнынъ къучагъындаки къам- 
чыны алды, алкъаны йыланнынъ бойнундан кечирип, оны де- 
мир сандыкънынъ ичине атты ве къапагъыны къапатты. 

Доктор Гримсби Ройлоттнынъ олюминен багълы керчеклер, 
иште, бойле. Кедерли хаберни мисс Стоунерге еткизген сонъ, 
оны саба тренинен Харроудаки аласына озгъардыкъ. Ерли по- 
лислер доктор эвиндеки телюкели айванлардан бири — зеэрли 
йыланнен ойнагъанда такъдиринен къаршы-къаршыгъа кельди 
деген хуляса чыкъарды. 

Биз эвге къайтаяткъанда Холмс олып кечкен вакъиагъа даир 
фикирлеринен пайлашты. 

— Мисс Стоунерни биринджи кере динълегенде башта ша- 
шырдым. О ерде чингенелер олгъаны, заваллы къардашы сер- 
ник ярыгъында корьген шейни анълатмакъ ичюн «бенекли 
шерит» сёзлерини къуллангъаныны эшитип, уджуны къачыр- 
дым. Амма къызны къоркъуткъан шей одагъа не пенджере- 
ден, не къапыдан кирип оламагъаныны анълагъан сонъ, фи- 
кирлерим денъишти. Одадаки вентилятор, ятакънынъ устюне 
саркъкъан чанъ йипи, ятакънынъ ерге туттырылгъаны, булар 
эписи менде шубе догъурды. Йип вентилятордан чыкъып, 
ятакъкъа кельген бир шей ичюн копюр киби къулланылгъаны 
фунтума урды. Бу, йылан ола биледжегини тюшюндим. Док- 
тор Индистандан кельген айванларнен меракълангъаныны 
эшиткен сонъ, догъру ёлда олгъанымны сездим. Химьявий 
тестлерде ортагъа чыкъмайджакъ бир зеэрни къулланмакъ 
фикри тек шаркъта тасиль алгъан, зеки ве аджувсыз бирининъ 
акълына келе билир эди. Бузюрек йылан адамны тишлеген 
сонъ, тенде эки къара кучюк нокъта къала. Оларны коре биль- 
мек ичюн такъикъатчынынъ керчектен де пек кескин козю OA- 

масы керек эди. Бундан сонъ ыслыкъны хатырладым. Доктор 
йыланны кимсе корьмесин деп, ыслыкъ чаларакъ, оны кери 
чагъыра эди. Йыланны, шубесиз, сютке де алыштыргъан эди. 
О, йыланны вентилятордан ичери сокъуп, онынъ йиптен аша- 
гъы энеджегини биле эди. Бойледже, йыланнынъ пышылда- 
гъаныны эшиткенимнен, аман чыракъны якъып, таячыкънен 
урып башладым. 

— Йылан да арткъа къайтты... 

— Эбет, таячыкънен ургъанымдан йылан къызды, онда йылан- 
ларгъа хас адавет уянды ве о расткельген биринджи адамгъа — 
озь саибине уджюм этти. Бойледже, доктор Гримсби Ройлотт- 
нынъ олюмине биваста олмаса да, къысмен къабаатлым, амма 
бу къабаат агъыр таш олып юрегимни басып ятмай, асла видж- 
дан азабы чекмейим. 

Онынъ кечмишини бир кимсе бильмеген. Хунтадаки адамлар 
къайдан биледжек? О, оларнынъ «кичик бир сыры», «буюк 
бир ватаннпервери» эди. Кимседен артта къалмайып, озьдже- 
сине келеджек Мексика инкъилябы огърунда гъайретнен ча- 
лышкъан. Онынъ арекетлерине бирден къыймет кесильмеди, 
чюнки Хунтада оны кимсе севмеген. О, адамлар арасында пейда 
олгъан ильк куню эр кес оны джасус — Диаснынъ агенти, деп 
белледи. Аркъадашларнынъ буюк бир къысмы Къошма Штат- 
ларнынъ мулький ве арбий апислерде булунгъан! Олардан ба- 
зылары бугъавлангъан, амма бойле алда да оларны сынъырдан 
чыкъарып, диваргъа таяндырып, къуршунгъа тиздилер. 

Ильк бакъышта генч огълан менфий бир теэссурат къалдыр- 
ды. О, керчектен де огълан эди — 18 яшындан зияде олмагъан, 
кенди акъранына коре юксек бойлу да дегиль. Озюни Фелипе 
Ривера адынен танытып, инкъиляп огърунда чалышмагъа исте- 
генини бильдирди. Башкъа сёз къошмады. Бираз турып бекле- 
ди. Юзюнде не тебессюм, не де хошнутлыкъ сезильди... Ма- 
заллы Паулино ичинден титреди. Бу генчнинъ чырайы сытыкъ 
олып корюнди. Онынъ къара козьлери зеэр сачты. Огълан ба- 
къышыны инкъиляпчылардан кичик миссис Сэтби такъ-такъ 
этип язгъан язма машинкасына чевирди. Бир аньге къадар ко- 
зьлери къадынгъа тикилип бакъты. Миссис Сэтби исе оны ис 
этти. Ишини токътатмагъа меджбур эткен бир шейни дуйды. 

Эвельки сурьатына кирмек ичюн, онъа гъайрыдан язгъан мек- 
тюпнинъ мундериджесине къайтмакъ керек олды. 

Паулино Вэра суаль бакъышыны Ареллано ве Рамоскъа 
ёнельтти. Олар исе, озь невбетинде, эвель онъа, сонъра исе 
бири-дигерине бакътылар. Бет-сымаларында насылдыр шубе 
ифаде олунды. Бу арыкъ огълан Бельгисизлик эди. Эм де къор- 
къутыджы Бельгисизликтир. О, Диаскъа нисбетен нефрет ис 
эткен, инкъиляпчылар ичюн бир сыр эди. Мында башкъа, анъ- 
лашылмагъан бир шей эди. Вэра, эр кеснинъ арасындан энъ 
къарарлы олып, сюкюнетни бозды. 

— Пек яхшы, — сувукъ сеснен деди о, — сен инкъиляп 
огърунда курешеджегинъни бильдирдинъ. Урбанъны чыкъар. 
Анавы ерге барып ас. Юр, санъа къопкъанен тахта чулу не ерде 
булунгъаныны косьтерейим. Коресинъми, бу ер кирли. Этраф- 
ны ювмакътан башла. Тюкюрюклерни Ae темизле. Сонъра пен- 
джерелерге кечерсинъ. 

Огълан: — Бу инкъиляпкъа файда кетирирми? — деп сорады. 

Паулино: — Эбет, инкъиляп ичюн, — деп джевапланды. 

Ривера эр кеске бузлатыджы бир бакъыш атты ве усттеки ур- 
баны чыкъарып башлады. 

— Яхшы, — деди о. 

Агъызындан башкъа ич бир шей чыкъмады. Куньден-куньге 
ишке келип къайтты — сипирди, ювды. Собалардан кульни те- 
мизлеп чыкъарды, комюрни кетирип, якъты, сонъра кенди ери- 
не отурып бекледи. 

Бир кунь: 

— Бу ерде геджелесем, олурмы? — деп сорады. 

Ана санъа! Диаснынъ узакъкъа еткен тырнакълары белли 
олды. Хунтанынъ бинасында ятып къалмакъ — онынъ сырлары- 
на, адлар джедвелине, Мексикадаки аркъадашларнынъ адресле- 
рине ёл тапмакъ демектир. Риджасыны ред эттилер ве ондан 
сонъ Ривера онъа ич бир вакъыт къайтмады. Не ерде юкълап 
тургъаныны бир кимсе бильмеди; атта къайда ашагъанындан да 

хаберлери олмады. Куньлерден бир кунь Ареллано бу йигитке 
бир къач доллар теклиф этти. Ривера ред этюв ишаретинен ба- 
шыны саллады. Вэра къошулып, оны къандырмакъ истегенде, о: 

— Мен инкъиляп ичюн чалышам, — деди. 

Бизим девиримизде инкъиляпны кечирмек ичюн, пара чокъ 
керек. Хунта даима сыкълыкъта булунгъан. Хунта азалары 
ачлыкъ чеккенлер, амма иш ичюн кучьлерини аджымагъан- 
лар. Ильк сефер эки ай девамында бина ичюн киралыкъ одель- 
мегенде, айны Фелипе Ривера — аджиз, уджуз, ипрангъан 
урба кийип юрьген темизлейиджи — Мэй Сзтбининь масасы 
устюне алтмыш алтын доллар пара къойды. Бу ал илериде де 
текрарланды. Язма машинкасында азырлангъан учь юз мек- 
тюп (оларнынъ сырасында иш тешкилятларына мураджаатлар, 
олып кечкен вакъиаларны янълыш акс эттирген макъалелерге 
итиразлар ве иляхре) ёлланылмадан тура. Вэранынъ — эски- 
ден, даа бабасындан къалма — алтын саати ёкъ олды. Мэй 
Сэтбининъ къолундаки алтын юзюги де козьден джоюлды. 
Ал-вазиет фена эди. Рамос ве Ареллано умютсизликнен мы- 
йыкъларыны бурып отурдылар. Мектюплерни ёлламакъ ке- 
рек, амма почта маркалары кредитке берильмей. Бу вазиетте 
Ривера къалпагъыны такъып, чыкъып кетти. Къайтып кельди. 
Ве Мэй Сэтбининъ масасы устюне эки центлик бинъ дане 
марка къойды. 

— Бу Диаснынъ лянетли алтынлары дегильми, аджеба? — 
сесленди Вэра. Аркъадашлары къашларыны котерип, индеме- 
ди. Ве, инкъиляп ичюн темизлейиджи олгъан Фелипе Ривера, 
керекли вакъытта Хунтанынъ аджетлерини алтын ве кумюшнен 
къаршыламагъа девам эткен. 

Амма олар эп бир кендилеринде бу йигитке къаршы севгини 
яшатып оламадылар. Олар оны аля даа танымагъанлар. Онынъ 
адетлери ве алышкъанлыкълары да фаркълы эди. О, самимий- 
ликтен къачып, онынъ иле лаф къурмагъа истегенлерни ред 
эктен. 

— Бельки де о, буюк Be пайнозю бир рухтьр... бильмейим! — 
деп, Ареллано тек омузларыны сыкъты. 

— Онда инсаниетсизлик киби бир шей дуюла, — къайд этти 
Рамос. 

— Онынъ джаны ис этмектен вазгечти, — иляве этти Мэй 
Сэтби. — О, олю кибидир, амма айны заманда ичинде буюк аят 
кучю олгъаныны ис этесинъ. 

— Ривера джеэннемден кечти, — къошты Паулино. — Бу 
атештен кечмеген инсан ойле оламаз, лякин о, даа генчтир. 

Олар эп бир оны севип оламадылар. О, ич бир кимсенен лаф 
этмеген, бир шей сорамагъан, озь фикирини бильдирмеген. 
О, инкъиляп давалары башлагъанда, джансыз бир несне сыфа- 
тында, амма атешин козьлерини йылтыратып, саатлернен ич 
арекетсиз тура бильген. 

— О, джасус дегиль, — деди Вэра. — О, ватанпервер, мына, 
мен айтмадым деменъиз! Арамызда энъ кучьлю патриот — 
одыр! Мен буны къальбимнен ве мийимнен ис этем. Амма эп 
бир мен оны сонъуна къадар даа танымайым. 

— Онынъ табиаты фена, — деди Мэй Сэтби. 

— Эбет, — джевапланды Вэра ве бирден сескенди. — О, бу- 
гунь манъа бир бакъыш атты! Бу козьлер севе бильмез; олар 
къапланнынъки киби ачувлыдыр. Мен билем: бир хаинлик 
яптыммы, мени ольдюреджек. Онынъ юреги ёкъ. О, челик киби 
кескин ве аяз киби бузлудыр. О, санки къыш геджесини къан- 
джер киби кескен ай ышыгъыдыр. Мен къатиллери чокъ олгъан 
Диастан ич къоркъмам, амма бу огъландан къоркъарым. Мен 
керчекни айтам — мен къоркъам. О — олюмнинъ нефесидир. 

Анджакъ, ялынъыз Вэра аркъадашларыны Риверагъа месули- 
етли вазифе бермек ичюн къандырды. Лос-Анджелес ве Кали- 
форния арасындаки алякъа узюльди. Учь аркъадаш кенди-кен- 
дилерине мезар къазып, уджунда атылды. Даа экиси Къошма 
Штатларнынъ мабюслери олды. Хуан Альварадо — федераль 
арбийлернинъ комутаны — алчакълыкъ косьтерди. Бутюн 
ишлерини бозды. 

Генч Ривера керекли насиатларны аларакь, дженюпке ёл алды. 
Къайткъан сонъ, алякъа гъайрыдан къурулгъаны акъкъында зса- 
бат берди. Хуан Альварадо исе эляк олды: оны яткъан еринде, 
кокюсине сонъуна къадар пычакъ кирген алда таптылар. Бу аре- 
кетлер Риверанынъ вазифесине кирмеген, амма Хунтада онынъ 
эр бир адымы белли эди. Бир кимсе ич бир шей сорамады. Озю 
де бир лаф атмады. Аркъадашлар бири-дигерине бакъып, эр 
шейни анъладылар. 

Риверанынъ фена табиаты энди корюниши иле де исбат этиль- 
ди. О, сыкъ-сыкъ де къанагъан дудагъынен, де шишкен къула- 
гъынен келип тургъан. Бу ерден тыш олгъан дюньяда яшагъан, 
пара къазангъан ве билинмеген ёлларда юрьген Ривера чешит 
къавгъалар ве котеклерде иштирак эткени ап-ачыкъ белли эди. 
Заман иле Ривера Хунта нешир эттирген кичик инкъиляп кя- 
гъытыны да бастырмагъа огренди. Лякин базыда богъумларын- 
дан къан акъкъаны я да пармакълары шишик олгъаны себебин- 
ден буны да япып оламай эди. 

— Быралкъы, — деп айтты Ареллано. 

— Серсерий, — деп къошты Рамос. 

— Амма о къадар парасы къайдан? — деп сорады Вэра. — Бу- 
гунь мен, онынъ 14 доллар микъдарында эсап тёлегенини биль- 
AMM. 

— Оны бир такъип этмели, — деп теклиф этти Рамос. 

— Мен оны излегенлерден олмакъ истемез эдим, — деди 
Вэра. — Бу такъдирде сиз мени артыкъ коралмазсыз, ялынъыз 
дженаземде. О, бир дели-диване, серсемдир. Ве онъа ич кимсеге 
маниа олмагъа изин бермез. 

— О, инкъиляпнынъ озю. Онынъ руху, онынъ алевидир, — 
иляве этти Вэра. — О, аджымаз бир очьнинъ аксидир. О, олюм 
мелегидир. 

Риверанынъ вакъыт кечирюви, керчектен де, гизли перделер 
артында олгъаны кибидир. Базыда о, атта афталар девамын- 
да корюнмей эди. Амма нетиджеде бу «ортадан гъайып олув- 

лар» даима масагъа алтынларнынъ къоймасынен екюнлене зди. 
Сонъ кене де козьден джоюлып, Хунтагъа ялынъыз саба танъда 
ве акъшамлары кечь маалинде кирип къайта эди. 


П 


Ниает, чокъ бекленильген дакъкъа якъынлашты. Не олса, ол- 
сун, амма инкъиляп Хунтагъа багълы эди. Хунтанынъ имкян- 
лары исегъает сынъырлы эди. Пара ихтияджы эвелькисине коре, 
даа кескин дуюлды, лякин сермияны тапув да къыйынлашты. 

Ватанперверлер энди олгъан къурушларны теслим эттилер, 
бундан зияде бир кимсе берип оламаз. Атта вакътынджа ча- 
лышкъан ишчилер биле маашларынынъ ярысыны бу ёлгъа сарф 
эткенлер. Лякин ихтияджлар артты. Вакъыт кельди. Инкъиляп- 
нынъ такъдири сонъки сильтемге багълы. Хунта тувгъан Мек- 
сикасыны биле — инкъиляп бир кере алевленсин, девамыны 
тюшюнмек аджети ёкъ. Диаснынъ бутюн сиясий къурумы чиль- 
уфакъ олур. Сынъыр да азыр олып тура. «Дюньянынъ индус- 
триаль ишчилери» адлы тешкилят аркъадашларынынъ дестеги- 
не таянып, кимдир бир янки шу сынъырдан кечип, ашагъыдаки 
Калифорния ичюн курешни башламакъ эмирини беклей. Лякин 
о, силягъа мухтадж эди. Силя ве къуршун, къуршун ве силя! — 
бу сеслер бутюн мемлекетке даркъалгъан. 

Бу интикъам атешинен алевленип янгъан топлумны сынъыр- 
дан кечирмек керек — сонъ инкъиляп да башланыр. Диас 
къаршылыкъ косьтерип оламаз. О, эсас кучьлерини дженюпни 
къорчаламакъ ичюн тутар. Амма куреш дженюпке де барып 
тиер. Халкъ итираз бильдирип, аякъкъа турар. Шеэрлер муда- 
фаасы енъилир. Инкъиляпнынъ гъалебе къазангъан арбийлери 
Диаснынъ сонъки дурагъы — Мехико шеэрини запт этерлер. 

Лякин пара къайдан алынмалы? Инкъиляпкъа узун сюрген 
азырланув Хунтаны зайыфлаштырды. Сонъки доллар масраф 
этильди, сонъки ирмакъ тюбюне къадар темизленди, буюк иш 
исе аля даа теразеде салланып тургъаны киби корюне. Рамос, 

элинден алынгъан кенди топракълары артындан окюнип отура. 
Ареллано яшлыкъта исраф эткенине пешман. Мэй Сэтби, бираз 
эвель Хунта адамлары пара тутып бильмегенлери акъкъында 
токътамадан айтып тура. 

— Сен бу ишке бакъ, Мексиканьнь урриети бир къач бинъ 
долларгъа багълы! — языкъсынды Паулино Вэра. 

Юзьлерде куськюнлик корюне. Сонъки умютлери олгъан — 
пара бермеге ишандыргъан Хосе Амарильо якъаланды ве шах- 
сий ат ахыры янында атылды. Бу хаберни энди алгъанлар. Ри- 
вера тизлери устюнде турып, этрафны темизлеген эди. Бирден 
козьлерини котерди. Кирли сабунлы къолундаки фырчы аре- 
кетсиз токътап къалды. 

— Беш бинъ ишке ярармы? — деп сорады. Бет-сымаларда ай- 
рет пейда олды. Вэра башыны саллады ве бар кучюнен нефес 
алды. Лакъырды этмеге чареси ёкъ эди, амма козьлери умют иле 
ТОЛДЫ. 

— Айса, силяны сымарланъыз, — Риверанынъ сеси джид- 
дийлешти. Ондан сонъ Ривера бутюн бу вакъыт девамында 
агъызындан чыкъкъан энъ узун джумлени теляффуз этти: — 
Вакъыт къыйметли. Учь афтадан сонъ мен сизге беш бинъ пара 
кетиририм. Авасы бираз къызар, курешмеге къолайджа олур. 
Башкъа къолумдан бир шей кельмез. 

Вэра бирден пейда олгъан умютни бастырмакъ тырышты. 
Инанылмаз бир шей. О, айны заманда бу перишан йигитке эм 
инанды, эм де инанып оламады. 

— Сен акъылдан тайдынъ! — деди о. 

— Учь афтадан сонъ, — деп джевапланды Ривера. — Силя 
сымарышынъызны ёлланъыз. О, къатлангъан енълерини тю- 
зетти, усьт урбасыны кийди ве чыкъып кетти. 


Ш 


А лекеттен, сонъу олмагъан телефон лакъырдылардан сонъ 
Келлининъ конторасында гедже топлашувы олып кече. Ишле- 

ри богъурдакътан; эм де базы шейлер уймады. Учь афта эвель 
Келли Нью-Йорктан Дэни Уордны алып кельди. Оны Билл 
Карти иле корюштиреджек эди. Лякин Билл Карти энди эки 
куньден берли сыныкъ колу иле тёшекте ята. Бу вазиет спорт 
журналистлеринден сакълы. Картни ерине башкъасыны къой- 
макъ имкянсыздыр. Шимди исе зайыф олса биле, умют пейда 
OAADI. 

— Сен, гъалиба, къоркъакълардан дегильсинъ. — Келли Ри- 
верагъа козь къысып бакъты. 

Риверанынъ козьлери ачув ве зеэр сачты, амма юзю ич бир 
шей ифаде этмеди. 

— Мен Уордны урып енъерим. — Бу онынъ екяне сёзлери 
ЭДИ. 

— Сен къайдан билесинъ? Онынъ курешкенини ич корь- 
динъми? 

Ривера сусып тура. 

— О, сени къапавлы козьлеринен бир къолнен ерге япыш- 
тырыр! 

Ривера омузларыны къысты. 

— Тилин» къурудымы, ёкъса? — деп мырылдады мудир. 

— Мен оны енъерим. 

— Сен асылында бир кимсенен курештинъми? — меракъ- 
ланды Майкл Келли. 

Майкл, мудирнинъ агъасы, «Иел-лоустоун»да бокс ко- 
рюшювлеринде чокъ пара къазанды. Джевабы ерине Ривера 
онъа ялынъыз озюнинъ ачувлы бакъышыны ёллады. 

Келли бу сюкюнетни биринджи олып бозды: 

— Айды, яхшы, сен Робертсни билесинъми? Хабер бердим. 
Шимди келир. Отур да бекле, амма корюнишинъден сезильге- 
ни киби, имкянларынъ буюк дегиль. Мен сейирджилерни алда- 
тып оламайым. Биринджи сыралар он бешер доллар тура. 

Робертс пейда олды. Бираз сархош. Узун бойлу, арыкъ, яваш 
лаф эткен инсан. Келли вакъыт созмайып, ишке киришти. 

— Робертс, Сиз бу кичик мексикалыны алемге белли эткени- 
нъизни айттынъыз. Карти къолуны сындыргъаныны билесиз. 
Иште, бу мексикалы копек парчасы Картнининъ ерине чыкъа- 
джагъыны макътанып айта. Бунъа не дерсинъиз? 

— Эр шей еринде, Келли. О, куреше биле. 

— Э, Сиз даа, Уордны да енье биледжегини айтынъ. 

— Ёкъ, мен бойле айтмам. Уорд — ринг къыралыдыр. Лякин 
Риверанен къолайлыкънен гъалебе къазанмаз. Мен Ривераны 
билем. Онынъ синъирлери ёкъ. О, айны заманда эки къолунен 
да эйи уруша. 

— Буларнынъ эписи бош лаф. Энъ муими — сейирджилерге 
уйгъун кельсин. Сиз бутюн омюринъиз девамында боксчылар- 
ны осьтюрдинъиз ве тербиелединъиз. Мен фикиринъизге сай- 
гъы дуям. Амма инсанлар озь парасына мемнюн къалмакъ ис- 
тейлер. Ривера бу мемнюнликни кетире билеми? 

— Шубесиз. Эм де Уордны эйидже ипратыр. Сиз бу генчни 
бильмейсиз, мен исе билем. О, шейтандыр! Бу йигит Уордны 
енъер, деп оламайым, амма сизни меракълы шейлер беклей. 

— Пек яхшы, — Келли кятибине мураджаат этип. — Уордны 
чагъыртынъыз. Бир ярайджакъ шей тапсам, чагъырырым, деп 
ваде берген эдим. 

Робертс икяесини башлады: 

— Эки йыл эвельси бу бала идманлар салонында пейда олды. 
Мен Прэйнни Дилэни иле корюштиреджек эдим. Прэйн — за- 
лым бир инсан. Онынъ панджасындан къуртулмакъ къыйын. 
Ве мен онынъ иле курешеджек спортчыны къыдыра-къыдыра, 
пешман олдым. Апансыздан бу ач мексикалы бала расткель- 
ди. Мен бирден къолчакъларны берип, оны аман урушкъа ёл- 
ладым. Бокстан ич бир шей анъламагъан, амма пек даяныкълы 
экен. Прэйн онынъ мыргъасыны чыкъарды. Амма бу генч эси- 
ни джоймаздан эвель эки раунд сабыр этти, аякъта зорнен тур- 
ды. Тек ач эди. О къадар хырпаладылар ки, анасы танымаз. Мен 
ярым доллар берип, яхшы этип ашаттым. Заман кеттикче, озюне 

кельди. Кучюни топлады. Онынъ къальби ёкъ. Буз парчасы. Оны 
бильгенимден берли бири-бири артындан он сёзни де теляф- 
фуз этмегендир... Энъ мешур бир чокъ спортчылар оны кенди 
кучюни сынап бакъмакъ ичюн къулландылар. О да олардан бир 
чокъ шейлер огренди. Амма бокс — онынъ арзусы дегиль. 
Бельки депара керекэди. Худжур бир инсан! Неерде олгъаныны, 
не иле огърашкъаныны бир кимсе бильмей. Атта иши олса, тез 
битирмеге тырыша ве бирден орталыкътан гъайып ола. Базы- 
да афталарнен корюнмей. Тевсиелерни къабул этмей. Лякин 
онынънен тиль тапмакъ зор. О, даима паранынъ эписини истей. 

Бу дакъкъада Дэнни Уорд кельди. О, пек тантаналы олып кир- 
ди. Селямлашувларны, шакъаларны сагъгъа-солгъа дагъытып, 
эр кеске тебессюмининъ бир парчасыны багъышлады. Табиаты 
боюнджа о, боксчы эди. Къалгъаны — тек косьтериш. Бутюн 
ишлеринде озю иштирак этип, эр анълашманы инджеликлери- 
не къадар огренген. 

Ривера исе башкъа тюрлю инсан. Дамарларында испан 
къанындан гъайры, даа инд къаны акъмакъта; о, кошеге таянып, 
сусып, арекетсиз алда отургъан. Ялынъыз къап-къара козьлери, 
беттен-сымагъа кечип, эр шейни фаркъ эткен. 

— Мына да о! — Дэнни сынавчан бакъышынен келеджек 
ракъибини сюзип турды. 

— Эйи куньлер, достум! 

Риверанынъ козьлери ачув сачты. Селямгъа къаршылыкъ бер- 
мегенинен нефрет дуйгъусыны ачыкъ бильдирди. 

— Ана санъа! — Дэнни менеджерге таба айланып, шакъа- 
лашты. — Мен тильсиз ве эшитмеген адамнен курешеджем, деп 
беллейсизми? Башкъа бир кимсени тапмагъан олсанъыз, демек, 
Лос-Анджелеснинъ ишлери къартоп. Къайсы бала багъчасын- 
дан таптынъыз? 

— О, гузель бир бала, Дэнни, инанъ! — деди Робертс. — 
Бунъа разы олмакъ меджбурсынъ. Башкъа бир кимсени тапа- 
мадыкъ. 

— Эм де билетлернинъ ярысы энди сатылгъан. 

Дэнни Риверагъа даа бир кере бакъты: 

— Мукъайт олмакъ керек. Бирден рухунен ведалашмасын. 

Робертс кулюмсиреди. 

— Келли, он беш раунд... Не дерсинъ? Сонъра исе нокаут... 

— Олур, — джевапланды Келли. Амма сейирджилер оны акъ- 
икъат, деп беллесин. 

— Айса, ишке кечейик. Умумий пара микъадары — топлан- 
гъан акъчадан алтмыш беш файыздыр. Ривера, сен даа энди 
башлайсынъ. Сенинъ акъкъында даа бир кимсе бильмей. Дэн- 
ни сексен файыз, сен исе къалгъан 20 файызны алып, болю- 
шерсиз. 

— Бу алтмыш файызнынъ парасы не къадар? — деп сорады 
Ривера. 

— Беш, бельки де секиз бинъ. Онынъ этрафында. Сен бинъ я 
да бинъ алты юз доллар эльде этерсинъ. Мен киби мешур спорт- 
чы сени котеклегенине коре, пек эйи нетидже. Не дерсинъ? — 
къошты Дэнни. 

Бу дакъкъада Ривера эр кесни шашыртты: 

— Гьалип бутюн параны ала. 

Этрафны сюкюнет сарып алды. 

— Бакъса! — Уорднынъ менеджери тек бу сёзлерни айтып 
OAABI. 

Дэнни башыны саллады: 

— Мен фелекнинъ чемберинден кечкенлердендирим. Мен ич 
бир кимсеге шубе лекесини атмакъ истемейим, амма бир шей 
апансыздан ольш чыкъса — я къолумны сындырсам, я бир ким- 
се мени зеэрлетсе — ёкъ, еньдимми, енъильдимми — сексен 
файыз менимкидир. Сизинъ фикиринъиз, я мексикалы? 

Ривера башыны менфий тарзда саллады. 

Дэнни патлады: 

— Яхшы, мексикалы копек. Шимди энди башынъны теше- 
джегим кельди. 

Робертс яваш-яваш араларында турды. 

Ривера: 

— Гьалип бутюн параны ала. — Гъалип текмиль, бутюн па- 
раны ала, — деп текрарлады. 

— Сен не ичюн инатланасынъ? 

— Мен сени енъерим. 

Дэнни пальтосыны чыкъармагъа башлады. Менеджери бу 
арекетни пек яхшы биле. Пальто не ичюндир чыкъарылмады 
ве Дэнни сакинлешти. Эр кес онынъ тарафыны тутты. Ривера 
пайнозю къалды. 

— Диньле, дели баш, — Келли сабырсызланды. — Сен 
кимсинъ? Ич кимсе! Сен сонъки вакъытта тек бир къач ерли 
боксчыларны енъгенинъни билемиз. Весселям. Дэнни исе — 
теджрибелидир. Сени бир кимсе бильмей. Лос-Анджелестен 
тыш сенинъ акъкъынъда бир кимсе эшитмеди. 

— Даа эшитир, — джевапланды Ривера ве омузларыны 
къысты. — Тамам бу корюшювден сонъ. 

— Сен мени енъеджегини тасавур этип оласынъмы? 

Ривера башыны саллады. 

— Манъа пара керек. 

— Сен менимнен бинъ йыл урушсанъ да, гъалип чыкъмаз- 
сынъ, — деди Дэнни. 

— Айса, не ичюн разы олмайсыз? Паранынъ озю къолунъыз- 
гъа келе де, не себептен ред этесиз? 

— Мен разым! — Дэнни апансыздан къарар алды. — Джаным, 
мени сени ойле бир ипратырым ки, олюм ондан яхшы корюнир. 
Гьалип паранынъ эписини ала. Газеталарда язынъыз. Мен бу 
акъылсызгъа турнанынъ къонгъан ерини косьтеририм. Токъта, 
язма! Не вакъыт чекиледжекмиз? 

— Рингге чыкъмаздан эвель, — джевап берди Ривера. 

— Ёкъ. Саба. Саат онда. 

Кятип язып къойды. 

Робертс Риверагъа бакъып: 

— Арткъач 5 фунт къошуладжакъ. Сен онъа къошма имкян- 
лар бересинъ. Урушны юттыраджакъсынъ. Дэнни бугъа киби 
кучьлюдир. Сенинъакълынъ ёкъ! Ихтималы бар ки, о, сени енъер. 

Джевап ерине Ривера сувукъ ве нефрет толу бакъыш ба- 
гъышлады. О, атта бу, эр кеснинъ арасында урьмет этильген, 
грингодан да нефрет эте. 


ГУ 


Риверанынъ рингге чыкъкъаны сессиз къалды. Къаршыла- 
макъ еринде ялынъыз бир-эки эльчырпма эшитильди. Сейир- 
джилер онъа инанмагъаны белли олды. Ривера санки бир 
къурбан еринедир. 

Генч мексикалы озь кошесинден отурып, сырасыны бекле- 
ди. Дакъкъалар пек узанды. Дэнни кендисини бираз беклетти. 
Эвельден де ойле япкъан ве онынъ мусбет тесирини дуйгъан. 
Бойле ярышта ильки иштирак эткен Ривера рух джеэтинден 
бираз зайыфлады. Чюнки о, кошеде бир озю отураракъ, кен- 
ди къоркъусы ве сейирджилернинъ первасызлыгъынен баш- 
башкъа къалды. Амма Робертс акълы чыкъты. Ривера къоркъу 
не олгъаныны бильмей. Онынъ секундантлары — гринго — 
олар да онынъ енъемейджеклерини эйи анълай эдилер. 

— Энди дикъкъатлы ол! — тенбиеледи Спайдер Хэгерти. 
Спайдер энъ баш секунданттыр. — Мумкюн олгъаны къа- 
дар чокъча аякъта турмагъа тырыш. Бу Келлининъ эмиридир. 
Чюнки бутюн Лос-Анджелеске сахте оюн акъкъында хабер 
берирлер. 

Бутюн булар рух котермек ичюн бош лаф эди. Лякин Риве- 
ра ич бир шейнинъ фаркъында дегиль. О, бокстан нефрет эте. 
Асылында бокснен ялынъыз ачтан ольмемек ичюн огърашып 
башлады. Ве онынъ ичюн бокснынъ эмиети ёкъ. Хунтада пейда 
олмаздан эвель, Ривера пара ичюн бокслашмады. Лякин сонъра 
бу спорт чешити маддий тарафтан пек эльверишли олгъаныны 
анълады. 

Ривера чокъ тюшюнмеди. О, ялынъыз бугунь гъалип олып 
чыкъмакъ кереклигини къатиен бильди. Башкъа чаре ёкъ. 
Рыкъма-рыкъ толу олгъан бу салондаки сейирджилернинъ, Ри- 
вера иле насыл шейлер багълы олгъаныны акъылларына биле 
кельмеди. Дэнни Уорд енгиль ве кедерсиз яшайыш ичюн иш- 
тирак эте. Риверанынъ мийи исе алевлене ве козьлери огюнде 
текрарланмаз ве къоркъунчлы манзаралар кече. О, алты бинъ 
ач, чыплакъ, иш тюбюнде къалып чекишкен ишчилерни коре. 
Олю алына кельген ве боя къокъусындан юзьлери ап-акъ ке- 
сильген бояджыларны коре. Фукъаре эвини идаре эткен, даима 
чалышкъан, амма эп бир кичик огълуны охшамакъ ичюн вакъыт 
тапкъан анасыны коре. Юксек бойлу, кенъ омузлы, кучьлю ве эр 
кесни севген, даима шенъ олгъан бабасыны коре. О заманлар- 
да Ривера даа Ривера адыны ташымагъан: о, анасы-бабасынынъ 
сойады олгъан Фернандес эди. Лякин бу сойады полициялылар- 
нынъ къулакъларына ич хош кельмеген ве бир къач йылдан сонъ 
дюньяда Ривера пейда олды... 

Узакътан Хэгертининъ сеси эшитильди: 

— Сакъын, бирден ерге ятма! 

Иште, къаиде бойледир. Кенди паранъа котек аша! Он да- 
къикъа кечти, Ривера исе аля даа озь кошесинде отура. Дэнни 
даа корюнмеди. Беклей. 

Риверанынъ козю огюнде эп янъы манзаралар джанлана. 
Рио-Бланко ишчилери Пуэблодаки итираз бильдирген аркъа- 
дашларына дестек косьтердилер. Бинълернен ач, чыплакъ иш- 
чилер; Росальо Мартинес генералы ве Порфирио Диаснынъ 
аскерлери; олюм пюскюрген пыштавлар... Бу гедже! Копек 
балыкъларынынъ ашатылмасына ёлланылгъан мевталар толу 
арабалар... Шимди о, текрар сасыкъ чёплюк обаларынынъ ус- 
тюнде юре, ана-бабасыны къыдыра. Хусусан, анасынынъ джесе- 
ди акъылында къалды... Кене де Диас аскерлерининъ пыштав 
сеслери эшитильди. Огълан къоркъкъан айванчыкъ киби кери 
къайтты... 

Денъиз гурюльтисине бенъзеген бир сеслер зшитильди. Бу — 
озь тренерлери иле Дэнни Уорд чыкъкъан экен. Сейирджилер- 
нинъ къуванчы ве Уорднынъ гъалип олып чыкъаджагъында 
эминлиги бирден дуюлды. Эр кеснинъ агъызында онынъ ады 
янъгъырады. Дэннининъ юзюнде тебессюм пейда олды. Ойле 
вакъытларда козьлерининъ кошелери ве, умумен, бетиндеки эр 
чызычыкъ кулюмсирегени корюнген. О, эр кесни биле. Эр ко- 
шеден: «О-о! Дэнни!», «Мераба, Дэнни!» деген сёзлер эши- 
тильди. Гурь эльчырпмалар беш дакъкъагъа къадар девам этти. 

Ривераны исе ич бир кимсе дикъкъаткъа алмады. Санки о, 
дюньяда ёкъ кибидир. Спайдер Хэгертининъ шишкен бети ко- 
рюнди: 

— Бирден теслим олма. Эмирни акъылынъда тут. Сонъуна 
къадар даянъ. Ятма. Ерге ятсанъ, сени союнув одасында котек- 
леп эзмелейджеклер. Анълашылдымы? Урушмакъ — весселям! 

Сейирджилернинъ алгъышлары эшитильди: Дэнни ракъи- 
бине таба адымлады. О, эгильди, Риверанынъ сагъ тарафтаки 
къолуны сыкъты. Дэннининъ дудакълары санки тебессюм этип, 
акъикъатта исе фысылдашып: 

— Кичик мексикалы сычавул баласы, шимди ичинден 
джаныны чыкъарырым! 

Ривера къыбырдамады. Турмады. Онынъ бутюн нефрети ба- 
къышында топланды. 

— Тур, копек! — Сейирджилер сызгъырып, бу спортчыгъа 
ляйыкъ олмагъан арекетине менфий къыймет кестилер. Дэнни 
урбасыны чыкъарды ве эр кеске кендисининъ кучьлю бедени- 
ни косьтерди. Салонда гурюльти эшитильди. Дэннининъ ада- 
лелери макътавгъа ляйыкътыр. Буны бир чокъ урушларда исбат 
этти. Лякин, ниает, кошесинден чыкъкъан Ривера устюнден ур- 
басыны чыкъаргъан вакъытта, араларындаки фаркъ бес-белли 
ОЛДЫ... 

Азырланув девам этти. Амма Ривера бир шейге къулакъ асмай. 
Козьлери огюнде кене де пыштавлар пейда олды. О, шимди 

сейирджилер толу салонны дегиль де, кунеш астында янып 
тургъан Мексика сынъырыны корьген... 

Уруш башланды. Дэнни ракъибинден айыргъан месафени 
бир адым атып кечти. Бетинде бу арыкъ мексикалыны ашан, ер- 
нен ексан этмек истеги корюне. Риверанынъ вуджуды, бири-ди- 
геринден кучьлю ве вахший дарбелернинъ далгъасы тюбюнде 
къатланды. Эр кошеден, эр тарафтан профессиональ дарбелер 
ИС ЭТИЛЬДИ. 

Бунъа уруш демезсинъ. Бу — котеклешюв эди. Дэнни, шу- 
бесиз, бутюн имкянларыны дюньягъа чыкъарды. Ве даима ол- 
гъаны киби, буны мухтешем бир усулнен косьтерди. Гъалипким 
олып чыкъаджагъында эминлик о къадар къавий эди ки, сейир- 
джилер атта Риверанынъ аля даа аякъта тургъаныны фаркъ 
этмегенлер. Эки ракъип озь кошелерине узакълашкъанлары 
аньде эр кес мексикалыны корьди. Дудакълары яралы, буруны 
къанады. Аркъасында къалын йиплернинъ къанлы излери ко- 
рюне. Лякин кокюси нефес кучюнден къыбырдамагъаныны 
ве козьлери эвельки сувукъ бакъышнен янгъаныны — ёкъ, 
буны ич бир кимсе фаркъ этмеди. Эвеллери, бир чокъ чемпи- 
он унванына азырлангъанлар Риверанынъ вуджудыны идман 
ве дарбелерни мукеммелештирюв макъсадында къуллангъан- 
лар. Бу мексикалы генч бир къач доллар ичюн даянмагъа ог- 
ренди. 

Апансыздан бекленильмеген бир шей олып кечти. Кескин 
дарбелер токътады. Рингде ялынъыз Риверанынъ бир озю тура. 
Дэнни — къоджаман, кучьлю, къая киби къавий Дэнни — ерде 
ята! О, къыбырдамады, ерге яваш-яваш дегиль де, бирден йы- 
къылды. Риверанынъ сол къолунынъ къыскъа, амма кескин дар- 
беси олюм киби бир аньде йыкътырды. 

Сюкюнет... 

Дэннининъ вуджуды тепренди. Бираздан сонъ aH bbl, къафа- 
сы ерине келип башлады. Адет узьре бойле нокаутларны 
эльчырпмаларнен ве сызгъырувларнен къаршылагъанлар. 

Лякин шимди... Сюкюнетни Робертснинъ гъалип киби янъ- 
гъырагъан сеси бозды: 

— Мен эки къолу да пек кучьлю олгъаныны айткъан эдим 
Де 

Сайылгъан бешинджи саниеде Дэнни даа юзюкъоюн олып 
ятты; «еди» — бир тизине турып, раатланды; «докъуз» — 
котерильмеге азыр... тизи ерден айырылгъан вакъытта Ривера 
текрар ура биле. Ве мексикалы адашмакъ истемеди. Азырланды. 
О, ракъибининъ этрафыны айланып юрьди. Амма анълады: ва- 
къыт махсус созула ве «он» сайысыны эшитмек ичюн, даа са- 
ниелер кечер. Эр кес онъа къаршы... Эр кес... 

Дэнни котерилип етиштирди. Экиге болюнип, о, Риверагъа 
санки япышып къалды. Онынъ юзюнде кене де тебессюм пейда 
олды. Кечкен эр сание Дэнниге кучь-такъат къайтара. 


— О, кене куле! — сейирджилер нефес кечирип, бакъмагъа 
девам эттилер. 
— Бу мексикалынынъ дарбеси амма да кучьлю! — фысыл- 


дады Дэнни. 

Экинджи ве учюнджи раундлар буюк теэссурат къалдыр- 
мады. Дэнни бутюн усулларнен вакъыт созып турды. Айны за- 
манда агъырларыны сакинлештирмеге чалышты. Мексикалы да 
озюни сонъуна къадар косьтерди. Дэнни бу йыллар девамында 
бутюн теджрибесини топлады. О, ракъибининъ методик тараф- 
тан кучьлю олгъан дарбелернен эзмеге ниетленди. Риверанынъ 
бир дарбесине джевап оларакъ учь дарбе ёллады. Лякин Дэн- 
ни бу эки къолунен де айны чалышкъан арыкъ йигитке урьмет 
ис этип башлады. Дэнни урушнынъ девамында услюпнинъ де- 
нъиштирюви иле мешур эди. Оны къулланмагъа истеди. Эм де 
беджерди. Якъындан урушкъа кечти. Салон къутурды. Эр кес 
Дэннининъ тарафыны тута. Ривера бир тизинде мумкюн ол- 
гъаны къадар раатлана, сонъ бирден турмагъа тырыша. 

Единджи раундда Дэнни озюнинъ классик бир усулыны къул- 
ланды, лякин Ривера ялынъыз бираз далгъалангъан киби олды. 

Ара бермейип, Дэнни мудхиш Be ёкъ этиджи экинджи дарбе 
урды. Ривера ашада отургъан репортёрларнынъ устюне йы- 
къылды, олар исе оны кери ринге итедилер. 

Бирден: 

— Дэнни, ольдюр оны, геберт! — сеслери эшитильди. 

Бунъа юзлернен сеслер къошулды. 

Дэнни элинден кельгенини япть, амма Ривера «докъуз> 
сайысында дегиль де, «секиз» дегенде, канат астындан кечип, 
клинчке кирди. 

О, даа аякъта эди... Пыштавлар! Мына олар, онынъ огюнде- 
лер! Эр нефрет этильген бет-сымасы — пыштавдыр! Онынъ 
кендиси — Инкьиляптьр! О, бутюн Мексиканынъ сербестли- 
ги огърунда куреше! 

Риверанынъ озюни алып бармасы сейирджилерни ачувлатып 
башлады. Эп бир ззиледжек, не ичюн аля даа инатлана? Амма са- 
лонда булунгъанларнынъ арасындан Ривераны дестеклегенлер 
Ae бар эди. Ривера енъильмеге истемеди. Докъузынджы раундда 
о, кене де эр кесни айретте къалдырды. Кучьлю дарбе Дэннини 
ерге йыкътырды. Эр кес сусты, чюнки бу дарбе — Дэнни даима 
къуллангъан бир усул олгъан. Дэнни котерильди. Тебессюм — 
даимий ёлдашы олса биле, Дэнни озюнинъ мудхиш ве айнеджи 
арекетлерине къайтты. Ривера кене де бири-бири артындан са- 
гъанакъ киби тюшюрильген дарбелер астында къалды. Лякин 
аякътан кесильмеди. Аксине кучьлю джеваплары Дэннини бир 
къач кере джиддий шекильде йыкъты. Дэнни исе он дёртюнджи 
раундгъа къадар атта ясакъ этильген усуллардан файдаланды: 
де къолунен ракъибининъ агъызыны сыкъты, де къанлы дудакъ- 
ларынен Риверанынъ къулагъына чешит акъаретлев сёзлерини 
фысылдатып айтты. 

Риверанынъ бойле йыкъылмаз олгъаныны бекленильмеген 
бир шей олгъаныны анълап, Дэнни бутюн кучюни энъ сонъки, 
екюнлейиджи дарбеге къалдырды. Бир заманларда ондан эвель 
мешур бир боксчы япкъаны киби, Дэнни дарбени сагъдан, сол- 

дан, сонъ кунеш орьгюсине ве ченгенсине ураджакъ эди. Аякъ- 
та тургъанына къадар, Дэннининъ колларында кучь-къувет аля 
даа сакълана биле. 

Риверанынъ секундантлары онъа козь бояма оларакъ ярдым 
косьтергенлер. Де юзьбезнен сыджакъ аваны анда-мында сал- 
латып туралар, де къулагъына бир шейлер айтыш, тевсие бере- 
лер. Лякин Ривера, бу тевсиелерге риает этмек ич мумкюн ол- 
магъаныны кесен-кес биле. Эр кес онъа къаршы эди. Онынъ 
этрафыны хиянетлик сарып алды. Он дёртюнджи раундда Дэн- 
ни кене де ашагъыда ятты. Саниелер девамына Ривера раат- 
лангъан вакъытта, козю уджунен Майкл Келлининъ Робертске 
эгилип, бир шейлер айткъаныны сезди. Риверанынъ эшитмек 
къабилиети пек кескин эди. О, бир къач сёзни анълады. Амма 
даа чокъча бильмек истеди. Ве озь ракъибинен курешкенде, Ta- 
мам лакъырды эткенлерге якъынлашты. 

— Дэнни гъалип олып чыкъмакъ керек, — деди Майкл Кел- 
ли. — Акси алда мен буюк паралар джояджам. Он бешинджи 
раундда да сабыр этсе — меним ишим къартоп... Бу огълан 
Сизни динълей... 

Бу дакъкъадан итибарен, ич бир манзара Риверанынъ дикъ- 
къатыны джельп этмеди. Мийинде ялынъыз бир фикир: оны 
кене де алдатмакъ истейлер. 

Ривера Дэннини йыкътырды. Онынъ котерильгенини бекле- 
ди. Келли исе Риверанынъ янына барып: 

— Етер, шейтан алсын къафанъны! Ривера, ят! Динъле мени! 
Мен сенинъ келеджегинъни теминлерим. Келеджек сефер мен 
санъа Дэннини енъмеге рухсет берерим. Амма бугунь сен ют- 
къузмакъ керексинъ. 

Ривера бакъышынен анълагъаныны косьтерди, лякин не ра- 
зылыгъыны, не де инкяр эткенини бильдирди. 

— Не сусып турасынъ? — деп ачувланды Келли. 

— Эп бир еньиледжексин», — иляве этти Спайдер Хэгер- 
ти. — Келлини динъле де, ят. 

Гонг сеси эшитильди. Ривера телюкени дуйды, амма оны къай- 
сы тарафтан келеджегини даа анълап оламады. Дэнни эвелькиси 
киби эмин эди. Бу Ривераны бираз къоркъутты. Бир сахтелик ис 
этти. Дэнни онъа таба чапты. Ривера айланып етиштирди. Би- 
раз шашмалады. Вакъытны созмагъа къарар берди. Дэнни энди 
ураджакъ аньде, Ривера бирден дигер тарафкъа чапты. Сейир- 
джилер: «Янълыш», — деп къычырды. 

Дэнни сесли бир шекильде Ривераны чиркин этип сёгди ве 
онъа таба адымлады. Ривера кери чекилип башлады. О, дарбе- 
лерни сабырнен къабул этти. Дэнни мукъайтлыкъны джойды ве 
истегени киби урды. Бойле ал эки раунд девам этти. 

Сейирджилер санки акъылдан тайдылар. Бир кимсе бир шей 
анъламай. Эр кес къычыра. Тек бир шей анълашыла: оларнынъ 
севимли боксчысы гъалип олып чыкъаджакъ. 

Бутюн бу салонда ялынъыз Ривера пек раат эди. Кенди таби- 
аты боюнджа о пек къызматабандыр, амма теджрибе топлап, 
инсанлар топлумына къулакъ асмамакъ башлады. Дуйгьлар дал- 
гъасы онъа ич тесир этмей. 

Он единджи раунда Дэнни озь ниетини ерине кетирди. 
Сонъки дарбеси бар кучюнен Риверанынъ вуджудыны сарсыт- 
ты. Ривера букюльди. Къоллары джансыз, арекетсиз эдилер. 
Дэнни бираз къуванды. Огълан онынъ къолунда эди. Лякин 
бунынънен Ривера Дэннини алдатмакъ истеди. Апансыздан 
ченгесине ёкъ этиджи бир дарбе урды. Дэнни йыкъылды. Учь 
кере котерильмеге гъайрет этти. Ве айны учь кере Ривера озь 
арекетини текрарлады. 

Дэнни, урулгъан, эзильген, амма кене де бойле къарарлы олып, 
котерильди. Келли ве дигерлери бу котеклешмесини екюнлемек 
макъсадынен полицияны чагъырмагъа башладылар. 

Ривера козю уджунен, семиз полисмен канат астындан кечип 
киргенини корьди. Бу да не демек? Олар даа нени тюшюнип 
чыкъардылар? Полисмен, Ривера энъ сонъки, Дэнниге коте- 
рильмеге имкян къалдырмагъан дарбесини ургъан вакъытта, 

етиштирди. Урушны екюнлемек аджети къалмады: Дэнни ар- 
тыкъ котерилип оламады. 

Ривера къырыкъ сеснен: 

— Сай! — деп къычырды. 

Он сание кечип кеткенинен, джансыз Дэннини кошеге сюй- 
реклеп алып кеттилер. 

Ривера: 

— Гьалебени ким къазанды? — деп сорады. 

Акем истемеден Риверанынъ къолчакъта олгъан къолуны ко- 
терди. Ривераны ич бир кимсе хайырламады. О, кенди башында 
озь кошесине кечип отурмагъа истеди. Отургъычны биле ерин- 
де тапамады. Канат йипине таянып, бутюн салонны козьден ке- 
чирди. Бакъышы нефрет толу эди. Тизлери титрей, озю инълей. 
Козьлери огюнде бинълернен юзьлер далгъаланып тура. Деръ- 
ал хатырлады: пыштавлар! О, пыштавларнынъ саибидир! Ин- 
къиляп девам этеджек! 


or 181 0350 


Степан ВАСИЛЬЧЕНКО 
Быралкъы 


(балалар эви аятындан) 


Балалар эви этрафында аджджы ель увулдай, эр кесни къор- 
къута... Гу-гу!.. Алтын кузь дагълар узериндеки къара булутлар- 
ны къувалай, шиддетли, сувукъ ягьмур пенджерелерге шыпыра 
бере. Орталыкъта чёплюк ята, чалы-чегер, къуругъан кийик от- 
Aap ельге къарышып, енгильден вызылдай. 

Пенджерелери къырылгъан, дамы чокътан эскирген эв о къа- 
дар чеккен ки, дерсинъ ельден мына-мына йыкъыладжакъ... 

Гу-у! — ель токътамай уфюре, сызгъыра... 

Шу арада кимдир чюрюген къапыны такъылдата: 

— Ачынъыз! Къапыны ачынъыз! — тышарыдан сес келе. 

— Не олды? Ким кельди? Мында не ишинъ бар? 

— Ачынъыз, мен чёльден чапа-чапа келем, бир къамгъакъ 
киби... ачынъыз! 


Чевре-четте тоз-думан, зифт къаранлыкъ... 

Ашхане янында исе къалабалыкъ: балалар, мудире, таныш 
олмагъан зияретчи — козьлюкли адам. Кенаргъа чекильген 
эки чыр-чыплакъ къызчыкъ дымлы оданынъ диварына япышып 
тура. Ушюгенлер, ченъгелери титрей. Козьлюкли адамнен му- 
дире токътамай къавгъалаша, бири-бирине ачувлы-ачувлы ба- 
къып, насылдыр кягъытлар фырлата. Балалар олардан козьле- 
рини узип оламай. 

— Антерлери къайда? Бу авада сувукълансалар... 

— Антерлер оларнынъки дегиль, къайтармакъ керек. Янъы- 
сыны озюнъиз тапып беринъиз. 

— Я балаларны къайда сыгъдыраджам! Бизде ер ёкъ, кимсе- 
ни къабул этип оламам. 

— Я мен къайда сыгъдырайым? Къайда? Учь куньден берли 
балаларнен огърашам, оларны кимсе къабул этмеге истемей... 
Кучюм къалмады. 

— Маариф идаресине мураджаат этинъиз! — деп тиреле му- 
дире. 

— Озюнъиз барынъыз, мен энди баргъан эдим — файдасыз! 

— Бакъынъыз: эвимизге олгъаны-оладжагъы отуз джан сыгъа, 
бизде исе докъсан бала! Юкъунчлы хасталыгъы олгъан балалар 
да бар. Бир тёшекте учер бала ята, ястыкълар ёкъ, аякъкъаплар 
ёкъ... Бизде арткъач отьмек уфагъыны биле тапамазсынъыз! Ба- 
лаларны ёлда ташлап кетсенъиз де, лячаре, еримиз ёкъ! 

— Эбет, оларны ёлда ташлап кетерим, амма бунынъ ичюн сиз 
джевап береджексинъиз! 

Четте мугъайып тургъан къызчыкълар де козьлюкли адамгъа, 
де мудиреге козь къыйыгъындан бакъалар. Мудире оларгъа козь 
ташлагъанда экиси де башыны тёбен алып, шыншыкъламагъа 
башлады. 

Козьлюкли адам фурсат къачырмай къалгъан кягъытларны 
маса устюне ташлап, балачыкълар арасына сокъулды ве кетип 
тургъан еринде юзюнинъ терини сюртерек, къапыдан аман чы- 
къып кетти. Артындан бакъкъан балалар чаресизликтен окюр- 
окюр агъламагъа тутундылар. 

...Мудире ачувындан къычыра-къычыра балачыкъларнынъ ус- 
тюне чул-чубур кийдирди. 

— Башкъа ич бир баланы алмам! Уфакъ баланы кетирселер 
биле алмам! Яхшысы мындан къачып кетерим, — деп озь башы- 
на сомурданды. 

Къызчыкълар озюне келип, бири-бирине сарылды, кулюшти, 
атта базы бирлери огъланларны эриштирди: 

Азбарда, азбарда, 
Буюк бугъа окюре. 
Огъланлар, огъланлар, 
Копек суварып юре. 

Сес-шаматадан бир шей эшитильмей; тоз-думан ичинде бир 
шей корюнмей. Кошеде балачыкълар ята — сувукътан эр кес 
титрей. Дудакълары мораргьан, чырайлары агъаргъан, тек 
козьчиклери тыпкъы вишне данелери киби. Балалар юкъламай, 
чюнки Демин къайдандыр кельген беяз башлы огълан шимди 
оларгъа масаллар айтып бере. Оны эр кес ымпыс-тымпыс динъ- 
лей. Базан балалардан бири кулюп йибере, базан исе эр кес бир 
кереден чувулдаша... 

Къомшу одада яткъан балалар да сеслерини зшитип, оларгъа 
къошулмагъа тырыша. 

— Мында не олаята? — деп меракъланды бириси. 

— Бу янъы кельген огълан масал айтып бере, амма сиз кечик- 
тинъиз, оны башындан динълемек керек эди? 

Огълан начар, ялынаякъ, устю-башы кир-кифос... 

— Я о къайдан келип чыкъты? 

— Бильмеймиз, башта ёкъ эди, янчыкъ пейда олды. 

Огъланны соргъугъа чекелер: 

— Сен къайдан кельдинъ? Ерлисиньми? 

— Ёкъ, ерли дегилим, узакътан кельдим. 

— Нечюн кельдинъ? 

— Эгленмек ичюн кельдим. 

— Бельки бу ерде достунъ я да агъанъ бардыр? 

— Ёкъ, кимсем ёкъ. 

Балалар шубеленип: 

— Орталыкъта ачлыкъ чеккенлер чокъ, гъалиба олардан би- 
рисинъ. 

Огълан бир кереден кестире: 

— Ёкъ-ёкъ! Анам-бабам бар. Эвимиз де бар. 

Балалар сёзюнден къайтмай: 

— Ананъ-бабанъ олса, нечюн ялынаякъ юресинъ? Фукъаре- 
синъми? 

— Ёкъ, папучларым бар, амма анам эвни ташлап къачмасын 
деп оларны сакълагъан. Мен исе эписи бир къачтым. Пальтом 
да, къалпагъым да бар, амма анам оларны да сакълап къойгъан. 

— Адынъ не? 

— Мишка. 

Балалар бу сефер кулерюзьнен бакъып: 

— Сонъ, Мишка, масал айтып бере экенсинъ, биз де динъ- 
лейик! 

Мишканынъ чырайы кульди, о, штаныны тюзетти, козьлери 
парылдады. 

Огълан масалны янъыдан айтып башлагъанда эр тарафтан ча- 
пып кельген балачыкълар онъа къулакъ тиктилер. 

— Мишка, ойле усталыкънен икяе этесинъ, акъикъий актёр- 
сынъ! 

— Бир даа айтып бер! 

— Аферин, Мишка! 

Мишка маса устюнде яткъан китапны алып, кильседеки па- 
пазны кулюнчли тарзда такълид этерек, окъуп башлай: 

— Азиз къардашларым... 

Ойле усталыкънен окъуй ки, эр кес айретте къала, ках-каха 
кулюше. 

— Къайдан ала шу сёзлерни?.. 

Кимдир Мишканынъ артында турып, китапкъа козь ташлады 
ве шакъылдап кульди: 

— Бакъынъыз, о сёзлерни терсине окъуй?! 

— Мишка, окъумагъа бильмейсинъми ёкъса? 

— Къышта бабам огретеджек, манъа даа фортепиано ала- 
джакъ, келеджекте чалгъыджы оладжам. 

Эр кес онъа дикъкъатнен бакъып турды: 

— Шай десе... Бизге де Параска Калистратовна аранъыздан 
бири профессор, бири муэндис, даа бири артист оладжакъ деди. 

Балалар эвинде аман-аман эр кес, Параска Калистратов- 
нанынъ айткъаны киби, келеджекте улу адам оладжагъына ина- 
на эди. 

Балалар макътанмагъа башладылар: 

— Эвимиз ойле-бойле эвлерден дегиль, биз мында франсыз 
ве немсе тиллерини де огренемиз! 

Бир бала долаптан ипрангъан дерсликни чыкъарды, устюн- 
ден тозны къакъып, ичини ачты: 

— Мына бакъ, Мишка, бу — дер штуль, бу исе... 

Шу арада чанъ къакъылды, эр кес дюньясыны унутып, кескин 
сес чыкъарып, ашхане тарафкъа чапышты: 

— Уйле емеги! 

Мишка исе четте къалды. 

— Мишка, уйлелик ашамагъа кель! 

Мишка эеджанланды: 

— Ёкъ, истегим ёкъ! Мен тек четтен бакъаджакъ олам. 

— Нечюн? Бугунь софрагъа дер шорба къояджакълар. Оть- 
мексиз, тузсыз, курьпесиз... амма ичинде кемиклер бар. 

Чентикли буюк къазан. Къаршысында къыйыш чомуч тут- 
къан, устю-башы терленген невбетчи къадын иш башында. Був 
фышкъыргъан къазандан узун кемиклер корюнип тура. 

Балалар бир даа: 

— Мишка, ашамагъа кель! 

О исе яваштан: 

— Мен энди ашадым, озюнъиз ашанъыз! 

— Я сен не ашадынъ? 

— Зтли борщ, сютлю паста, булканен чай... 

Мишка юткъунды ве сусты. 

..Балалар ашкъа япырылышкъан сонъ дерсинъ сагъанакъ 
ягъды: зий-чув, гурюльти, кемиклернинъ къырсылдавы. Эр кес 
къатыр-къутур ашай. Кимсе къонушмай, ялынъыз кимерде бир 
балалар бири-бирини енгильден эриштирелер ве кене ашкъа 
кечелер... 

Мишка башыны саркъытып, четте тура. Ачтан олеятса да, 
буны ич кимсеге косьтермеге, бильдирмеге истемей. 

Яваш-яваш къаранлыкълаша. Шиддетли ель къырылгъан пен- 
джерелерге такъылдатып, кене де сызгъыра бере. Балачыкълар 
буз-бузлап, бири-бирине сыйыкъалар... 

Бир къач огълан бала одагъа одун кетирип, сабыкъ къонакъ- 
байдан харап алда къалгъан оджакъны якътылар. 

— Исинмек керек! — огьланлар да, къызлар да оджакъ ба- 
шында чингене балалары киби ерлештилер. 

Эртеси куню Мишка эвдеки балаларнен кунь бою эм чалыш- 
ты, эм эгленди: къуюдан сув кетирди, джарты къапыны тамир- 
леди, азбарны сипирди, ойнамагъа да вакъыт тапты. Лякин 
къаранлыкъ баскъанда кене рухтан тюшти. Къалпагъыны эли- 
нен сыкъып, пенджереден къаранлыкъкъа мугъайып бакъты. 

Ель исе «гу-гу-гу!» уфюре, сесинден тап тенинъ чимир-чи- 
мир эте. 

Сес-шамата ичинде Мишканы унуткъан киби олдылар, амма 
бираздан сонъ кимдир: 

— Бакъынъыз, Мишка бизнен берабер къалгъан экен! 

— Мишка! Эвге къайтмайсынъмы? Ананъ-бабанъ сени 
къыдырадыр. 

Мишка башыны тёбен алды. Фалташ козьлеринден козьяшлар 
акъты. 

— Анълашылды, о ач юре, амма бизге айтмай. 

Мишка юзюни къолларынен къапатып, окюрип агълады. Ни- 
ает, яваштан: 

— Мен бы-рал-къым... — деди. 

Эр кес оджакъны унутып, Мишка тургъан тарафкъа ашыкъ- 
ты. 

— Иште санъа ана, иште санъа баба! 

— Ана санъа сютлю паста, ана санъа булканен чай! 

Буюк балалардан бири: 

— Демек, бизни алдатктансьтн»... 

Мишка козьяшларыны силип, къалпагъыны башына кийип, 
агъыр адымларнен къапыгъа тараф адымлады. Балалар оны 
аджыды: 

— Къайда кетесинъ, Мишка, биз сени къувмаймыз! Токъта... 

— Энди не япайыкъ экен? — деп балалар озьара фысылдаша. 

Бир къызчыкъ наразылыкъ бильдирген киби: 

— Биз онынъ ким олгъаныны бильмеймиз, бельки хырсыз- 
лыкъ япа, барып да ялынаякъ Володькин киби эшьямызны алып 
къачса... 

Огъланлардан бири кестирип: 

— Мишка хырсыз олгъаныны исбатлап олурсынъмы? Оны 
ашшаламагъа не акъкъынъ бар? 

Галя янълыш япкъаныны анълап: 

— Ёкъ, мен оны козьде тутмайым, мен тек мисаль кетирдим... 

— «Мисаль кетирдим» дейсинь, «ялынаякъ» дейсинъ... 
я биз эпимиз айны текнеден чыкъкъанымызны унуттынъмы 
ёкъса? 

— Мен онынъ акъкъында айтмадым, не илишесинъ? 

— «Ялынаякъ»... Бельки о эпимизден де яхшы бир адам- 
дыр! Бельки о чалгъыджы-артист оладжакъ! Анълайсынъмы, 
къабакъбаш? Келеджекте бельки о да Моцарт киби улу эрбап 
оладжакъ? Энди келинъиз, акъыл танышайыкъ, белли бир 
къараргъа келейик. 

Ятакъханеде кенъеш топланды. Кенджелер козь-къулакъ OA- 
макъ ичюн къапы янында тура. Балалар яваштан, агъыр-сабыр- 
нен акъыл таныша. Нетиджеде, кимсеге бильдирмеден Миш- 
каны бир къач куньге балалар эвинде къалдырмакъ, сонъундан, 
фурсат тапылгъанда, Параска Калистратовнаны къандырмакъ 
къарарына келинди. Эбет, мудире башта къычырыр, ачувланыр, 
агълар, сонъра эписи бир огъланны группагъа къабул этмеге 
разы олур. Балалар онынъ табиатыны яхшы билелер. 

— Энди, Мишка, крават астына кир, шимди мудиремиз кель- 
мек керек. 

Мишка ашыкъа-ашыкъа крават астына кирип сакъланды. 
Чокъкъа бармай онынъ башы чыкъты: 

— Достлар, азачыкъ къапынсам яхшы олур эди... 

— Мишка, ашамагъа бир шей къалмады, мудиремиз акъшам 
бельки бир шейлер кетирир, о вакъыт... 

Мишка: 

— Азачыкъ олса да етер, къазанда кемик къалгъандыр. 

Къызчыкълар тезден къуру кемикни кетирдилер. 

— Мына, Мишка, кемикни тут, мына бу чулны да ал, гедже 
сувукъ олур. Бир шейлер керек олса айт, озюнъ чыкъма. 

Юксек бойлу, къарыкъ сесли, эркек аякъкъаплары кийген му- 
дире саба эрте эки чувал ун кетирди. Аман ёл-ёрукъ огретмеге, 
зыкъарламагъа башлады: 

— Семеновнынъ аякъларыны ювдынъызмы? Валянынъ сы- 
джагъыны ольчединьизми? Нечюн чёплюкни чыкъармады- 
нъыз? Пенджерени ким къыргъан? Китап нечюн маса тюбюнде 
ята? Староста! Староста! 

Мудире ятакъ адасына кирген сонъ кене вайвалады: 

— Ойле оладжагъыны биле эдим: тёшеклер джыйыштырыл- 
мады, оданынъ авасы тынчыкъ, эр ер кирли... Невбетчи! 

О, бираз бекледи ве кене гурь сеснен: 

— Невбетчи! Невбетчи! Невбетчи ким? Копеклерни эвге 
кирсетименъиз деп къач кере айттым? 

Невбетчи аман одагъа чапып кирди. 

Мудире: 

— Копекни ал да чыкъарып ат, оны экинджи кере мында ке- 
тирменъиз. 

— Копекни къайда корьдинъиз? Мында копек ёкъ. 

— Чокъ лаф этме, айткъанымны яп. «Мында копек ёкъ» 
эмиш, я крават астында кемикни ким кемире? 

Невбетчи башыны къашыды ве эминликнен: 

— Козюнъизге корюнгендир. 

«Копек» гъалиба акъыллы эди. Шу дакъкъасы сусты. 

Башкъа одалардан чапып кельген балачыкълар меселени бир 
кереден анълагъан киби: 

— Бу, сычавул олса керек, — депгурульдемеге башладылар. — 
Эбет, сычавул! Тюневин Андрей балабан бир сычавулны корь- 
ген эди. 

Мудире бунъа инанмады: 

— Къана, ярыкъны якъынъыз, бакъайым. 

О, краватларнынъ астыны бирер-бирер бакъып чыкъты ве 
Мишканы тапып: 

— Бу бала къайдан кельди? Сипирки кетиринъиз, шимди тез 
чыкъар, — деди. 

Невбетчи эгилип, Мишкагъа бакъты: 

— Чыкъ, къолгъа тюштинъ... 

Крават астындан беяз башлы, бети къызаргъан бала пейда 
ОЛДЫ. 

Параска Калистратовна шашкъын алда: 

— Недир бу? Къайдан? 

Балалар мудиреге япышып, ялвармагъа башладылар: 

— Параска Калистратовна! Параска Калист... Бу адий бала 
дегиль! О эпимизден де яхшы! Ишкир, тербиели... 

Ве, бир агъыздан: 

— Оладжакь Моцарт! Моцарт! 

— Моцарт? 

— Артист, чалгъыджы... О насыл йырлагъаныны динълесе- 
нъиз! Я насыл чалгъаныны!.. 

Мудире къулакъларыны къапатып: 

— Етер, динълемеге биле истемейим! Оны къалдырсам, мени 
махкемеге береджеклер! Юкъунчлы хасталыкълар етмейми? 
Мени ернен-ексан этеджеклер... 

Балалар мудиренинь этегини, къолуны тарталар: 

— Бу заваллыгъа бакъынъыз, джаны къалмады... 

Мудире башыны саллап, козьлерини къапаткъан киби: 

— Кореджек козюм ёкъ, весселям! — деди. Озю исе козь 
къыйыгъындан балагъа бакъты. Сонъра ах чекип, бала устюн- 
деки чул-чубурны чыкъармагъа тутунды. 

Бала чокътан ач юргени корюне эди. Арыкътан-арыкъ, тап 
къабургъалары чыкъып къалгъан. Тени де мораргъан, тырнал- 
гъан, вельасыл, сагъ ери къалмагъан. 

Къадын козьяшларыны тыйып оламай, аман озь одасына ча- 
пып кетти. Артындан къапыны тарс этип къапатты. 

Орталыкъны сессизлик къаплады... 

Оджакъта сонъки одун янып битеятса да, онъа кимсе эмиет 
бермеди. Эр кес мудиренинъ къапысы янында топланды. Кими 
динълене, кими къапы аралыгъындан ичери бакъмагъа тырыша. 
Амма кимсе сес-солукъ чыкъармай. Бири къапыдан башыны ко- 
терип: 

— Мишка, къасевет этме, о анда окюрип агълай, демек, тез- 
ден озюне келир, эр шей яхшы олур. 

— Агълаймы? 

— Эбет, окюр-окюр агълай. 

Балаларнынъ къайнап ташкъан юреклери кет-кете чезильди, 
енгиллик дуйдылар. Бир-биринен къучакълашалар, чувулда- 
шалар, къуванчлары ичине сыгъмай, фырыл-фырыл айланалар. 
Сонъра бир кереден тынчланып, кене къапыгъа япышалар. 

Къапы артындан агълав-сызлав эшитильгенини дуйып, бир 
даа къувана-къувана чапышалар. 

Чокъкъа бармадан мудире агъыр-сабырлы адымларнен бала- 
ларнынъ янына чыкъты. Мишкагъа бакъып: 

— Кель яныма, адынъ не? — деп сорады. 

Балалар Мишкагъа агъыз ачтырмай къычырыша: 

— Мишка! Онынъ ады Мишка! Мишка, кель! 

Мудире озюни къолгъа алып: 

— Динъленъиз, бизде ярын тефтиш башлана, тынъкъынъыз- 
ны чыкъарманъыз, Мишка мында олгъаныны бильдирменъиз, 
ким де-ким айтып берсе, менден кореджеги бар... 

Мудире юмругъыны косьтерди. Эр кес де: 

— Ёкь, айтмамыз! Айтмамыз! 

— Къызлар, килерде бакъынъыз, бир де-бир къуру урбамыз 
къалдымы экен?.. 

Гедже. Балалар чул-чубургъа бурюнип, бир-бирине япышып, 
терен юкъугъа далдылар. Оларнынъ эписи янъы омюрнинъ ола- 
джакъ йылдызларыдыр. Къаранлыкъта джамсыз пенджереден 
япалакъ-япалакъ къар данелери учып кире. Ельчик балаларны 
сыйпай, чул-чубурларына токъуна, сонъра оджакъ ичине кирип, 
сызгъыра-сызгъыра йырлап башлай: 

Дагъ-лар-даа, 

Вадий-лер-деее... 

Гу-гу-гу!... 

Ойле де аджайип иш зди, амма бош себеплерге коре амель- 
ге кечмеди. Be адий Ae иш дегиль, медениет-айдынлатув иши... 
Яхшы иш эди. 

Бу вакъиа чокътан олып кечкен. Меним акъранларым дели- 
къанлы, яш олгъан девирде, озюм де даа къарт олмагъанда, 
къуванч толу бир маальде. 

Санада ойнамакъ истек о къадар кучьлю эди ки, атта багъ- 
да бир тамырдан оськен учь эмен тереги астында дьяконнынъ 
къызынен корюшювден де кучьлю! 

— Ах, о заман санада ойнамакъ истеги! 

Сиз не деп тюшюндинъиз: топланып, тешкиль эттик! 

Мына бойле топланып, музакере этип, бир къараргъа кельдик: 

— Санада мытлакъа ойнаджакъмыз! 

Пьесаны да сайлап алдыкъ, виляетте керекли оданы даайырып 
бердилер, артистлернинъ сайысы исе денъизде балыкъдай! 

— Санада ойнаджакъмыз! 

Бирден сыртынъа мых санчылгъандай: 

— Я режиссёр къаерде? Не де исе, бу иште биз не ана, не де 
бабамыз. Истидатларымыздан гъайры бир шейчигимиз ёкъ! 

— 'Токътанъыз, йигитлер! — деди Семён, — шеэрде бир ида- 
реджи бар ки, о саналарда ойнагъан! Мен беллесем, о бизни де 
огретир... 

— Айды йигитлер, идареджиге... 

Кеттик... 

— Беш кумюш, — деди идареджи, — спектакльден сонъ акъ- 
шамлыкъ софра... Мени арабанен шеэрден алып ве кене шеэр- 
ге кетирмели. Ве меним сёзюмден чыкъмайджакъсынъыз! 

— Разымыз. 

— Афишаны азырланъыз ве режиссёр ким олгъаныны къайд 
этмеге унутманъыз. 

— Яхшы, язармыз! 


Жжжж 


Башланды. Роллерни такъсим этип, эр шейни дуаны эзберле- 
ген киби эзберледик! 

Учь афишада бутюн иштиракчилернинъ сойадларыны къайд 
зттик (я сиз не деп ойладынъыз? г) ‚ астында исе: 

«Режиссёр Иван Степанович Леваденко», — деп яздыкъ. 

Эр шейни Танъры эмири иле япкъаны киби яптыкъ... 


ЖЖЖ 


Спектакль базар куню олса, Иван Степанович бизге джу- 
маакъшамы куню кельди... Архиерейни къаршылагъан киби 
къаршыладыкъ... 

— Айды, башлайыкъ, — деди Иван Степанович, — афишалар 
азырмы? 

— Мына! 

Иван Степанович афишаларны корьгенинен, козьлеринден 
атеш сычрады. Ондан сонъ бар сесинен джекирди: 

— Бу насыл масхаралыкъ?! Меним сойадымны бойле уфакъ 
арифлернен язмакъ мукюнми! Мени, я?! Мени! Он бир йылдан 
берли саналарда ойнагъанны, я?! 

Ве бирден зки пай косьтерип: 

— Етер! Мен мында сизлернен огърашаджагъыммы? ! Къаер- 
де араба? Араба!!! 

— Чапынъыз, йигитлер, кягъыт кетиринъиз! Бир къачыны би- 
ри-бирине япыштырып, сойадыны ири арифлернен язынъыз! 

Кондрат кягъыт кетирмек ичюн чапып кетти... Кетирген 
сонъ бири-бирине япыштыра... 

Бу маальде артистлернинъ бири-бири артындан Кондраткъа: 

— Меним сойадымны да ири арифлернен яз! 

— Меним де! 

— Меним сойадымны да! 

Спектакльде виляет кятиби суфлёр вазифесинде эди. Квадрат 
шекилинде кягъытчыкънен келип, бир беш вершок ольчеди де: 

— Меним сойадымныисе мына бойле арифлернен язынъыз, акс 
алда будкагъа кирмейджем, эпинъизни виляеттен къуварым... 

— Япыштыр, — дейим Кондраткъа, — эписине етсин... 

Кондрат учь саженьге якъын, ондан чокъ олмаса, кягъытлар- 
ны бири-бирине япыштырып, истек бильдиргенлернинъ эпи- 
сининъ сойадларыны буюк арифлернен язды. Режиссёрнынъ 
сойады ойле ири арифлернен язылды ки, еди вёрст авлакъта ер- 
лешкен Кузьмин биле озь коюнден корюне эди. 

Афиша азыр. 

Я оны къарге ерлештирмели? 

Чанъ къуллесине батюшка рухсет бермей, башкъа бир ерге 
сыгъмай. 

Бакъкъалие устюне ерлештирмек къарарына келинди. Мер- 
дивен кетирип, ольчеп бакътыкъ. 

Мыхла! 

Бутюн кой ишимизни сейир этмек ичюн топланды. 

Кондрат мердивенге чыкъып башлады, афишаны кендитараф- 
къа тартты... 

Бу маальде кимдир Пилип эмджени тюртти... Пилип эмдже 
афишанынъ бир кошесине аягъынен басты ве режиссёрнынъ 
сойадынен «башланышы саат секизде акъшам» деген ерини 
йыртты... 

Иван Степанович буны корьген сонъ бар сесинен джекирди: 

— Араба къаерде, ананъызны шейтан! Мен сизлерге режис- 
сёрны йыртмакъны огретирим! Энъ муим адам — режиссёр! 

Спектакль ойле де олмады. 

Шимди исе башкъа заманлар... Шимдики режиссёрлар 
арифлерге эмиет бермейлер, звельде исе... 

Зх, Алла бойнуны урсын: бойле ишни бозды... 


Балыкъны насыл 
авлагъаным акъкъында 


Амма да саба! Саба дегиль — назм маали! 

Юкъарыда — кок. Аякъ астымда — ер. Огюмде исе — тый- 
накъ... Тыйнакъ не олгъаныны билесизми? Тыйнакъ — ердеер- 
лешкен чукъур табакъ, ичинде исе «Soupe а-а рејѕапп» («Pe- 
нессанса» менюсында язылгъандайын дегиль) сув. 

Сувнынъ ичинде — балыкъ, къыскъач... 

Балыкъчы сыфатында огюмде бойле вазифе: шу балыкъны, 
ишим онъундан кельсе, къыскъачны да тутмакъ. 

Бу, биринджиден. 

Экинджиден, бу ишимден: 1) хошнут къалмакъ, 0) хырпалан- 
гъан гонълюме раатлыкъ бермек, ве 3) тазе балыкъ шорбасы- 
нынъ дадыны корьмек... 

Бунынъ ичюн яныма ашагъыдаки шейлерни алдым: 

а) Харьков виляет иджра комитетининъ 118 санлы къарары 
(балыкъ авлав къаиделери); 

б) сантиметр; 

в) пергель; 

г) шемсие (кунештен); 

A) беш-алты таранка балыгъы, дженктен эвель япылгъан бир 
шише «перцовка», эки фунт отьмек ве иляхре; 

е) шахсиетимни исбатлагъан шеадетнаме; 

ж) эсапкъа алув карточканы; 

3) къармакъ; 

и) апайымны; 

Умумен айткъанда, балыкъ авында энъ керекли шейлерни 
алдым. 

Къармагъымны сувгъа ташладым... 

— Тартамы, эмдже? 

— Влуньдан къалма, кете бер! Керек вакъытта тартар! 

Кетти... Ве узакътан зриштирип, «гречаниклер» макъамына: 

Тута, тута, эмдже агъа, 
Акъшамлыкъ ашамагъа?.. 

«Кулебер, дейим ичимден, кулебер!» 

Балыкъ авынынъ ильк эки бучукъ саат, бар ирадемни топлап, 
тыйнакъкъа бакъып, тюшюнем: «Тасавур этинъиз, сув насыл- 
дыр кислороднен водород, иште H2O олса да, ичинде не къадар 
балыкъ... ». 

Мен исе инсаным, homo, энъ олмагъанда бир олмайджакъ 
хамси балыгъы тутулса эди. 

ПУ ань къармакъ ялдавугъы секиреклеп башлады. 

Тарттым! 

— Тутулды! А-а-а! Тут, апай, тут-тут-тут! Туттынъмы? 

— Мына! 

— Табон балыгъы? Сантиметрни бер. Пергельни узат! Иджра 
комитетининъ зарур къарарыны бер. Анда не деп язылгъан? Та- 
бон балыгъы учь вершоктан кичкене олмамалы. Козьлерининъ 
ортасындан арт ялдавучынадже ольчемек керек. Яхшы. Козьле- 
рини къыдыр! 

— Таптым! 

— Козюнинъ ортасыны тап! Таптынъмы? Сантиметрни 
къой... Шойле! Тут!.. Арт ялдавучыны тап! 

— Мен къаерде олгъаныны бильмейим! 

— Артында къыдыр! Арт кечити деп айтылгъан сонъ, демек 
артта. Кечитте! Таптынъмы? 

— Ёкъ, о мында! 

— Зоологияны унуттынъмы? Гимназияларда аслы не огрете- 
лер сизлерге? Мында бер! 

— Ban! 

— He вай? 

— Къолумдан тайып кетти! Сувгъа! Ана-ана-ана ялдап кетти! 

— Ана санъа керек олса! Даа курсларда окъугъан эмиш! Ол- 
майджакъ балычыкъны тутып оламадынъ! 

Дранг-дранг-дранг! Къармакъ ялдавугъы. 

Башкъа балыкълар?! «Башкъаларнынъ» ольчеви не къадар? 

— Yup вершок! 

— Сантиметрни бер! Козюни таптым! «Башкъалары», ай- 
лан мында. Сенинь арт ялдавучынъ къаерде, косьтер! Арт ялда- 
вучы 6къ! Турнабалькь ашагъан! Энди He япмалы? 

— Азатлыкъкъа йиберейим! Бар, кезине бер тыйнагъынъда! 
Арт ялдавучсыз мында ишинъиз ёкъ! Бойле сойны тутарсынъ, 
сонъ джевап бермек керек! Бойле сойларны насыл да ольчер- 
синь? 

— О-о-о! Къыскъач! Башындан къуйругъынадже! 

— Сантиметрни бер! Башындан башлайыкъ. 

— Я сен къуйругъындан башлайсын да! 

— Насыл этип къуйругъындан? Я бу бойнучыгъы да! Бой- 
нучыгъында исе башы ерлешкен! 

— Я бу къуйругъы да, бойну дегиль! Озюнънинъ бир шейден 
хаберинъ олмаса да, сёгюнесинъ! 

— Я фаркъы ёкъ да — башындан къуйругъынадже я да къуй- 
ругъындан башынаджеми! 

— Демесе?! 

— Вершок ве секизде еди. Джоюл козюмден! Ялдай бер! Би- 
раз оссенъ олмаз эдими?! Ёкъ, илле къармакъкъа илише! Тур, 
апай, кеттик эвге! 

Эмдженинъ акъшамлыкъ емеги бугунь таранька олды. 

Алтын кузь... 

Ах, къаврамагъа башлагъан солукь, кедерли япракълар тёкю- 
льмеге ич де истемейлер. 

Эмен къайгъылы-къайгъылы гъыйчылдай, курюч сувукълар 
басмаздан алдын юкъугъа ятмагъа азырлана, акъчаагъач агъыр- 
агъыр уфулдай, ах чеке, ялынъыз акъкъайын, сарылтым-ешиль, 
«къувурчыкъ сачлы» акъкъайын орман четинде я Левитаннен 
корюшювни беклеген, я да Чайковскийни симфониягъа ча- 
гъыргъан киби кевделенип тура. 

Турналар да юксек кокте тюрлю шекиллер «сызып», кур- 
лыйт-курлыйт этерек: 

— Эшитесинъми, эй, къардаш, биз учып кетемиз! — деп са- 
гълыкълашалар. 

Иште, алтын кузь... 

Кузь кельгенинен тавшан курькчиге бара. Куркчи онъа къу- 
лачыкъларыны, аячыкъларыны темизлей, къуйручыгъына бем- 
беяз пускуль япыштыра. 

Авджылар исе авгъа азырлыкъ корип, патронларны ири-ири 
сачманен толдуралар, къалын штаннен биджакъны темизлей- 
лер, серт чызмаларны ягълайлар, къалын кальсонны йыртып, 
ондан чулгъав япалар, онъайтлы кепка ерине исе узун къулакъ- 
лы къалпакъны киелер. 

Кийик папий авлангъанда авджылар, адетте, ем ерине по- 
мидор я да хыярдан файдаланалар. Бугунь исе авгъа чыкъмакъ 
ичюн тонъ ягъы ве суджукъ керек олур. 

Эльбет, кучюк бардачыкъ да мытлакъа керек. Чюнки, биль- 
генимиз киби, папий авлангъанда къайыкъ ичинде топлана би- 
льген сув айны бардачыкънен алып битириле. Тавшан авлангъ- 
анда исе теджрибели авджылар бардачыкъны уфукъны козьден 


HO 201 CS 


Остап ВИШНЯ CNS ED 


кечирмек ичюн де къулланалар. Бу алда орталыкъ ачыкъ-айдын, 
яхшы корюне зкен. 

Юкъарыда анъылгъан чешит тюрлю шейлер диван устюне 
арды-сыра ерлештирильген сонъ оларны бирер-бирер бакъып 
чыкъасынъыз. 

— Даа бир шейлер къалмадымы экен? Штан азыр! Чызмалар 
азыр! Чулгъавлар азыр! Патронлар бар!.. Ягъ да, суджукъ да 
бар!.. Хм-м.. бар... Булар азлыкъ этмезми аджеба? 

— Етер, етер! — деп эвдекилер деръал тынчландырмагъа 
тырышалар. 

— Я бардачыкъ къайда? — А, мына, чантанынъ артында! 

— Оны чантагъа къоймасанъ унутырсынъ. Мына энди эр 
шей азыр, демек мумкюн. Ёлгъа озь вакътында чыкъсам, кеч 
къалмам. 

Тез-тез кийинип, чантаны толдурып, ниает, ёлгъа чыкъасы- 
нъыз. Къорантанен сагълыкълашасынъыз: 

— Айды, сагълыкънен къалынъыз! Къасевет этменъиз. Эки- 
учь куньден сонъ къайтып келирим! 

— Я тюфекни эвде къалдыраджакъ олдынъмы ёкъса? 

— Вай, бакъса, унуткъаным, къайда о? 

— Масамызнынъ бир аягъы сынгъан эди, онынъ ерине тю- 
фекни тиреп къойгъаным, — деп анълата апайынъыз. 

— Тюфекни... тиреп къойдынъ?! Ана санъа... 

— Не олгъан экен, ич олмагъанда бир шейге ярады, онынъ 
бош яткъанындан не файда... 

— Олды, лаф этмеге вакъыт къалмады! Сагълыкънен къал. 
Яхшысы Екатерина Николаевнадан тавшан ягънен насыл пи- 
ширильгенини огренип ал... Ягъ алсанъ, бир дегиль, эки-учь 
тавшангъа къарарлаштырып ал. 

— Эки-учь тавшангъа?! 

— Истесенъ беш тавшангъа да ал! Амма бакъ, чокъ кетирмем. 
Айды, ёлджу ёлуна ярашыр... 

Тавшан авламакънынъ учь эсас ёлу бар: биринджи усулнен ав- 
джылар тавшанны къамачавгъа алып, окъкъа туталар, экинджи 
усул ав копеклеринден файдаланмакъны козьде тута, яни копек- 
лер тавшанны ятагъындан къувып чыкъаралар, учюнджи усул- 
ны къуллангъан авджылар исе тавшаннынъ пейда олмасыны пу- 
суда отурып беклейлер. 

Адетте биринджи усулнен япылгъан ав бир къач авджы иш- 
тиракинен кече. Авгъа чыкъкъанда, энъ-эвеля сюрюльген я да 
сачылгъан тарлада тавшан ятагъыны къыдырып тапасынъыз. 
Белли ки, тавшанлар куньдюзлери тарлада сакъланалар. Лякин 
бир де-бир сес эшитселер, аман табана къувет берип къачалар... 
Сонъра «кемер» шеклинде сырагъа тизилесинъиз. «Кемер» 
нинъ эки янындан ерлешкен авджылар бираз огде кетелер. Чюн- 
ки тавшан бирден атылып чыкъса, артыкъ къолтавагъа тюшкен 
киби, ич бир ерге къачып оламаз. 

Копеклернен авгъа чыкъмакъ да пек меракълыдыр. 

Копеклер орманчыкъ я да увагъа кирген сонъ о якъ, бу якъ 
чапышалар, озь авулдавынен тавшланларны къоркъуталар. 

Бу маальде сиз тавшаннынъ огюне чыкъасынъыз ве... окъ ат- 
санъыз да, нишангъа урып оламайсынъыз. Лякин ич де кусьме- 
ден, авламакътан зевкъ алмагъа девам этип, копеклер сюрюси 
тавшаннынъ артындан насыл чапкъаныны козь огюне кетире- 
синъиз: санки узакътан къавал сеси келе, боразан янъгъырай, 
бас джекире, баритон увулдай... 

By сеслерде о къадар эеджан, о къадар ихтирас бар ки!.. 

Ах, бизим оркестримиз де бойле джошкъунлыкънен чалып 
башласа, симфониялар башкъаджа янъгъырар! 

Бу сеслерни динълеп тургъанда кокюсинъ къабара, башынъ 
айлана... Нишангъа урып оламасанъ да, эписи бир авджылыкъ- 
тан зевкъ аласынъ... 

Авгъа къаш къараргъан вакъытта чыкъмакъ керек... 

Пусуда отурмакь ичюн курьк тон киесинъиз. Шорбаджы- 
нъыз сизден: 

— Джуббе берейимми? — деп сорай. 

Сиз исе: 

— Ёкь, кереги ёкъ, авасы сувукъ дегиль — ельсиз. Къалын 
япынджанъыз тик якъалыдыр, онынъ озю етер. 

Мына буюк черен янында пусуда отурасынъыз. 

Къаранлыкъ гедже, орталыкъкъа сессизлик чёке. 

Кокте, черен узеринде — йылдызлар, ерде, черен астында — 
тавшанлар. 

Тонгъа бурюнип, къулакъ тикип динъленесинъиз: 

— Черен ичинде тавшанлар бармы-ёкъмы?! 

Бу арада къошму койден татлы бир сес эшитиле. Кимдир ма- 
зун-мазун йырлап башлай. 

Сиз де хаялларгъа далып, яваштан йырлап башлайсынъыз: 

Кокте парлакъ ай, 
Ель дегирмендай... 

Козьлеринъиз юмула. Къалын тон ичинде сувукътан къоркъ- 
магъа аджет ёкъ. 

Юрегинъиз енгиллик дуя... 

Амма энди юкъугъа кетеяткъанда башкъа авджылардан бири 
якъынлашып, къулагъынъызгъа: 

— Сабалар хайыр! Юкъладынъмы ёкъса? Аш азыр, софрагъа 
буюр! — дие сизни давет эте. 

— Кеттик. 

— Я тюфеклеримиз къайда? 

— Ёкътыр, бакъса... 

— Бу даа насыл шей! Демек кимдир къайдан кельгенимизни, 
къайда юргенимизни козеткен. Шай-шай, ачыкъагъыз олсанъ, 
ойле олур. Лячаре, бельки бир ерде тапылыр... 

— Эбет, гонъюльсиз бир ал, кимгедир айтмагъа да утанасынъ! 

Лякин бир шейге бакьмадан авдан кьайтьш келип, звге TaB- 
шан зтини кетиресинъиз. 

— Я тюфегинъ къайда? — деп сораштыра эвдекилер. 

Джевабынъыз исе азыр: 

— Тетиги бозулды, онъармакъ ичюн устагъа бердим. 

Акъшам устю ичи ягънен толдурыгъан тавшанны пиширип 
ашайсынъыз. Эвде байрам: янъы мевсимде софрада биринджи 
кере тавшан эти! 

Софра башында сизнен авджылыкъкъа баргъан садыкъ ар- 
къадашынъыз да отура. 

— Аш татлы олсун! Аш татлы олсун! 

Акъшам емегинден сонъ аркъадашынъызны незакетнен 03- 
гъарасынъыз. О исе сизинъ ялварыджы бакъышынъызны ко- 
рип, агъзында тили айланмаса да: 

— (Сонъ, тавшанны алмагъа-алдынъ, ярын энди борджны 
къайтармагъа да унутма, — деп ташлай. 

